ᑕᐃᒪᐃᒻᒪᑦ, ᐊᓄᓪᓚᒃᓰᕕᓕᕆᔨᒃᑯᑦ ᐊᑭᓕᒃᓴᖏᑦ $4.5-ᖑᓚᐅᖅᑐᑦ $2.6 ᒥᓕᐊᖑᑳᓪᓚᒃᖢᑎᒃ.

Consequently the Corrections Division’s deficits dropped in that time period from $4.5 million to the $2.6 million you see here.


ᒫᓐᓇ ᓯᕗᒧᐊᒃᐸᓪᓕᐊᖅᑐᒍᑦ ᑕᒪᒃᑯᓂᖓ ᐆᕙᑕᐃᒻ-ᓄᑦ ᐊᑭᓕᐅᑕᐅᖃᑦᑕᖅᑐᓄᑦ. ᑕᐃᒪᐃᓕᐅᖏᓐᓇᕐᓂᐊᕆᕗᒍᓪᓗ.

We are making some headway into reducing those overtime costs and we will continue to do so.


ᐃᖅᑲᐃᑎᑦᑎᔪᖓ ᐅᖄᓚᐅᑎᕋᓛᓯ ᖃᒥᔅᓯᒪᓚᐅᖅᓯᐅᒃ ᓂᐸᐃᖅᑎᓯᒪᓗᒋᓪᓗ.

I would just like to remind members to please mute your telephones.


ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐅᑕᓖᒃ.

Mr. Lightstone: Thank you, Mr. Chairman.


ᐊᐅᓚᖃᑦᑕᖅᑐᑦ ᐆᕙᑕᐃᒻ-ᑐᐊᓘᓪᓗᑎᑦ ᐃᑲᕐᕋᓄᓪᓗ 42-ᓄᑦ ᐃᖅᑲᓇᐃᔭᖃᑦᑕᖅᖢᑎᒃ ᐱᓇᓱᐊᕈᓯᕐᒥ.

Now, the facility operations run with a considerable amount of overtime and you base the schedule on 42 hours a week.


ᐃᖅᑲᓇᐃᔭᖅᑏᑦ 50-ᓂᒃ ᐃᑲᕐᕋᓂᒃ 60-ᓂᓪᓘᓐᓃᑦ ᐃᖅᑲᓇᐃᔭᖃᑦᑕᖅᐸᑦ ᐱᓇᓱᐊᕈᓯᑕᒫᖅ?

What is the actual number of hours on average of employees’ workweek? Was it 50 or 60 hours a week?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.

Hon. David Akeeagok: Qujannamiik, Mr. Chairman.


ᑖᓐᓇ ᐃᓗᓕᑯᓘᔭᖃᓗᐊᕐᒪᑦ ᒪᓕᒐᓕᐅᕐᕕᖕᒧᑦ ᑐᓂᔭᕆᐊᖃᕋᑦᑎᒍᑦ ᑐᓂᓛᖅᐸᕗᑦ ᑎᑎᕋᖅᓯᒪᓗᒍ.

That is in so much detail that I’ll ask if we need to provide it to the House, we will provide it in the form of a written response.


ᑐᖏᓕᖅᐳᑦ ᑭᐅᔪᓐᓇᖏᒻᒪᑦ ᑖᔅᓱᒥᖓ.

Our deputy isn’t able to respond to that either.


ᐱᓯᒪᙱᓇᑦᑎᒍ ᑐᓴᒐᒃᓴᖅ.


ᖃᓄᑎᒋ ᑐᓴᒐᒃᓴᖃᖅᑎᒋᔭᕆᐊᖃᕐᒪᖔᑦ ᖃᐅᔨᒪᖅᑰᖏᓐᓇᒪ ᐊᐅᓚᑕᐅᓂᖏᓐᓄᑦ ᐊᓄᓪᓚᒃᓰᕕᐅᑉ.

I didn’t know how far we needed to in terms of the operations of the corrections services.


ᐅᑯᐊᓕ ᐊᐱᖅᑯᑎᒋᔪᒪᔭᒃᑲ.


ᐊᒻᒪ ᖃᓄᐃᑦᑐᒥᒃ ᐃᓕᓐᓂᐊᖅᑎᑕᐅᖃᑦᑕᕐᖓᑕ?


ᑖᓐᓇ ᐃᕝᕕᑎᒎᕐᓗᖓ, ᒥᓂᔅᑕ ᑐᖓᓕᖓ ᒪᑲᐃ ᑭᐅᒋᐊᖁᕙᕋ.

Through you, Mr. Chairman, I would like to ask Deputy Minister MacKay to respond.


ᑖᓐᓇ ᑭᒡᒍᓯᕆᓪᓗᒍ ᑭᐅᖂᖅᑕᕋ, ᑕᐃᑲ ᐃᓕᓐᓂᐊᖅᑎᓂᕐᒧᑦ ᐱᓕᒻᒪᒃᓴᕈᑏᓪᓗ ᐃᓚᒋᐊᕈᑏᑦ ᑮᓇᐅᔭᖅᑐᕈᑏᑦ ᐃᖅᑲᖅᑐᐃᕖᑦ ᐊᑖᓂ ᐊᓄᓪᓚᒃᓰᕕᖕᒦᑦᑐᑦ ᐊᑐᖅᑕᐅᓂᐊᖅᑐᖅ.

Just in response, I think I’m answering the member’s question. In terms of training, yes, there’s a training component to our supplementary appropriation under both court services and correctional facilities.


ᑖᒃᑯᐊ ᒫᓐᓇᐅᔪᖅ ᐃᓕᓐᓂᐊᖅᑎᑦᑎᖃᑦᑕᖏᓐᓇᑦᑕ.

Part of the reason for that is currently we don’t have people who do training as full-time staff.


ᐱᓕᒻᒪᒃᓴᐃᔨᒥᒃ ᑳᓐᑐᕌᑕᐅᔪᒧᑦ ᐃᓕᓴᐃᔨᖃᖃᑦᑕᕋᑦᑕ ᐊᑭᑦᑐᕈᑎᒋᖃᑦᑕᕐᒪᒍ. ᐆᕙᑕᐃ-ᕈᑎᖏᓪᓗ ᐃᓕᓴᐃᑎᓪᓗᒋᑦ ᐊᓯᖔᖏᓐᓂᒃ ᐃᓇᖏᖅᑕᐅᖃᑦᑕᕆᐊᖃᕐᒪᑕ. ᑕᐃᒪᓐᓇ ᐊᑭᑦᑐᕆᐊᕈᔾᔨᖃᑦᑕᖅᑐᑦ ᐃᓕᓐᓂᐊᖅᑎᑦᑎᑎᓪᓗᒋᑦ.

We contract that out so that adds to the cost of training and then as this notes, that also increases the overtime because when people are training, they have to be covered by someone else and sometimes that will involve overtime as well. That does increase our costs.


ᐊᒻᒪᓗᑦᑕᐅᖅ ᐊᓯᖏᑎᒍᑦ ᕿᓂᕈᓘᔭᕐᒥᔪᒍᑦ ᐱᐅᓂᖅᓴᒃᑯᑦ ᐸᕐᓇᒃᑕᐅᔪᓐᓇᕐᒪᖔᑦ ᐊᑐᕈᒫᖅᑕᖏᓪᓕ ᑮᓇᐅᔭᖅᑐᕈᑎᒃᓴᖓᑦ. ᐃᖅᑲᓇᐃᔭᖅᑏᑦ ᐊᓄᓪᓚᒃᓰᕕᖕᒥ, ᐃᖅᑲᖅᑐᐃᕕᖕᒥᓗ ᐃᖅᑲᓇᐃᔭᖅᑐᑦ ᐃᓕᓐᓂᐊᖅᑎᑕᐅᒃᑲᓐᓂᑦᑎᐊᕐᓂᖅᓴᐅᖁᓪᓗᒋᑦ ᑳᓐᑐᕌᑦᑎᓂᑦ ᐃᓕᓴᐃᔨᖃᙱᓂᖅᓴᐅᓂᐊᕋᑦᑕ.

Like everything else, we’re looking at ways we can better plan for that and better budget for that, for instance, by perhaps asking for extra staff that would be full-time training for both correctional facilities and courts so that we can rely less on contract training.


ᖃᐅᔨᔪᒪᖅᑲᐅᒐᒪ $2.6-ᒥᓕᐊᓐ ᐅᖃᐅᓯᕆᔭᐅᑎᓪᓗᒍ ᐃᖅᑲᓇᐃᔭᖅᑏᓪᓗ ᐃᓕᓐᓂᐊᖅᑎᑕᐅᓂᖏᑦ.

I was curious in terms of when we’re talking about a $2.6 million increase in getting staff training.


ᖃᓄᐃᑦᑐᓂᒃ ᐃᓕᓐᓂᐊᖅᑎᑦᑎᖃᑦᑕᕐᓂᐊᕐᒪᑕ ᐃᖅᑲᓇᐃᔭᖅᑎᓂᒃ, ᐃᖅᑲᓇᐃᔭᓚᐅᐱᓪᓚᒃᑐᓂᓪᓗ?

My question was: what kind of training is being offered to staff or casual employees? Are they also getting the training necessary?


ᑖᒃᑯᐊ ᑕᒪᒃᑮᒃ ᐊᓄᓪᓚᒃᓰᕕᖕᒥᓗ ᐊᒻᒪᓗ ᐃᖅᑲᖅᑐᐃᕕᖕᒥᓗ ᐃᓕᓐᓂᐊᖅᑎᑦᑎᐊᖃᑦᑕᖅᑐᑦ ᐃᖅᑲᓇᐃᔭᓚᐅᐱᓪᓚᑦᑐᓂᒃ ᐃᓕᓴᐃᖃᑦᑕᖅᑐᑦ ᐊᒻᒪᓗ ᐃᖅᑲᓇᐃᔭᖅᑐᓂᒃ.

In the case of both corrections and courts, that training is provided to all casual employees as well as obviously indeterminate employees.


ᐃᖅᑲᓇᐃᔭᓚᐅᐱᓪᓚᖕᓂᐊᖅᑐᑦ ᐃᖅᑲᓇᐃᔭᖅᑎᑕᐅᓪᓗᒍ ᑳᓐᑐᕌᑦᑕᐅᓯᒪᓗᒍ ᑭᓯᐊᓂ ᐱᓇᓱᐊᕈᓯᕐᓂᑦ ᖃᔅᓯᓂᑭᐊᖅ ᐃᓕᓐᓂᐊᖅᑎᑕᐅᖅᑳᕐᓂᐊᖅᑐᑦ. ᐃᓕᓐᓂᐊᖅᑎᑕᐅᖃᑦᑕᖅᑐᑦ ᐊᓄᓪᓚᒃᓰᕕᖕᒥ ᐱᓕᕆᓂᐊᖅᑐᓄᑦ, ᓲᕐᓗ ᐊᐃᕙᐅᑎᔪᓂᒃ, ᐊᖏᖃᑎᒌᒍᓐᓇᐃᓪᓕᔪᓂᒃ ᐃᖅᑲᓇᐃᔭᖅᑎᓄᑦ ᖃᓄᐃᓕᐅᕆᐊᖃᕐᒪᖔᑕ ᐃᓕᓴᐃᖃᑦᑕᖅᑐᑦ.

When a casual person comes on, on a casual contract, it’s a four-month contract, but they will spend a certain number of weeks at the beginning of that doing their training. The training is geared, for the most part, at least for correctional facilities, it’s called NUHALT and it is terms of dealing… . Conflict management training is the main component of that training.


ᐊᓄᓪᓚᒃᓰᕖᑦ ᖃᓄᐃᑦᑐᓂᒃ ᐱᓕᕆᔾᔪᑎᖃᕐᒪᖔᑕ ᐊᓄᓪᓚᒃᓰᕕᖕᒧᑦ ᐊᐱᖅᑯᑎᖃᕈᓐᓇᖅᐹ ᐅᕝᕙᓘᓐᓃᑦ ᐊᐱᖅᓲᑎᒋᔭᕆᐊᖃᙱᑕᐃᓐᓇᖅᐳᖓ?

I’m not sure. Can I ask what kind of programs they also offer for people who are in corrections, or am I getting off topic?


ᑕᐃᒪᓐᓇᐃᑦᑐᓂᒃ ᐃᓗᓕᑯᓘᔭᖃᖅᑐᓂᒃ ᐱᓯᒪᖕᒪᖔᑕ ᖃᐅᔨᒪᙱᑦᑐᖓ, ᒥᔅᑕ ᐊᕿᐊᕈᖅ.

I’m not sure that they will have this kind of detail in front of them, but Mr. Akeeagok.


ᑖᓐᓇ ᐃᕝᕕᑦᑎᒎᕐᓗᖓ, ᒥᓂᔅᑕᐅᑉ ᑐᖓᓕᐊ ᒪᑲᐃ ᖁᕝᕙᓯᑦᑐᒥᑦ ᖃᓄᐃᓕᐅᖃᑦᑕᖅᑎᑦᑎᒻᒪᑕᑭᐊᖅ ᑖᒃᑯᓄᖓ ᐅᓂᒃᑳᕌᕐᔪᒍᓐᓇᖅᑐᖅ, ᐱᔪᓐᓇᖅᑎᒃᑯᕕᐅᒃ.

Through you, I would like to have Deputy Minister MacKay to highlight that, if you will allow it.


ᓈᓴᐅᑎᓂᒃ ᐱᓯᒪᙱᓐᓇᒪ, ᑭᓯᐊᓂ ᐅᓂᒃᑳᕐᕕᒋᔪᓐᓇᓛᖅᑕᕋ ᒪᓕᒐᓕᐅᖅᑎ ᖃᓄᐃᑦᑐᓂᒃ ᐃᓕᓐᓂᐊᖅᑎᑕᐅᖃᑦᑕᕐᒪᖔᑕ ᑎᒍᔭᐅᖅᑲᔪᑦ.

As you mentioned, I don’t have the exact details in front of me, but I can give the member an overview of what kind of programming is offered to inmates.


ᒪᓕᒡᓗᒍ ᓇᓕᐊᖕᓂᒃ ᑕᐃᒃᑯᐊ ᐊᑦᑕᕐᓇᖏᓐᓂᖅᓴᐃᑦ ᑎᒍᔭᐅᖅᑲᔪᑦ, ᐃᖃᓗᖕᓂᓗ ᐅᑕᖅᑭᕕᖕᒦᑦᑐᑦ ᓴᓇᔭᕆᐅᕆᐅᖅᓴᓂᕐᒧᑦ ᐃᓕᓐᓂᐊᖅᑎᑕᐅᖃᑦᑕᖅᑐᑦ ᐃᖅᑲᓇᐃᔭᓕᕈᓐᓇᓛᕐᒪᑕ ᐊᓄᓪᓚᒃᓯᖅᑕᐅᔪᓂᒃ ᐃᓕᓴᐃᓪᓗᑎᒃ, ᐱᓕᒻᒪᒃᓴᖅᑕᐅᓪᓗᑎᒃ ᐊᓄᓪᓚᔅᓰᕕᖕᒥᑦ ᐊᓂᒍᑎᒃ ᐃᖅᑲᓇᐃᔭᕈᓐᓇᕐᓂᐊᕐᒪᑕ ᐃᖅᑲᓇᐃᔭᓕᒻᒪᒃᓴᖅᑕᐅᖃᑦᑕᖅᑐᑦ ᐃᑲᔪᖅᑕᐅᕕᖕᒥᑦ.

It depends on the facility, obviously. For the lower-security facilities, for instance, in Rankin Inlet or the halfway house here in Iqaluit, there is a lot of trades training. It often involves the participation of employers in the community who will take on inmates as an apprentice or in a mentor relationship to give them skills so that when they leave the facility, they can take on employment.


ᐊᑲᐅᓯᓴᕐᕕᓪᓗ ᑖᒃᑯᐊ ᐱᓕᕆᔾᔪᑎᖃᖃᑦᑕᕐᒥᔪᒍᑦ ᑕᐃᑲᓂ ᐊᑐᓂ ᑎᒍᔭᐅᖅᑲᔪᑦ ᒪᓕᒡᓗᒋᑦ ᐊᑐᕆᐊᖃᖅᑕᖏᑦ, ᐊᔪᓕᕈᑎᖃᖃᑦᑕᖅᑐᑦ ᐃᓅᓯᓕᕆᔭᐅᖃᑦᑕᕐᒥᔪᑦ ᑕᐃᑲᓂ. ᓂᙵᐅᒪᔪᓪᓗ ᓂᙵᐅᒪᔪᓐᓃᖅᑎᑕᐅᓇᓱᒃᖢᑎᒃ ᐃᓅᓯᓕᕆᔭᐅᖃᑦᑕᖅᑐᑦ. ᑕᐃᒪᓐᓇ ᒪᓕᒃᑕᐅᓪᓗᑎᒃ ᐊᓄᓪᓚᖅᓯᖅᑕᐅᔪᑦ ᑭᓱᒧᑦ ᐃᑲᔪᖅᑕᐅᔭᕆᐊᖃᕐᒪᖔᑦ ᐃᑲᔪᖅᑕᐅᔾᔪᑎᖃᖅᑐᑦ ᐊᒻᒪᓗ ᑭᓱᒥᒃ ᑎᒍᔭᐅᔾᔪᑎᒋᓚᐅᖅᑕᖓᓄᑦ.

Within the BCC and Makigiarvik, there’s less opportunity for those inmates to leave the facility, but they do provide programming that will address each inmate-specific need. For instance, there is programming available for addictions counselling or for anger management programming, things that are tailored to the particular inmate to allow him or her to be able to address the issues that may have put them into the correctional facility to begin with.


ᐊᓄᓪᓚᔅᓰᕕᖕᒥᑦ ᕿᒪᐃᔪᓐᓇᖏᒃᑲᓗᐊᖅᖢᑎᒃ ᐃᓕᓐᓂᐊᖅᑎᑕᐅᖃᑦᑕᕐᒥᔪᑦ, ᐊᓄᓪᓚᒃᓰᕕᖕᒥᑦ ᐊᓂᒍᑎᒃ ᐃᖅᑲᓇᐃᔭᕈᓐᓇᕈᒫᕐᒪᑕ. ᐱᔭᕇᕋᔪᒃᑐᓂᒃ ᑕᕝᕙ ᐃᓕᓐᓂᐊᕐᕕᐊᓗᖕᒥ ᐃᓕᓐᓂᐊᕐᓂᕆᔭᖓᑕ ᖁᕝᕙᓯᖕᓂᒥᒃ ᐊᒻᒪᓗ ᓴᓇᔨᕈᕆᐅᖅᓴᓂᕐᒧᑦ ᐃᓕᓐᓂᐊᖅᑎᑕᐅᖃᑦᑕᕐᒥᔪᑦ ᐊᓄᓪᓚᒃᓰᕕᖕᒥᑦ.

They are also training that, again, even if they’re not able to leave the facility, they do offer some training that will allow them to more employable when they do get out of the facility. For example, they will help them finish their high school education or can provide some foundation for trades training. We have a trades foundation course that the NAC offers.


ᑲᖏᖅᖠᓂᕐᒥᑦ ᑕᐃᒪᓐᓇ ᑎᒍᔭᐅᖅᑲᔪᓂᒃ ᐃᑲᔪᖃᑦᑕᖅᑐᑦ.


ᐊᔾᔨᒌᖃᑦᑕᙱᑦᑐᑦ ᐱᓕᕆᔾᔪᑏᑦ ᐊᑐᐃᓐᓇᐅᑎᑕᕗᑦ.

There’s a wide variety of programming that we try to provide for the inmates.


ᓇᑲᓱᒃ: ᐱᔭᕆᖅᑐᖓ.


ᒪᒃᐱᒐᕐᒦᑦᑐᒍᑦ ᑕᓪᓕᒪᖓᓐᓂᑦ.


ᒪᓕᒐᓕᕆᔨᒃᑯᑦ ᐊᐅᓚᔾᔪᑏᑦ, ᐋᖅᑭᐅᒪᐃᓐᓇᕈᑏᓪᓗ.


ᑲᑎᑦᑐᒍ ᐱᓕᕆᕕᒃ, ᓯᕗᕐᖓᒍᑦ ᐊᖏᖅᑕᐅᖅᑳᖅᓯᒪᙱᑦᑐᖅ $6,200,000.

Total Department. Not Previously Authorized. $6,200,000.


ᒪᑉᐱᒐᖅ 6-ᒧᐊᕐᓗᓯ.


ᐱᓕᕆᕕᖓᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑏᑦ, ᒪᑭᒪᐅᑏᓪᓗ ᓯᕗᕐᖓᒍᑦ ᐊᖏᖅᑕᐅᖅᑳᖅᓯᒪᙱᑦᑐᑦ.

Department of Health. Operations and Maintenance. Not Previously Authorized.


ᒥᔅᑕ ᐊᕿᐊᕈᖅ, ᓂᓪᓕᕈᒪᕖᑦ?

Mr. Akeeagok, you wanted to make a comment?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᓂᓪᓕᐅᑎᐅᙱᑦᑐᖅ.

Hon. David Akeeagok: Thank you, Mr. Chairman. Not a comment, but if you may, we are going to another department.


ᖃᓄᐃᔅᓴᖏᒃᑯᕕᑦ ᐊᓯᐊᓄᑦ ᐱᓕᕆᕕᒻᒨᖓᐅᓂᐊᕋᑦᑕ ᐊᐱᖅᓱᖅᑕᐅᖃᑦᑕᓂᐊᖅᑐᖅ ᐊᑐᐃᓐᓇᐅᒥᒻᒪᑦ ᑭᐅᔪᓐᓇᖃᑦᑕᓂᐊᖅᑐᖅ ᑖᒃᑯᐊ ᐊᐱᖅᓱᖅᑕᐅᕕᒻᒦᖃᑎᒋᔭᒃᑲ ᐊᓯᔾᔨᑲᐃᓐᓇᕈᒪᔭᒃᑲ ᐊᐱᖅᓱᖅᑐᖃᓚᐅᙱᓐᓂᖓᓂ. ᖁᔭᓐᓇᒦᒃ, ᐃᒃᓯᕙᐅᑖᖅ.

I have a witness available. Through you, if I could switch my witnesses before we get into questions. Thank you, Mr. Chairman.


ᐱᕕᖃᖅᑎᓂᐊᖅᑲᐅᔭᒋᑦ. ᑭᓯᐊᓂ ᒫᓐᓇ ᐱᕕᖃᕈᒪᒍᕕᑦ ᖃᓄᐃᙱᑦᑐᖅ.

I was going to give you the opportunity to change witnesses at some point, but if you want to do it now, that’s fine.


ᐃᖅᓱᖅᑏ, ᒫᓐᓇ ᐊᓯᔾᔨᖅᑕᐅᒍᓐᓇᖅᑕᑎᑦ ᐃᖅᑲᓇᐃᔭᖅᑏᑦ.

Sergeant-at-Arms, if you could exchange witnesses, please.


ᐊᖏᖅᐱᓰ ᐃᖅᑲᓇᐃᔭᖅᑎ ᐃᓯᖅᑎᑕᐅᖁᓪᓗᒍ? ᐊᖏᖅᐱᓰ?

Do members agree that he can exchange the witnesses?


ᐃᒃᓯᕙᐅᑕᖅ: ᐃᖅᓱᖅᑏᖑᑯᐊᒃ ᐃᖅᑲᓇᐃᔭᖅᑎ ᐱᖃᑖ ᐊᓂᑎᓪᓗᒍ, ᐱᖃᑖ ᐃᓯᖅᑎᓚᐅᕈᒃ.

Chairman: Okay. Sergeant-at-Arms, please.


ᑎᑎᕋᖅᑕᐅᓯᒪᓂᐊᕐᒪᑦ ᒥᔅᑕ ᐊᕿᐊᕈᖅ ᑭᓇᐅᒻᒪᖔᓄᓇ ᑕᐃᓚᐅᕈᒃ ᑖᓐᓇ ᐊᐱᖅᓱᖅᑕᐅᕕᒻᒧᐊᖅᑐᖅ ᓄᑖᖅ.

For the record, Minister Akeeagok, if you could please introduce your new witness.


ᐃᓯᕋᑖᖅᑐᖅ, ᓴᐅᒥᓐᓃᑦᑐᖅ, ᒥᓂᔅᑕ ᑐᖓᓕᖓ, ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ, ᑲᓖᓐ ᐃᓅᔭᖅ ᓯᑖᒃᓕ.

The person who just entered on my left is the Deputy Minister of Health, Colleen Inuujaq Stockley.


ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑏᑦ ᒪᑭᒪᐅᑎᓪᓗ ᓯᕗᕐᖓᒍᑦ ᐊᖏᖅᑕᐅᖄᖅᓯᒪᙱᑦᑐᑦ ᑲᑎᑦᑐᒋᑦ ᐊᖓᔪᖅᑳᖃᕐᕕᒻᒥ ᐊᑐᕈᒫᖅᑐᑦ $5.9 ᒥᓕᐊᓐ.

Operations and Maintenance. Not Previously Authorized. Total Directorate. $5.9 million.


ᓇᑦᓯᖅ: ᑕᒻᒪᕋᒪ.


ᐅᕗᖓᖔᖅ ᖃᖓᑦᑕᐅᑎᓄᑦ ᐱᓕᕆᐊᖑᓕᖅᐸᑦ ᑕᕝᕙ ᐊᐱᖅᑯᑎᖃᖔᕐᓂᐊᖅᑐᖓ.

I was going to ask a question under medical travel.


ᐃᒃᓯᕙᐅᑕᖅ: ᖁᔭᓐᓇᒦᒃ.


ᐊᐱᖅᑯᑎᒃᓴᖅᑕᖃᖅᐸ ᐊᖓᔪᖅᑳᖃᕐᕕᒻᒥ.

Are there any questions under the directorate?


ᐅᓄᓗᐊᖅᑐᓕᓐᓂᒃ ᐊᐱᖅᑯᑎᒃᓴᖃᙱᑦᑐᖓ. ᐃᓐᓇᑐᖃᐃᑦ ᓇᔪᒐᖏᓐᓂᒃ ᐅᖃᐅᓯᖃᖅᑎᓪᓗᑕ ᓄᓇᕗᒻᒥ ᐱᖓᓲᒻᒪᑕᒎᖅ ᑕᐃᒃᑯᐊ ᐸᖅᑭᒃᓯᕕᐅᓂᐊᖅᑐᑦ ᑮᓇᐅᔭᖃᖅᑎᑕᐅᓂᐊᖅᑐᑦ ᐊᔾᔨᒌᙱᑦᑐᓂᒃ ᐃᓐᓇᕐᓂᒃ.

I don’t have too many questions under this one, but when we’re talking about elders’ home operational costs, it talks about the three continuing care facilities that are funded and three different elders’ homes.


ᐃᑉᐸᔅᓵᓂᒃ ᐊᐱᖅᓱᑎᓪᓗᖓ ᑕᐃᒃᑯᐊ ᓯᕗᕐᖓᒍᑦ ᖃᐅᔨᓴᐃᔾᔪᑏᑦ ᑲᔪᓯᔪᓐᓇᕐᒪᖔᑕ ᐃᒡᓗᓕᒻᒥ ᐅᖅᓱᖅᑑᒥᓗ ᖃᐅᔨᓴᐃᒻᒪᑕ ᐊᖏᓪᓕᒋᐊᖅᑕᐅᔪᓐᓇᕐᒪᖔᑕ ᐃᓐᓇᒃᑯᕕᖏᑦ.

In a line of questioning the other day we were talking about the prefeasibility of the Igloolik and Gjoa Haven, exploring the option of expanding those facilities.


ᑕᐃᔅᓱᒪᓂ ᒥᓂᔅᑕ ᖃᐅᔨᒪᓚᐅᙱᒻᒪᑦ ᖃᔅᓯᐅᓂᐊᕐᒪᖔᑕ ᐃᓪᓖᑦ ᖃᐅᔨᓴᐃᔾᔪᑕᐅᓂᐊᖅᑐᖅ.

At the time the minister wasn’t sure of what number of beds was being looked at to start the prefeasibility study.


ᐃᒻᒪᖃ ᑐᓴᖅᑎᑕᐅᔪᓐᓇᖅᓯᕕᑖ? ᑖᒃᑯᐊ ᒫᓐᓇ ᑕᐃᒃᑯᐊ ᐃᓐᓇᕐᓄᑦ ᓇᔪᒐᕆᔭᐅᖃᑦᑕᖅᑐᑦ ᐅᓄᖅᓯᒋᐊᖅᑕᐅᖁᓪᓗᒋᑦ. ᓇᓃᓕᖅᐸ ᑕᒪᓐᓇ?

I’m just wondering if we can get an update today on making these existing facilities more efficient and where that prefeasibility study is sitting at right now.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃ ᐊᐱᕆᒐᕕᑦ.

Hon. David Akeeagok: Thank you, Mr. Chairman. Thank you for the question.


ᐊᕐᕌᒍᒋᔭᑦᑎᓐᓂ ᓯᕗᕐᖓᒍᑦ ᐱᕙᒌᔭᐃᓂᕐᒧᑦ ᐸᕐᓇᐃᔾᔪᑏᑦ ᒪᓕᒃᖢᒋᑦ ᐊᑖᓂᑦᑐᖅ ᑖᒃᑯᐊ. ᖁᔭᓐᓇᒦᒃ, ᐃᒃᓯᕙᐅᑖᖅ.

For this year, under the preplanning phase, we are looking at Igloolik under the preplanning. Thank you, Mr. Chairman.


ᑖᓐᓇ ᓯᕗᕐᖓᒍᑦ ᐱᕙᒌᔭᐃᓂᖅ ᐃᓗᓕᖃᕐᓂᐊᕐᒪᑦ ᑭᓱᒥᒃ? ᖃᓄᐃᓕᖓᓕᖅᐸᓪᓗ ᒫᓐᓇ?

What is that preplanning going to entail and what is the current status of it?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐃᕝᕕᒃᑯᑦ, ᐃᒃᓯᕙᐅᑖᖅ, ᑐᖏᓕᖓ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑭᐅᖁᓪᓗᒍ ᖃᐅᔨᒪᓂᖅᓴᐅᖕᒪᑦ ᑕᒪᑐᒥᖓ ᐊᑭᑐᔪᖅᑐᕈᑎᒃᓴᖏᓐᓂᒃ.

Hon. David Akeeagok: Thank you. Through you, may I ask the deputy of health to elaborate more on the preplanning of the capital plans?


ᑖᒃᑯᐊ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐸᕐᓇᒃᐸᒌᖅᓯᒪᖕᒪᑕ ᐊᕐᕌᓂ ᐊᑭᑐᔪᖅᑐᖅᑐᓄᑦ 2017-18-ᒧᑦ.

The Department of Health had preplanning money approved in the capital last year for 2017-18.


ᑖᓐᓇ ᑲᔪᓯᔪᓐᓇᕋᔭᕐᒪᖔᑦ ᑖᓐᓇ ᐃᒡᓗᓕᖕᒦᑦᑐᖅ ᐊᖏᒡᓕᒋᐊᕈᑕᐅᔾᔪᑎᖓᓂᒃ ᑖᓐᓇ ᒥᓂᔅᑕ ᐅᖃᐱᓪᓚᕋᑖᕐᒪᑦ.

The preplanning was to look at the feasibility for making an expansion to Igloolik, as the minister alluded to.


ᑖᓐᓇ ᐃᖅᑲᐅᒪᒋᐊᕐᓗᒍ ᓂᕈᐊᕐᓇᐅᓚᐅᖅᑎᓪᓗᒍ ᒐᕙᒪᒃᑯᑦ ᓄᑖᓂᒃ ᐱᔭᒃᓴᖃᕐᓂᐊᖅᑐᒃᓴᐅᓚᐅᕐᒪᑕ. ᑕᐃᒪᓕ ᓇᓖᕌᒐᒃᓴᐅᒐᔭᕐᒪᖔᑕ ᐃᒡᓗᓕᖕᒥ ᐊᖏᒡᓕᒋᐊᕐᓂᖅ.

Keeping in mind that an election happened and we expect that there will be a new government mandate, we’re still in the process of looking at what options we could do to expand Igloolik.


ᑖᓐᓇ ᐊᕗᖓᐅᔨᓗᐊᖅᓯᒪᙱᑦᑐᖅ. ᑭᓯᐊᓂ ᓂᕆᐅᒃᑐᒍᑦ ᑕᐃᒪ ᐊᐅᓚᔾᔭᒋᐊᒃᑲᓐᓂᕐᓂᐊᖅᑐᖅ ᖃᐅᔨᒪᓕᕈᑦᑕ ᒐᕙᒪᒃᑯᑦ ᑎᓕᔭᐅᓯᒪᔾᔪᑎᖏᓐᓂᒃ.

It hasn’t gotten very far at this point, but we expect that there will be further movement once we know the new government mandate.


ᐅᖃᐅᓯᓗᐊᑐᐃᓐᓇᖅ ᐱᔭᕇᕈᑎᒋᓗᒍ, ᐅᖃᐅᓯᖃᓕᕌᖓᑦᑕ ᐊᑐᖅᑕᐅᓂᖏᓐᓂᒃ ᒐᕙᒪᒃᑯᑦ ᐱᓕᕆᔾᔪᑎᖏᓐᓂᒃ ᓇᓗᓇᐃᖅᓯᓯᒪᓪᓗᑕ ᐋᖅᑭᑦᑎᐊᖅᓯᒪᙱᓐᓂᖏᓐᓂᒃ ᐱᖁᑎᕐᔪᐊᑦᑎᓐᓄᑦ. ᑕᐃᒪ ᐅᖃᕆᐊᕈᑎᒋᐊᕈᒪᕙᒃᑲ ᐱᓕᕆᕝᕕᒃ, ᑕᐃᒪ ᑖᒃᑯᐊ ᐱᔭᒃᓴᖏᑦ ᓴᖅᑭᑉᐸᒃᑐᑦ ᒐᕙᒪᒃᑯᑦ ᑕᒫᓂ ᐃᓐᓇᐃᑦ ᐸᖅᑭᔭᐅᓂᖏᓐᓄᑦ.

More of a comment just to finish off, when we’re talking about utilizing government resources and we have identified the inefficiency of the current model of a number of our facilities, I would suggest the department and when the mandate comes out, I’m sure the government will have some topics on there on elder care.


ᑕᐃᒪᓕ ᓂᕆᐅᑦᑎᐊᖅᐳᖓ ᑖᓐᓇ ᐱᕙᓪᓕᐊᒐᔪᖕᒪᑦ. ᑖᓐᓇ ᒫᓐᓇ ᐱᖁᑕᐅᕙᒌᖅᑐᒥᒃ ᐊᑐᑦᑎᐊᒃᑲᓐᓂᕈᒪᓂᖅ ᓇᓗᓇᐃᖅᓯᓪᓗᑎᒡᓗ ᑕᒫᓂ ᓄᓇᕗᑦ ᐃᓗᐊᓂ ᐊᔾᔨᒌᙱᑦᑐᓂᒃ ᐱᕕᖃᓕᕈᓐᓇᕐᓗᑎᒃ ᓄᑖᒥᒃ ᐱᖁᑎᕐᔪᐊᖏᑕ ᒫᓐᓇ ᐅᑕᖅᑭᔪᓄᑦ ᑐᕌᖓᔪᓂᒃ.

I look forward to seeing some progress on maximizing the efficiency of existing facilities as well as identifying different areas around the territory where there’s opportunity for new facilities to meet and address the current wait-list we have.


ᐅᖃᐅᓯᓗᐊᑐᐃᓐᓇᖅ.


ᑖᓐᓇ ᒪᓕᒐᓕᐅᖅᑎᐅᖃᑎᒪ ᐊᐱᖅᑯᑎᒋᕋᑖᖅᑕᖏᓐᓄᑦ ᐱᓪᓗᒍ, ᐃᓐᓇᐃᑦ ᐊᖏᕐᕋᖏᑦᑕ ᐊᐅᓚᔾᔪᑎᖏᓐᓂᒃ.

I’ll follow up with my colleague’s line of questioning there regarding the elders’ home operational costs.


ᑕᐃᒪ ᑐᓴᕈᒪᒐᔭᕋᒪ ᖃᓄᖅ ᐊᒡᒍᑐᖅᓯᒪᒻᒪᐅᒻᒪᖔᖅ $900,000.

I would be interested to see what the breakdown is of that $900,000.


ᓇᓕᐊ ᐱᖁᑎᕐᔪᐊᖅ ᑕᒪᒃᑯᓂᖓ ᑖᒃᑯᓄᖓ ᖃᓄᖅ ᑖᓐᓇ ᐊᒡᒍᑐᖅᑕᐅᓯᒪᓂᐊᖅᐸ ᑖᒃᑯᓇᖓᑦ ᐊᖏᕋᕆᔭᐅᔪᓂᒃ.

Which facilities are requiring this money? How is it being broken down among the different facilities?


ᑖᓐᓇ $900,000 ᐱᖓᓱᓄᑦ ᐊᕕᒃᑐᖅᓯᒪᔪᖅ. ᑕᒪᒃᑮᕐᓗᒋᑦ $300,000 ᐊᑐᓂ. ᑖᒃᑯᐊ ᐱᖓᓱᑦ ᐃᓐᓇᐃᑦ ᑖᔅᓱᒧᖓ ᑐᕌᖓᔪᒥᒃ.

That $900,000 is shared by three facilities at $300,000 each for the three elders’ homes.


ᒪᐃᓐ: ᒪ’ᓇ, ᐃᒃᓯᕙᐅᑖᖅ. ᐃᓱᒪᑐᐃᓐᓇᖅᑐᖓ, ᑕᐃᒪ ᑕᕝᕙᓂ ᐅᖃᐅᓯᕆᓯᒪᖕᒪᓂᖓᓄᑦ ᑖᒃᑯᐊ ᐃᒡᓗᐃᑦ ᑳᓐᑐᕌᑎᒍᑦ ᑮᓇᐅᔭᓕᐅᕋᓱᒃᑎᐅᖏᑦᑐᓄᑦ ᓄᓇᕗᒻᒥ ᑎᒥᐅᔪᓂᒃ.

Mr. Main: Thank you, Mr. Chairman. I’m just wondering, because it’s mentioned in here, these facilities are operated under a service contract by non-profit Nunavut societies.


ᖃᓄᕐᓕ ᐃᓕᖅᑯᓯᖃᓲᖑᖕᒪᑕ ᑖᒃᑯᐊ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓂ ᖃᓄᖅ ᑐᓴᖅᑎᑎᔾᔪᓯᖃᖅᐸᑦ ᑮᓇᐅᔭᖅᑐᓗᐊᕐᓂᐊᕐᓂᕈᑎᒃ?

What is the procedure for these societies to notify the Department of Health that they’re going to have a cost overrun?


ᑖᒃᑯᐊ ᐱᖓᓱᐃᑦ ᓄᓇᓕᓐᓂ ᐊᐅᓚᑕᐅᔪᑦ ᒐᕙᒪᒃᑯᓐᓅᙱᑦᑐᖅ. ᓄᑖᕐᓂᑦ ᑳᓐᑐᕌᓂᒃ ᓴᖅᑮᕋᑖᓚᐅᕐᒪᑕ ᑖᓐᓇ ᐃᓚᒋᔭᐅᓯᒪᔪᖅ.

The figures relate to the three elders’ homes administered by non-government organizations, which recently got new contracts for continuation of services. This was part of that amount.


ᐊᒻᒪᓗ ᑖᒃᑯᐊ ᖁᕝᕙᕆᐊᕆᐊᖃᕈᑎᒃ ᐅᕝᕙᓘᓐᓃᑦ ᒥᑭᓪᓕᒋᐊᕆᐊᖃᕈᑎᒃ ᐋᓐᓂᐊᖃᙱᑦᑐᓕᕆᔨᒃᑯᓪᓗ ᑖᒃᑯᐊᓗ ᑎᒥᐅᔪᐃᑦ ᑲᑎᒪᖃᑎᒌᖃᑦᑕᖅᑐᐃᑦ.

Further, if these figures are needed to be increased or decreased, the protocol is that the Department of Health meets with these societies to discuss these figures.


ᑖᒃᑯᐊᓗ ᖃᓄᖅᑑᖃᑎᒌᒋᐊᖃᓕᕋᐃᒐᒥᒃ ᖃᓄᖅᑑᖃᑎᒌᖃᑦᑕᖅᑐᑦ.

When they are required to deliberate over issues, they can do that.


ᑖᒃᑯᐊ ᒪᓕᑦᑕᕆᐊᖃᖅᑕᖏᓐᓂᒃ ᑲᓇᑕᐅᑉ ᐊᒻᒪᓗ ᓄᓇᕗᑦ ᒪᓕᒐᖏᓐᓂᒃ ᑖᒃᑯᓂᖓ ᒪᓕᒃᓱᑎᒃ.

They do have specific Nunavut and Canada standards, to state it in English, to adhere to.


ᑕᕝᕙᓂ ᐅᖃᐅᓯᕆᓯᒪᖕᒪᑦ ᑖᒃᑯᐊ ᐱᖓᓱᑦ ᒪᑐᐃᕋᑖᖅᖢᑎᒎᖅ ᐊᖏᕐᕋᕐᒥ 2-ᒥ 3-ᒥᓗ ᐳᖅᑐᓂᓕᖕᓂ ᐸᖅᑭᔭᐅᕝᕕᐅᔭᕆᐊᖃᕐᒪᑕ ᐊᒻᒪᓗ ᖃᔅᓯᑲᓪᓚᖕᓂᒃ ᐱᔾᔪᑎᖃᖅᓯᒪᔪᑦ ᐅᖃᖅᓯᒪᖕᒪᑕ ᐅᓄᕐᓂᖅᓴᐃᒡᒎᖅ ᑖᒃᑯᐊ ᐊᖏᕐᕋᕆᔭᐅᔪᑦ ᐸᖅᑭᔭᐅᓂᖅᓴᐅ ᐊᒻᒪᓗ ᐱᑐᖃᙳᖅᐸᓪᓕᐊᔪᑦ.

It mentions in here that when the three elders’ homes initially opened, they were intended to provide residential care at levels 2 and 3 clients. There are a number of things that have contributed to the fact that it states in here that the majority of the homes’ residents have required more direct care and assistance and have been allowed to age in place.


ᑖᒃᑯᐊ ᑮᓇᐅᔭᐃᑦ ᐅᑎᕐᕕᒋᓗᒋᑦ ᑕᐃᒪ ᐊᕐᕌᒍᓂᐊᖅᑐᓂᖃᐃ ᓂᕆᐅᒋᔭᐅᕙᑦ ᑖᒃᑯᐊ ᐊᑭᑦᑐᖅᐸᓪᓕᐊᑐᐃᓐᓇᕐᓂᐊᖅᐸᖅᑲᐃ ᐊᐅᓚᑕᐅᓂᖏᑦ ᐅᕝᕙᓘᓐᓃᑦ ᑕᐃᒫᒃ ᐃᓱᓕᕝᕕᖃᕐᓂᐊᖅᐸᑦ? ᒫᓐᓇ ᑮᓇᐅᔭᓂᒃ ᓈᒻᒪᖃᑦᑕᓕᕋᓗᐊᖅᐱᑖ?

Getting back to the budget here, is it predicted for the coming years that the cost of operating these elders’ homes is going to continue to increase or is it a plateau type of situation where we’re now capturing all the costs?


ᑕᐃᒪᓕ ᑳᓐᑐᕌᒃ ᐱᒋᐊᓕᓵᖅᑎᓪᓗᒋᑦ ᐱᖓᓱᑦ ᐃᓄᓕᕆᔨᒃᑯᓐᓂ ᑲᒪᒋᔭᐅᓚᐅᕐᒪᑕ.

When these contracts were initially set up with those three elders’ homes, they were set up by the Department of Family Services.


ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑳᓐᑐᕌᖓ ᐊᐃᐳᕈ 2017-ᒥ ᑎᒍᓯᑕᐃᓐᓇᓚᐅᕐᒪᑕ.

The Department of Health only took over those contracts as of April 1, 2017.


ᑕᐃᓐᓇᓕ ᖃᐅᔨᒃᑲᐅᑎᒋᓚᐅᕋᑦᑎᒍ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᔾᔨᒋᑦᑎᐊᓂᙱᒻᒪᒋᑦ ᐃᓄᓕᕆᔨᒃᑯᓐᓂ ᐃᒪᓐᓇ ᐃᓅᓕᓴᐃᓂᒃᑯᖔᕐᓕ ᑕᐅᑐᓚᐅᕋᑦᑎᒍ, ᐃᒪᓐᓇ ᖃᓄᑎᒋ ᐸᖅᑭᔭᐅᕙᑦ, ᑭᒃᑯᓂᓪᓗ.

One of the things that we immediately became aware of is that the standards that Health wanted to see were perhaps a little different. We were giving them a clinical eye. We had some differences in terms of how much care and by whom.


ᑕᐃᒪ ᐊᑐᓕᖁᔭᓚᐅᕐᖓᑕ ᓂᕿᑐᖃᑦᑕᖅᑕᖏᓐᓂᒃ.

We had some recommendations with regard to nutrition, dietitian input, and so on.


ᑕᐃᒪᓕ ᑳᓐᑐᕌ ᑕᑯᒐᑦᑎᒍ ᑕᐃᒪ ᐃᓐᓇᒃᑯᕖᑦ ᑖᒃᑯᐊ ᐱᑕᖃᕆᐊᓕᐅᒐᓗᐊᓂᒃ ᐱᑕᖃᖅᑎᑦᑎᔪᓐᓇᓚᐅᙱᒻᒪᑕ.

When we looked at the contracts, there was no way that the elders facilities could provide what was required for those elders with the $1 million.


ᑕᐃᒪᓗ $1.3-ᒥᓕᐊᒨᖅᑐᐃᓐᓇᐅᓗᑎᒃ ᑕᐃᒪ ᐊᑐᓗᐊᕐᓂᖃᓚᐅᖅᐳᑦ $855,000-ᖑᓂᐊᖅᑐᒋᕋᑦᑎᒍ ᐊᕐᕌᓂ. ᑕᐃᒪ ᑮᓇᐅᔭᓂᒃ ᑐᒃᓯᕋᐅᓯᖅᑎᒍᑦ $900,000 ᑲᓴᓂᒃ ᒫᓐᓇ ᑖᓐᓇ ᐱᔾᔪᑎᒋᓪᓗᒍ ᑕᕝᕙ.

Each of the three of them went up to $1.3 million. $855,000 is what we expect it will be next year and we have asked for that through the proper budgeting process, but we’re in a deficit of almost $900,000 for this year and that’s the reason behind it.


ᑕᒻᒪᕈᒪ ᓄᖅᑲᖅᑎᓐᓂᐊᖅᐸᙵ. ᑕᑯᓪᓗᒋᑦ ᑮᓇᐅᔭᐃᑦ ᑖᓐᓇ ᐃᓱᒪᒥᒍᑦ ᐃᓗᐊᙱᓕᐅᕈᑎᖃᖃᑦᑕᖅᑐᓄᑦ ᐃᒪᓐᓇ ᓄᓇᕗᓕᒫᒥ.

Correct me if I’m wrong or stop me completely, but looking at the budget, I see a lot set aside for mental health and treatment contracts. What I don’t see and I believe what is happening all over Nunavut is trauma care.


ᒪᓐᓇ ᖁᐊᖅᓵᕐᓇᖅᑐᒃᑰᖅᓯᒪᔪᓂᒃ, ᖁᐊᖅᓵᕐᓇᖅᑐᒃᑰᕈᑎᖃᓲᖑᒐᑦᑕ ᑖᓐᓇ

We go through a lot of shocks; post-traumatic stress syndrome.


ᐅᖃᐅᓯᐅᖃᑦᑕᖅᐹ ᑮᓇᐅᔭᓂᒃ ᓴᓂᕐᕙᐃᓪᓗᑕ ᐃᓱᒪᒥᒍᑦ ᐃᓱᐊᙱᓕᐅᕈᑎᖃᖅᑐᓄᑦ ᑲᒪᒋᔭᐅᖃᑦᑕᕐᓂᖅ?

Has trauma care been discussed in setting aside budget items for it along with mental care?


ᐅᕙᓃᒃᑲᑦᑕ, ᐅᖃᐅᓯᖃᑐᐃᓐᓇᖅᑐᒍᑦ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᐊᐅᓚᔾᔪᑎᓄᑦ ᒪᑯᓄᖓ ᐊᑭᓪᓚᑦᑖᖏᓐᓂᒃ ᐅᖃᐅᓯᖃᙱᓐᓇᑦᑕ.

Today we’re here to only talk about budget overruns and that’s what we’re trying to do in the O&M. We’re not talking about actual costs for other issues, so I think that question is a little out of line.


ᑖᓐᓇ ᓈᒻᒪᓗᐊᖅᑰᙱᒻᒪᑦ ᑖᓐᓇ ᒪᓕᒐᓕᐅᕐᕕᖕᒥᑦᑎᐊᒻᒪᕆᒃ ᐊᓯᐊᒍᓪᓘᓐᓃᑦ.

It could probably be better asked in the House or through some other venue, if you don’t mind.


ᐊᐱᖅᑯᑎᖃᒃᑲᓐᓂᖅᐲᑦ, ᒥᔅ ᑕᐅᑐᙱ?

Do you have any other questions? Ms. Towtongie.


ᖁᔭᓐᓇᒦᒃᒡᓗ, ᑐᑭᓯᓇᖅᓯᑎᒃᑲᕕᐅᒃ.

Thank you for clarifying that. I appreciate that.


ᑖᒃᑯᐊ ᐃᓱᒪᖓᒍᑦ ᐃᓗᐊᙱᓕᐅᕈᑎᖃᖅᑐᓄᑦ ᑳᓐᑐᕌᖑᔪᖅ 2017-18, $16 ᒥᓕᐊᓐ $16.7 ᒥᓕᐊᖑᖅᑰᖅᑐᖅ $6.2 ᒥᓕᐊᓐ ᖃᓄᐃᓕᖓᓕᖅᐸᓕ ᑖᓐᓇ?

I was looking at the forecast for mental health and treatment contracts in 2017-18 and it’s $16 million. What’s the number, $16.7 million, compared to the budget of $6.2 million? What is the situation here?


ᑭᖑᓪᓕᖅᐹᖅ ᑖᓐᓇ ᐊᐱᖅᑯᑎᒐ. ᖁᔭᓐᓇᒦᒃ, ᐃᒃᓯᕙᐅᑖᖅ.

Thank you, Mr. Chairman. That’s my final question.


ᐃᒃᓯᕙᐅᑖᖅ, ᑖᔅᓱᒥᖓ $5.9 ᒥᓕᐊᓂᒃ ᑖᒃᑯᓄᖓ ᑐᕌᖓᔪᓃᑲᐃᓐᓇᕋᑦᑕ. ᑖᓐᓇ ᒪᓕᒐᓕᐅᖅᑎᑦᑕ ᐊᐱᕆᔭᖓᑕ ᑖᔅᓱᒪ $43.1 ᒥᓕᐊᓐ ᐃᓗᐊᓃᖃᓯᐅᑎᖕᒪᑦ.

With regard to the $5.9 million on the page we are reviewing and as per my colleague’s question, the figure of $43.1 million includes that amount.


ᑖᓐᓇ ᐃᓗᓕᓪᓚᕆᑯᓗᖏᑦ $16 ᒥᓕᐊᓐ ᐊᒻᒪᓗ $10 ᒥᓕᐊᓐ ᑕᕝᕙᓃᑦᑐᖅ.

This figure includes $16 million along with $10 million that is within the total figure here.


ᑖᓐᓇ ᑖᔅᓱᒧᖓ ᐃᓗᓕᖏᓐᓂᒃ ᐅᓂᒃᑳᕆᐊᕈᓐᓇᖅᐸᑦ; ᐃᕝᕕᑎᒎᕐᓗᖓ ᒥᓂᔅᑕᐅᑉ ᑐᖓᓕᐊ ᓯᑖᒃᓕ, ᑖᔅᓱᒪᐅᑉ ᐃᓗᓕᖏᑦ ᖃᓄᐃᒻᒪᑦ $10 ᒥᓕᐊᒃᑲᓂᕐᓂᑦ ᑖᔅᓱᒧᖓ ᑐᕌᖓᔪᓂᒃ ᐊᐱᕆᒋᐊᒃᑲᓐᓂᕐᒪᑕᑭᐊᖅ, ᑭᐅᒋᐊᖅᑎᑦᑐᓐᓇᕈᕕᐅᒃ.

Through you, I would ask that Deputy Minister Stockley be allowed to respond in greater detail as to why the request includes another $10 million within the total figure. If you can allow her to respond to the question.


ᐄ, ᑖᓐᓇ ᑐᓴᕈᒥᓇᖅᑐᐊᓗᒃ ᓄᓇᕗᒻᒥᐅᑦ ᐃᑲᔪᖅᑕᐅᔪᒪᖃᑦᑕᕐᒪᑕ. ᑖᓐᓇᓗ ᑐᓴᐅᒪᑎᑦᑎᓂᐅᔪᖅ ᐅᖄᓚᓗᓯ ᐋᓐᓂᐊᕕᔅᓯᓐᓄᐊᕐᓗᓯ, ᖃᕋᓴᐅᔭᒃᑯᓪᓗ ᐊᐱᖅᓱᖃᑦᑕᐅᑎᒐᐃᑦ.

It’s really a good news story that Nunavummiut are asking for help, and that’s the whole idea of getting the message out of calling, going to your health centre, using the helpline, and asking for help.


ᑕᐃᒪ ᐃᑲᔪᖅᑕᐅᔪᒪᔪᑦ ᐅᓄᖅᓯᕙᓪᓕᐊᒻᒪᑕ ᑕᐃᒪᓐᓇ ᑕᕝᕙ ᐸᓂᖅᓰᕕᖕᒧᐊᖅᑐᓪᓗ ᐅᓄᖅᓯᕚᓪᓕᖅᓯᒪᖕᒪᑕ, ᐸᓂᖅᓰᕕᖕᒧᑦ.

We’re seeing that more people are asking for help and therefore more people are going out for treatment. We’ve had an increase in people going out for treatment.


ᖃᐅᔨᒪᔪᖓ ᐃᓱᒪᒥᑎᒍᑦ ᐃᓗᐊᙱᓕᐅᕈᑎᖃᖅᑐᑦ ᐊᒻᒪᓗ ᐊᔪᓕᐅᑎᖃᖅᓯᒪᔪᑦ.

We know that there is a high prevalence of mental health disorders; mental health and addictions.


ᐊᒻᒪᓗ ᑮᓇᐅᔭᖅᑐᕈᑎᖃᕐᒥᖕᒪᑕ ᓯᓚᑖᓃᑦᑐᑦ ᐋᓐᓂᐊᖃᓇᖏᑦᑐᓕᕆᔨᒃᑯᑦ ᑕᐃᒪ ᐃᓄᓕᕆᔨᒃᑯᓐᓂᑦ ᑲᒪᒋᔭᐅᔪᑦ ᒪᓕᒐᓕᕆᔨᒃᑯᓐᓂᑦ ᐃᒪᓐᓇ ᐃᖅᑲᖅᑐᐃᕕᒃᑎᒍᓪᓗ ᑎᓕᔭᐅᓯᒪᔪᑦ ᐸᓂᖅᓰᕕᓕᐊᖅᑐᐃᑦ ᑕᕝᕘᓈᖃᑦᑕᕐᒥᖕᒪᑕ ᑮᓇᐅᔭᖅᑎᒍᑦ.

There are cost drivers that are outside of the realm of the Department of Health, so clients from the Department of Family Services and case referrals from the Department of Justice. Anybody who is court mandated to have treatment would also fall under this budget.


ᑖᓐᓇ ᐊᖏᔪᖅᑲᐅᑎᒃᑯᕕᖕᒧᑦ ᑲᔪᓯᒋᐊᓚᐅᙱᓂᑦᑎᓐᓂᑦ 5-ᒥᓂᔅᓯᓂᒃ ᓄᖅᑲᖓᑲᐃᓐᓇᕐᓂᐊᖅᐳᒍᑦ, ᑕᖃᐃᖅᓯᑲᐃᓐᓇᕐᓂᐊᖅᐳᒍᑦ.

We just finished Total Directorate. Before we move on to the next one, we’re going to take a five-minute break.


>>ᑲᑎᒪᔨᕋᓛᑦ ᓄᖅᑲᖓᑲᐃᓐᓇᖅᑐᑦ 18:03ᒥ ᐱᒋᐊᒃᑲᓐᓂᖅᑐᑎᒃ 18:10ᒥ

>>Committee recessed at 18:03 and resumed at 18:10


ᑲᑎᒪᓂᖅ ᐱᒋᐊᒃᑲᓐᓂᖁᓕᕐᒥᔭᕋ ᐅᕙᓃᑦᑐᒍᑦ.

I would like to call the committee meeting back to order.


ᑖᒃᑯᐊ ᑲᑎᓐᓂᖏᑦ ᐋᓐᓂᐊᖃᕐᓇᙱᑦᑐᓕᕆᔩᑦ $43,100,000.

We are on Total Health Care Service Delivery of $43,100,000.


ᑕᕝᕙᓂ ᓄᓇᕗᑦ ᓯᓚᑖᓃᑦᑐᖅ ᓯᕕᑐᔪᒥ ᐃᓐᓇᐃᑦ ᐸᖅᑭᐅᓂᖏᑦ ᓇᓗᓇᐃᖅᓯᓯᒪᒐᔅᓯ ᒪᓐᓇ ᐳᐃᒍᑐᓕᖅᐸᓪᓕᐊᔪᓂᒃ ᐸᖅᑭᔭᐅᓂᖅ.

Under elders’ out-of-territory long-term residential care, you have identified the issue of dementia care.


ᑖᓐᓇ ᐅᓄᖅᓯᕚᓪᓕᕋᔭᖅᑰᖅᖢᓂ ᐃᒪᓐᓇ ᐳᐃᒍᑐᓕᖅᐸᓪᓕᐊᓂᕐᒧᑦ ᖃᐅᔨᓴᕐᕕᒃᑕᖃᙱᒻᒪᑦ ᓄᓇᕗᒻᒥ.

You also mentioned that the number is likely understated because of routine screening for dementia is not available in the territory.


ᑖᓐᓇ ᑐᓴᕈᒪᔾᔪᑎᒋᓕᕋᒃᑯ ᐱᓕᕆᕝᕕᒃᓴᖃᐃ


ᕿᒥᕐᕈᕚᑦ ᑕᒪᑐᒥᖓ ᑕᒪᓐᓇ ᐳᐃᒍᑐᓕᖅᐸᓪᓕᐊᓂᕐᒧᑦ ᖃᐅᔨᓴᕐᕕᒃᑕᖃᖁᓗᒍ ᓄᓇᕗᒻᒥ?

Is the department looking into making dementia screening available in the territory anytime soon?


ᑖᒃᑯᐊ ᒫᓐᓇᑲᐅᑎᒋ ᐃᓚᒋᔭᐅᔫᒐᓗᐊᖅ ᑭᓯᐊᓂ ᖁᕝᕙᓯᓐᓂᖅᐹᒥᓃᖃᑕᐅᙱᒻᒪᑦ.

It’s included in there, but it’s not one of the top priorities.


ᑕᒪᒃᑯᐊ ᐃᓱᒪᙱᓐᓂᒃ ᑕᒪᒃᑯᓂᖓ ᐱᓕᕆᕙᓪᓕᐊᔪᑦ ᑕᒪᒃᑯᐊ ᐊᖏᔫᑎᓐᓂᖅᓴᐅᓯᒪᖕᒪᑕ ᒫᓐᓇᐅᔪᖅ.

The mental health services are more important right now.


ᑕᕝᕙᓂᑦᑕᐃᓐᓇᖅ ᓱᓕ ᓄᓇᕗᑦ ᓯᓚᑖᓂ ᓯᕕᑐᔪᒥ ᑖᓐᓇ ᑭᖑᓪᓕᖅᐹᖅ ᑎᑎᕋᖅᓯᒪᔪᖅ ᑕᕝᕙᓂ ᑕᐃᒪ ᑕᒫᓂ ᓄᓇᕗᑦ ᓯᓚᑖᓂ ᑖᒃᑯᓂᖓ ᐊᕕᒃᑐᖅᓯᒪᔪᑦ ᑮᓇᐅᔭᖁᑎᖏᓐᓂᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ.

On the same topic of elders’ out-of-territory long-term care, the last bullet under that heading identified that prior years cost of this out of territory was absorbed by regional mental health budgets.


ᑖᓐᓇ ᑐᐸᒍᑎᕈᔪᓚᐅᕋᒃᑯ ᒥᓂᔅᑕᐅᑉ ᑎᑎᖅᑲᖏᑦ ᐊᒡᒍᖅᑐᖅᓯᒪᓪᓗᑎᒃ ᐱᓕᕆᕝᕕᖓ ᐱᖃᓯᐅᔾᔨᓯᒪᓚᐅᙱᒻᒪᑕ ᐃᓗᐊᓃᑦᑐᓂᑦ ᑮᓇᐅᔭᓂᒃ ᑖᓐᓇ ᐊᑐᓗᐊᖅᓯᒪᓂᖓᓄᑦ ᐊᑭᓕᐅᑎᔪᖅ.

I was kind of surprised when the minister’s letter showed the breakdown of the budgets that the department didn’t include any internal funds to cover the over-expenditure.


ᐱᓕᕆᕝᕕᖓᖃᐃ ᑕᐃᒪ ᐱᓕᕆᕝᕕᖕᒥ ᑮᓇᐅᔭᓂᒃ ᑮᓇᐅᔭᓕᒫᕐᒥᓂᒃ ᐊᑐᕐᓂᐊᖅᐹᑦ ᑕᒫᓂ?

Are all of the areas under the department going to be fully expending their budget this year?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᒪᑉᐱᒐᖅ 6-ᒥ ᑖᓐᓇ ᓯᕗᓪᓕᖅᐹᖅ $5.9 ᒥᓕᐊᓐ ᐊᖏᖅᑕᐅᕙᒌᖅᓯᒪᙱᑦᑐᓂᑦ ᑖᓐᓇ ᓄᓇᕗᑦ ᓯᓚᑖᓂ ᓯᕕᑐᔪᒥᒃ ᐸᖅᑭᔭᐅᕝᕕᖓ ᐃᓐᓇᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑮᓇᐅᔭᖅᑐᕈᑎᒃᓴᖏᑦ.

Hon. David Akeeagok: Thank you, Mr. Chairman. On page 6, item No. 1, $5.9 million, Not Previously Authorized, that’s for the elders’ out-of-territory long-term residence. The main estimates for Health towards that were not identified.


ᐋᓐᓂᐊᖃᕐᓇᙱᑦᑐᓗᑦᑖᑦ ᑕᒪᑐᒧᖓ ᑐᕌᖓᔪᑦ ᓇᓗᓇᐃᖅᓯᒪᖕᒪᑦ ᑖᓐᓇ ᑕᕝᕙ ᑖᓐᓇ ᑕᓂ ᐊᕐᕌᒍᒥ ᑖᒃᑯᐊ ᐃᓐᓇᐃᑦ ᐸᖅᑭᔭᐅᓂᖏᓐᓄᑦ ᑕᐃᒪ $5.9 ᒥᓕᓐᓂᒃ ᑐᒃᓯᕋᖅᐳᒍᑦ ᑖᒃᑯᓄᖓ ᐃᓐᓇᐃᑦ ᐸᖅᑭᔭᐅᓲᑦ ᑖᐃᒃᑯᓄᖓ ᓈᒻᒪᒃᑐᓄᑦ ᐊᐅᓪᓚᖅᑎᑉᐸᒡᓗᒋᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

This is something that has come for this year in terms of getting the elders’ care and that’s where we’re seeking that $5.9 million towards the elder care and sending them to the appropriate places. Thank you, Mr. Chairman.


ᐊᐱᖅᑯᑎᒋᕋᑖᖅᑕᕋ ᑐᕌᖓᓂᖅᓴᖅ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑖᒃᑯᐊ ᐊᑐᓗᐊᕈᑎᒋᔭᒥᓂᒃ ᐊᓯᖏᓐᓂᑦ ᑕᒫᙵᑦ ᑮᓇᐅᔭᖁᑎᖏᓐᓂᑦ.

My question was more along the lines of: is the Department of Health covering any of its over-expenditures from other areas within their budget?


ᐃᕝᕕᑎᒎᕐᓗᒋᖅᑲᐃ ᑕᒻᒪᑐᐊᕈᒪ ᒥᓂᔅᑕ ᑐᖓᓕᖓ ᔅᑖᒃᓕᐅᑉ ᐋᖅᑭᒋᐊᕈᓐᓇᓂᐊᖅᑕᖓ.

Through you, if I make a mistake, Deputy Minister Stockley can correct me.


ᑭᓯᐊᓂ ᑖᓐᓇ ᑕᒪᒃᑯᐊ ᑭᓱᑦ ᑭᓱᓂᑦ ᐊᑐᖅᑕᐅᙱᓗᐊᓕᖅᑐᓂᒃ ᐲᖅᓯᖔᖅᓱᑎᒃ ᐅᕗᙵᐃᓯᒪᖕᒪᑕᑭᐊᖅ. ᐊᐱᖅᑯᑎᐅᖅᑰᕋᑖᕐᒪᑦ ᒫᓐᓇ ᑖᓐᓇ ᑭᐅᒍᓐᓇᖅᓱᒍ ᑖᒃᑯᐊ ᖄᖏᐅᑎᓯᒪᔪᑦ ᑖᒃᑯᐊ ᐊᑐᖅᓱᒋᑦ. ᐊᓯᖏᑦᑎᒍᑦ ᐲᔭᐃᓯᒪᙱᑦᑐᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓂ.

We find money in areas that are not spent and I think that was the question. I can respond that in areas that will be over-expended, Health has not taken anything out internally.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃ ᑐᑭᓯᓇᖅᓯᑎᒋᐊᕋᕕᐅᒃ.

Hon. David Akeeagok: Thank you, Mr. Chairman. Thank you for the clarification.


ᑖᒃᑯᐊ ᑮᓇᐅᔭᑦ ᐊᑐᖅᑕᐅᓯᒪᙱᑦᑐᑦ ᐱᓕᕆᕝᕕᐅᑉ ᐃᓗᐊᓂ, ᑕᐃᒪᓕ ᑮᓇᐅᔭᖅᑎᒍᑦ ᑖᒃᑯᐊ ᑮᓇᐅᔭᑦ ᐊᑐᖅᑕᐅᓯᒪᙱᑦᑐᑦ ᐊᑐᖅᑕᐅᔪᓐᓇᐅᔾᔮᖏᓐᓂᒃ ᓄᒃᑎᖃᑦᑕᖅᑕᕗᑦ.

Yes, anything that has not been spent within the department, what we do through the budgets is take what’s not going to be spent and we put it over to those that are being over-expended and try to balance that.


ᒫᓐᓇ ᑮᓇᐅᔭᖅᑐᓗᐊᖅᓯᒪᔪᓄᑦ ᑕᐃᒪ ᓇᓕᒧᓕᖅᑎᓐᓇᓱᒃ ᑖᒃᑯᐊᓕ ᐊᒥᐊᒃᑯᖏᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ $49 ᒥᓕᐊᖑᖕᒪᑕ.

The remainder of the balance for the Department of Health is $49 million.


ᑕᐃᓐᓇ ᑎᑎᖅᑲᖅ ᐊᐅᓪᓚᖅᑎᕋᑖᓚᐅᖅᑕᓐᓂ ᐅᓪᓗᒥ ᐃᓄᒃᑎᑑᖓᓕᖅᑎᑕᐅᓂᐊᖅᑐᖅ ᐅᓪᓗᒥ ᖃᓪᓗᓈᑎᑑᖅᑐᖅ ᐅᓪᓗᑐᐃᓐᓇᐅᑎᓪᓗᒍ ᐊᐅᓪᓚᖅᑎᑕᐅᓚᐅᖅᑐᖅ. ᑕᐃᓐᓇ ᐅᐃᒍᓕᐅᑎᓯᒪᔪᖅ ᓈᓴᐅᑎᖃᕐᓇᓂ ᑕᒪᒃᑯᐊ ᑮᓇᐅᔭᖅᑐᓗᐊᖅᓯᒪᔪᑦ ᑮᓇᐅᔭᖅᑐᙱᓗᐊᖅᓯᒪᔪᓪᓗ ᑕᐃᒪ ᑕᑯᒍᕕᒋᑦ ᑕᐃᒃᑯᐊ ᐸᕐᓇᒃᑕᐅᖕᒪᖔᑕ ᓇᓕᐊᒃ.

In the letter that I recently sent as early as for the Inuktitut version that’s today and the English version on Friday, it’s an attachment that does not have a number which shows where the overage and under-expense.


ᑖᓐᓇ ᐅᓄᙱᑦᑐᑯᓘᖕᒪᑕ. ᑖᒃᑯᐊ ᐊᑐᓗᐊᖅᓯᒪᔪᑦ ᑕᑯᓪᓗᒋᑦ ᑕᕝᕘᓇ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᑐᒃᓯᕋᐅᑎᑦᑎᓐᓄᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

If you look at what they plan to transfer, it’s quite small compared to the overage that we’re seeking for through this supplementary appropriation. Thank you, Mr. Chairman.


ᖁᔭᓕᒐᓗᐊᖅᑐᖓᐃᓛᒃ ᐅᐃᒍᖓᓂᒃ ᑕᐃᓯᕋᑖᕋᕕᑦ ᑖᒃᑯᐊ ᐃᓗᐊᓂ ᐊᐅᓪᓛᕐᕕᖃᑦᑕᕐᓂᕋᔅᓯ. ᐆᒥᖓᓕ ᐅᖃᐅᓯᖃᖔᕋᓱᖃᕋᑖᕋᓗᐊᖅᑐᖓ ᑎᑎᖅᑲᐅᓯᐊᕆᔪᔭᑦᑎᓐᓂ ᒥᓂᔅᑕᒥᒃ ᒪᒃᐱᒐᖓᓂ 4, ᑕᕝᕙᓂ ᐊᒡᒍᖅᓯᒪᖕᒪᑕ ᐱᓕᕆᐊᕈᓘᔭᐃᑦ ᑮᓇᐅᔭᖏᓪᓗ.

I do appreciate the appendix where the internal transfers by branch have been provided, but what I was sort of referring to is, in the letter that the minister had sent us on Friday on page 4, it has a breakdown of program areas which require additional funds.


ᐃᓄᓕᕆᔨᒃᑯᑦ ᐊᑖᓂ ᑕᐃᒃᑯᐊᓕ ᐊᒥᐊᒃᑯᒥᓂᕐᒥᓂᒃ ᓴᖅᑭᔮᖅᑎᑎᖕᒪᑕ ᐊᑐᒃᑲᓐᓂᕈᓐᓇᕐᓂᐊᖅᑕᒥᓃᒃ?

Under Family Services, they were kind enough to provide their lapses that they’re going to be using to partially fund their overage.


ᐋᓐᓂᐊᖃᕐᓇᙱᑦᑐᓕᕆᔨᒃᑯᓪᓕ ᑕᐃᒪᐃᓕᐅᖅᓯᒪᙱᒻᒪᑕ ᓱᖕᒪᒃᑭᐊᕐᖓᐃᑦ?

I was just curious why Health hadn’t done the same.


ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᕕᒃᑐᖅᓯᒪᓂᕈᓘᔭᖏᑦ ᓇᓗᓇᐃᖅᓯᓯᒪᔪᖃᓚᐅᙱᑎᐊᕐᖓᑕ ᐊᒥᐊᒃᑯᖃᕐᓂᐊᖅᑐᒋᓪᓗᑎᑦ.

Health does not have anything to… . Any of their branches does not indicate anywhere there are going to be lapses.


ᑕᕝᕙᓂ ᒪᒃᐱᒐᖓᓂ 5, ᓇᓗᓇᐃᖅᓯᓯᒪᔪᖅ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓕᕆᐊᖑᒋᐊᖃᖅᐸᑦᑐᓂᒃ $49-ᒥᓕᐊᓐ ᑲᓂᕐᓂᑦ ᑮᓇᐅᔭᖃᕆᐊᖃᙳᓱᒻᒪᑕ. ᖁᔭᓐᓇᒦᒃ, ᐃᒃᓯᕙᐅᑖᖅ.

Therefore what’s on page 4 of 5 is a true reflection of what Health is currently dealing with and it’s over by $49 million. Thank you, Mr. Chairman.


ᑖᓐᓇ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᕕᒃᑐᖅᓯᒪᓂᖏᓐᓂᒃ ᐅᖃᐅᓯᖃᙱᒻᒪᑦ ᐱᓕᕆᐊᖔᖏᓐᓂᒃ ᐅᖃᐅᓯᖃᕐᖓᑦ.

I would just like to point out that the listing under Health is not branches; it’s actually programs.


ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓂᑦ ᑕᐃᒪᐃᓛᒃ ᐊᕕᒃᑐᖅᓯᒪᓂᖏᓐᓂᒃ ᑮᓇᐅᔭᓂᒃ ᐊᒥᐊᒃᑯᖃᑦᑕᖅᑐᑦ ᖃᐅᔨᒪᒐᒃᑭᑦ. ᑕᒪᒃᑯᐊ ᐋᓐᓂᐊᓯᐅᖅᑎᑖᕋᓱᐊᕈᑏᑦ, ᐃᖅᑲᓇᐃᔭᖅᑎᓕᕆᔾᔪᑏᑦ, ᖃᕋᓴᐅᔭᓕᕆᔾᔪᑏᑦ, $1 ᒥᓕᐊᖑᓗᐊᖅᑐᓂᒃ ᐊᒥᐊᒃᑯᖃᖃᑦᑕᖅᓯᒪᒻᒪᑕ ᐊᕐᕌᒍᓂᒃ ᐊᓂᒍᖅᑐᓂᒃ.

I do know that there are a number of programs under the branches in Health that do have chronic lapses every single year. Even though they might be spent elsewhere, the budget still remains a lapse in that area, such as the nursing recruitment strategy, HR, IT. If I recall correctly, those each had $1 million lapses in prior years.


ᒥᓂᔅᑕ ᖃᐃᑦᑎᒍᓐᓇᖅᑳ ᐊᕕᒃᑐᖅᓯᒪᔪᓂᒃ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓕᕆᔾᔪᑎᓕᒫᖏᓐᓂᒃ ᐊᒥᐊᒃᑯᖃᖃᑦᑕᖅᑐᓂᒃ ᐲᔭᐃᕕᐅᖃᑦᑕᖅᑐᓂᒃ ᐊᑐᓗᐊᖅᑐᖃᕋᐃᒻᒪᑦ?

Would it be possible for the minister to give us a breakdown for Health of all the programs that are contributing their lapsed funds to cover some of these overages?


ᑐᑭᓯᒃᑲᓐᓂᕈᑎᔅᓴᓂᒃ ᓇᓗᓇᐃᖅᑐᖅᓯᒪᔪᕕᔾᔪᐊᕌᓗᓐᓂᒃ ᑐᒃᓯᕋᕋᕕᑦ ᒫᓐᓇ ᐊᑐᐃᓐᓇᐅᙱᑐᐃᓐᓇᕆᐊᓕᓐᓂᒃ.

Again you’re asking for information that is very detailed which may not be available here today.


ᒥᓂᔅᑕ ᐋᑯᐊᖅ...


...ᒥᔅᑕ ᐊᕿᐊᕈᖅ, ᐊᑏᒎᖅ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐊᒻᒪᓗ ᖁᔭᓐᓇᒦᒃ, ᐃᓕᑕᖅᓯᒐᕕᒃ.

Hon. David Akeeagok: Thank you, Mr. Chairman. Thank you for recognizing that.


ᑕᐃᒪᕌᓗᒃ ᓇᓗᓇᐃᖅᑐᖅᓯᒪᔪᓂᒃ ᐃᓗᓕᖏᓐᓂᒃ ᐱᓯᒪᙱᓇᑦᑕ.

We don’t currently have that level of detail here.


ᒪᓕᒐᓕᐅᕐᕕᒻᒧᑦ ᓴᖅᑭᕈᓐᓇᓛᖅᑕᕋᓗᐊᕗᑦ ᐅᐊᑦᑎᐊᕈ. ᖁᔭᓐᓇᒦᒃ, ᐃᒃᓯᕙᐅᑖᖅ.

If we do need to provide it to the House, we will commit for it at a later date. Thank you, Mr. Chairman.


ᐃᓐᓇᑐᖃᒃᑯᕕᓐᓄᖔᖅ, ᐃᓐᓇᑐᖃᐃᑦ ᐃᓪᓗᖏᑕ ᐊᐅᓚᑕᐅᒍᑎᖏᓐᓄᖔᖅ ᐊᐅᓪᓛᕆᐊᓕᕐᒥᓚᖓ.

I’ll move on to the elders’ homes operational costs.


ᑕᕝᕙᓂ ᐊᐃᑉᐹᓂ ᐋᖅᑭᙳᐊᒥ ᓇᓗᓇᐃᖅᓯᓯᒪᒻᒪᑦ ᒫᓐᓇᒎᖅ ᐃᓐᓇᑐᖃᒃᑯᕖᑦ ᐊᐅᓚᑕᐅᖃᑦᑕᕐᖓᑕ ᑳᓐᑐᕌᑎᒍᑦ ᑮᓇᐅᔭᓕᐅᕋᓱᑦᑎᐅᖏᑦᑐᓄᑦ ᓄᓇᕗᒻᒥ ᑎᒥᐅᔪᓄᑦ.

Under the second bullet it indicates that the current elder homes are operated under service contracts by non-profit Nunavut societies.


ᐅᖃᕈᒪᑐᐃᓐᓇᖅᑐᖓ ᑖᓐᓇ ᐊᑐᐃᓐᓇᑦᑎᐊᕚᓘᒻᒪᑦ ᑭᒃᑯᑐᐃᓐᓇᕐᓄᑦ ᓄᓇᕗᒻᒥᐅᓄᑦ ᑎᒥᐅᔪᓄᑦ.

I would just like to say that is a great opportunity for Nunavut’s societies, I should say.


ᑖᒃᑯᐊ ᑳᓐᑐᕌᔅᓯᖁᓇᖅᑑᒐᓗᐊᖅ ᐊᒥᓱᕐᔪᐊᕌᓗᓐᓂᑦ ᐊᔪᙱᒐᐃᑉᐸᑕ.

I hope that the department will continue to contract as many non-profit organizations as possible.


ᐊᓯᐊᓄᑦ ᓅᒋᐊᕐᓗᖓ ᐋᖅᑭᙳᐊᕈᓗᖓᓄᑦ ᒪᑉᐱᕐᓗᒍ, ᑖᒃᑯᐊ ᖃᐅᑕᒫᑦ, ᐅᓐᓄᐊᓕᒫᖅ 24 ᐃᑲᕐᕋᓂᒃ ᐃᓐᓇᑐᖃᓕᕆᓂᕐᒥᑦ. ᑖᒃᑯᐊᒎᖅ 24-ᓂᑦ ᐃᑲᕐᕋᓂᒃ, 7-ᓂᑦ ᐅᓪᓗᓂᑦ ᐱᓇᓱᐊᕈᓯᖅ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐃᓪᓗᖃᖅᑎᑦᑎᖃᑦᑕᖅᑐᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᒪᓕᒐᖏᓐᓂᒃ ᒪᓕᑦᑐᑎᒃ.

Moving on to the next bullet on the next page, under the topic of 24-hour care elder care, about halfway through the bullet it indicates that care is 24 hours per day, seven days a week, and that is to adhere to the Nunavut Department of Health residential care and facilities standards for elders’ homes.


ᐃᓐᓇᑐᖃᐃᑦ ᐊᐅᓚᑕᐅᒋᐊᖃᕐᖓᑕ ᐅᑯᐊ ᒪᓕᒐᐃᑦ ᒪᓕᑦᑐᒋᑦ ᐊᑦᑎᓂᖅᐹᑦ ᓇᓗᓇᐃᖅᓯᒪᒻᒪᑕ.

These standards identify the minimum standards for the operation of elders’ homes in Nunavut.


ᐊᐱᖅᓱᕈᒪᔪᖓᓕ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑖᒃᑯᐊ ᐃᓐᓇᑐᖃᒃᑯᕖᑦ ᖃᓄᐃᑦᑑᔭᕆᐊᖃᕐᓂᖏᓐᓂᑦ ᒥᑭᓂᖅᐹᕆᓗᒍ ᑎᑭᐅᑎᓯᒪᒐᓗᐊᕐᒪᖔᑕ?

I would just like to question if these elder care facilities are actually meeting the minimum standards.


ᑖᓐᓇ ᐅᐊᑦᑎᐊᒃᑲᓐᓂᐊᕐᔪᒃ ᑭᐅᖅᑲᐅᓪᓗᒍ.


ᑖᒃᑯᐊ ᓄᑖᕐᒥᑦ ᑳᓐᑐᕌᑦᑖᖅᓯᒪᓪᓗᑎᒃ, ᑖᒃᑯᐊᓗ ᐊᖏᓪᓕᒋᐊᖅᓯᒪᔪᑦ ᐱᔾᔪᑎᒋᓪᓗᒍ ᑖᒃᑯᐊ ᐋᓐᓂᐊᖃᙱᑦᑐᓕᕆᔨᒃᑯᑦ ᐋᖅᑭᔅᓯᒪᔭᖏᓐᓂᑦ ᒪᓕᑦᑎᐊᖁᔨᔾᔪᑏᑦ ᑖᒃᑯᐊᓗ ᒪᓕᑦᑎᐊᕆᐊᖃᖅᑕᖏᓐᓂᑦ.

They have a new contract and the contracts have been increased because the Department of Health wants to make sure they follow the residential care facilities standards.


ᒪᓕᑦᑎᐊᖅᑐᖃᙱᒃᑯᓂ ᑖᒃᑯᐊ ᑐᓵᔨᖑᔪᐃᑦ. ᐊᒻᒪᓗ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑲᑎᒪᖃᑦᑕᐅᑎᖃᑦᑕᖅᑐᑦ ᑕᒪᒃᑯᓂᖓ ᕿᒥᕐᕈᐊᑦᑎᐊᕋᓱᒃᓱᑎᒃ ᒪᓕᑦᑎᐊᓕᕋᓗᐊᕐᒪᑕᑭᐊᖅ.

The Department of Health meets and reviews these homes to make sure the standards are being followed.


ᓇᓗᓇᐃᑦᑎᐊᕈᓐᓇᖅᑭᐅᒃ ᑖᒃᑯᐊ ᐃᓐᓇᑐᖃᒃᑯᕖᑦ ᑎᑭᐅᑎᓯᒪᓪᓗᐊᖅᑳᑦ ᒥᑭᓂᖅᐹᕆᓗᒍ ᑲᒪᒋᔭᐅᔭᕆᐊᖃᕐᓂᖏᓐᓄᑦ?

I would just like to clarify again: are these elders’ homes currently meeting the minimum standards?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ.


ᒫᓐᓇᐃᓛᒃ ᓄᑖᖑᒻᒪᑦ ᑳᓐᑐᕌᖑᓪᓗᓂ $900,000-ᓂᒃ ᐃᓚᒋᐊᖅᓯᒪᒐᑦᑎᒍ $5.9 ᒥᓕᐊᓄᑦ ᐃᓗᐊᓃᑦᑐᓂᒃ.

Right now as this is a new contract with this increase of $900,000 that we talked about in the $5.9 million that was discussed, there are minimum standards that are built into this contract.


ᑲᒪᒋᐊᖃᕐᓂᖏᑦ ᐊᑦᑎᓂᖅᐹᖑᓗᒍ ᓇᓗᓇᐃᖅᑕᐅᓯᒪᒻᒪᑕ ᑖᒃᑯᐊ, ᓇᓗᓇᐃᖅᓯᕕᐅᓯᒪᒻᒪᑕ ᐱᖓᓱᐃᑦ ᑎᒥᐅᔪᐃᑦ. ᐊᖑᒻᒪᑎᒐᓱᓐᓂᐊᖅᑐᐃᒡᒎᖅ ᑖᒃᑯᓂᖓ ᒫᓐᓇ. ᐊᖑᒻᒪᑎᒐᓱᓐᓂᐊᖅᑑᒐᓗᐊᒡᒎᖅ, ᐊᙳᑎᒐᓱᓐᓂᐊᖅᑑᒐᓗᐊᑦ ᑭᓯᐊᓂ ᑎᑭᐅᑎᓯᒪᓪᓚᕆᙱᑦᑐᑦ ᖃᓄᑎᒋ ᐱᓯᒪᔭᐅᑎᒋᒋᐊᖃᕐᒪᖔᑕ ᐃᓐᓇᑐᖃᐃᑦ ᑎᑎᕋᖅᓯᒪᔪᓂᑦ.

Through working very closely with the three societies and the department, they will and are striving to meet the standards to the level.


ᒥᓂᔅᑕ ᐅᖃᖅᑲᐅᔪᕐᖏᓛᒃ ᒥᓂᔅᑕ ᐅᖃᖅᑲᐅᔪᕐᖏᓛᒃ ᐊᙳᑎᕙᓪᓕᐊᒐᓱᑦᑑᒐᓗᐊᑦ ᑖᒃᑯᓄᖓ. ᖁᔭᓐᓇᒦᒃ, ᐃᒃᓯᕙᐅᑖᖅ.

Immediately not all of them are meeting the standards and it’s one that our health and that was mentioned and the minister has mentioned that they are working towards getting into meeting the standards. Thank you, Mr. Chairman.


ᓇᑦᓯᖅ: ᖁᔭᓐᓇᒦᒃ.


ᐃᒡᒋᐊᕋᖅᐸᓕᒻᒪᕆᓕᖅᑐᖅ ᓂᐸᐃᕈᓘᔭᓗᐊᓕᕋᒪ.

I had to clear my throat as I haven’t said anything in a while.


ᐋᓐᓂᐊᕕᓕᐊᖃᑦᑕᖅᑐᐃᑦ ᐱᓪᓗᒋᑦ $50-ᒥᓕᐊᓂᒃ ᑐᔅᓯᕋᕐᖓᑕ. ᑖᓐᓇ ᐊᒥᓱᐊᖅᑎᐊᓗᒃ ᒪᓕᒐᓕᐅᕐᕕᒻᒧᑦ ᐅᖃᐅᓯᕆᖃᑦᑕᖅᓯᒪᒐᒃᑯ ᐋᓐᓂᐊᕕᓕᐊᖃᑦᑕᖅᑐᐃᑦ, ᐋᓐᓂᐊᕕᓕᐊᕋᓗᐊᖅᑐᑎᒃ ᑕᑯᔭᐅᕕᔅᓴᖃᖃᑦᑕᖏᑦᑐᑦ. ᓂᕈᐊᖅᑕᐅᓯᒪᕕᓐᓂᑦ ᐱᓗᐊᖅᑐᖅ ᐅᐃᓂᐸᐃᒨᖅᑐᖃᖃᑦᑕᕐᖓ, ᑕᐅᓇᓃᓕᕈᓂ ᑭᓯᐊᓂ ᖃᐅᔨᑦᑕᖅᑯᖅ ᑕᑯᔭᐅᕕᔅᓴᖃᙱᓐᓇᒥᒎᖅ ᐋᖅᑭᔅᓯᒪᔪᒥᑦ.

Mr. Chairman, on the medical travel about $15 million is being requested and we have raised it in the House many times about the atrocious medical appointments that people are missing, especially in my region where a patient goes down to Winnipeg and finds out that he or she has no appointment.


ᐋᓐᓂᐊᖃᕐᓇᙱᑦᑐᓕᕆᔨᒃᑯᓄᑯᐊ ᑎᑎᖅᑐᐃᓯᒪᕚᑦ ᑕᐃᒃᑯᓂᖓ ᐋᓐᓂᐊᕕᓕᐊᖅᑐᒥᓂᕐᓂᑦ ᑕᐅᓄᖓ ᐅᐃᓂᐸᐃᒧᑦ ᑎᑭᓚᐅᕋᑎᒃ ᖁᔭᓈᖅᑕᒥᓃᑦ ᑕᑯᔭᐅᕕᒋᒋᐊᓕᒥᓂᖏᓐᓂᑦ ᑐᓴᐅᒪᑎᑕᐅᖏᑦᑐᑦ. ᑖᒃᑯᐊᖃᐃ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑕᐃᒪᐃᑦᑐᓂᒃ ᑎᑎᖅᑐᐃᓯᒪᕙᑦ ᖃᑦᑎᕌᕐᓂᕐᒪᖔᑕᓗ ᑕᐃᒃᑯᐊ ᐋᓐᓂᐊᕕᓕᐊᖅᑐᒥᓃᑦ ᑕᑯᔭᐅᕕᔅᓴᖃᙱᑦᑐᕕᓂᐅᓪᓗᑎᒃ, ᖃᖓᑦᑕᐅᑎᖏᓪᓗ, ᑐᔪᕐᒥᔾᔪᑎᖏᒍᑦ ᐊᑭᖏᓪᓗ? ᖁᔭᓐᓇᒦᒃ, ᐃᒃᓯᕙᐅᑖᖅ.

I wonder: does the department have a record of the people that have gone down to their medical appointment but have, prior to landing in Winnipeg, been cancelled due to some miscommunications within the department? I wonder if the department has any figures on the actual costs of these missed appointments, including the airfares and doctors’ bills. Thank you.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃᑦᑕᐅᖅ ᐊᐱᕆᒻᒪᑦ.

Hon. David Akeeagok: Thank you, Mr. Chairman. Thank you for the question.


ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᒥᓂᔅᑕᖓᑦ ᐊᖏᖅᓯᒪᔪᖅ ᕿᒥᕐᕈᓂᐊᕐᓂᕋᖅᑐᓂ ᐋᓐᓂᐊᕕᓕᐊᖃᑦᑕᖅᑐᓕᒫᓂᑦ ᑕᐃᒃᑯᐊᓗ ᑕᑯᔭᐅᔭᖅᑐᖅᑐᒥᓃᑦ ᑕᑯᔭᐅᓐᓂᖏᑦᑐᐃᑦ ᐅᕝᕙᓘᓐᓃᑦ ᐊᓯᔾᔨᖅᑕᒥᓃᑦ ᑕᑯᔭᐅᕕᒋᒋᐊᓕᒥᓂᖏᑦ ᐱᓪᓗᒋᑦ.

Our Minister of Health has committed to doing this extensive review on the medical travel. This includes those appointments that were missed or appointments that the hospital themselves have deferred for a number of things.


ᐃᓚᖓᑦ ᑖᒃᑯᐊ ᑕᒪᔾᔭ ᒐᕙᒪᒃᑯᓐᓄᑦ ᕿᕐᒥᕐᕈᔭᐅᓪᓚᕆᒍᒪᓪᓗᑎᒃ ᓇᓗᓇᐃᖅᓯᓯᒪᔾᔪᑕᐅᓕᖅᑐᑦ ᖃᐅᔨᒐᓱᓐᓂᐊᕋᑦᑕᐃᓛᒃ ᓇᐅᒃᑯᑦ ᑭᒃᑯᑦ ᐱᑯᑦᑐᖃᑦᑕᓂᕐᒪᖔᑕ ᖃᐅᔨᒐᓱᓪᓗᑕ.

I think that’s one that our government has committed to making sure that there’s a thorough review and find out which areas was at fault.


ᒪᓕᒐᓕᐅᖅᑎᑦᑕ ᐊᐱᖅᑯᑎᒋᖃᑦᑕᕐᖓᒋᑦ ᑕᑯᖃᑦᑕᖅᑕᒥᓂᕆᓪᓗᓂᒋᒡᒎᖅ ᑕᐃᒪᐃᑦᑐᓂᑦ ᑕᒪᒃᑯᐊ ᐃᓚᓕᐅᑎᒍᒪᓛᖅᑕᕗᑦ ᕿᒥᕐᕈᓕᕈᑦᑎᒍᑦ.

I think I remember his questioning and he’s witnessing what’s happening. It is a testament and we would include those in the review.


ᒪᓕᒐᓕᐅᖅᑎᓪᓗ ᖁᔭᓕᒍᒪᔭᕋ ᑕᒪᑦᓱᒥᖓ ᓴᖅᑮᖕᒪᑦ. ᑲᑐᔾᔨᖃᑎᒌᓪᓗᑕ ᖃᐅᔨᒋᐊᕈᓐᓇᖅᑕᕗᑦ.

I want to thank the member for raising that.


ᕿᒥᕐᕈᓂᕐᒧᑦ ᑕᒪᓐᓇ ᐃᓚᒋᔭᐅᓂᐊᖅᑐᖅ. ᑕᑯᔭᐅᔭᖅᑐᖃᑦᑕᖅᑐᒥᓃᑦ ᓘᑦᑖᕐᒧᑦ ᑕᑯᔭᐅᕕᔅᓴᖃᕋᑎᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

Our minister has raised it and, through quick collaborations, was able to verify yes, any of those appointments that are missed are going to be part of that comprehensive review that our minister is reviewing. Thank you, Mr. Chairman.


ᓇᑦᓯᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐄ, ᑕᐃᒃᑯᐊ ᓂᕆᐅᒋᑦᑎᐊᕐᓂᐊᓕᖅᑲᒃᑲ ᕿᒥᕐᕈᓃᑦ ᐅᓂᒃᑳᓕᖓᒥᓂᖏᑦ.

Mr. Netser: Thank you, Mr. Chairman. I look forward to whenever the review report comes out.


ᒫᓐᓇᓕ ᑕᐃᒪ $5.5 ᒥᓕᐊᓐ ᐳᕙᒡᓗᒃᑐᓄᑦ ᕿᑭᖅᑕᕐᔪᐊᕐᒥ ᑕᐃᒪᐃᓚᐅᕐᒪᑕ. ᑕᐃᒪᐃᓛᒃ ᒫᓐᓇᓵᖑᔪᒨᓚᐅᖅᑐᖅ ᑕᐃᑲᓂ ᕖᕝᕗᐊᕆ 26-ᖑᕙᓪᓚᐃᑎᓪᓗᒍ ᒐᕙᒪᑐᖃᒃᑯᑦ ᑮᓇᐅᔭᑲᓪᓚᖕᒥᒃ ᐊᖏᔪᒥᒃ ᑖᒃᑯᓄᖓ ᐃᓄᐃᑦ ᑕᐱᕇᑦ ᑲᓇᑕᒥ $82 ᒥᓕᐊᓐᒥᐅᕙᓪᓚᐃᔪᖅ $80 ᒥᓕᐊᓐ ᑕᒫᓂ ᓴᓂᕐᕙᐃᓚᐅᖅᓯᒪᖕᒪᑕ ᑖᒃᑯᓄᖓ ᐳᕙᒡᓗᖕᓂᕐᒧᑦ ᖃᐅᔨᓴᕈᑕᐅᓂᐊᖅᑐᒥᑦ.

On the $1.5 million request for the TB clinic in Qikiqtarjuaq, recently on I believe it was February 26 the federal government made quite a lot of money available to ITK. It was something like $80 million. They set aside that money to be used for TB screening.


ᒐᕙᒪᒃᑯᖅᑲᐃ, ᐅᕝᕙᓘᓐᓃᑦ ᑖᒃᑯᐊ ᐋᓐᓂᐊᕐᓇᙱᑦᑐᓕᕆᔨᒃᑯᑦ ᑐᒃᓯᕋᖅᓯᒪᕙᑦ ᐅᕝᕙᓘᓐᓃᑦ ᐃᓄᐃᑦ ᑕᐱᕇᑦ ᑲᓇᑕᒥ ᐃᑲᔪᕈᓐᓇᖅᐳᒎᖅ ᑕᒪᔅᓱᒥᖓ ᑮᓇᐅᔭᕐᒥᒃ ᑐᓂᔮᐱᐅᓚᐅᕋᑦᑕ ᒐᕙᒪᒃᑯᓐᓄᖅᑲᐃ ᐅᕝᕙᓘᓐᓃᑦ ᒐᕙᒪᕗᑦ ᐅᖃᓪᓚᖃᑎᖃᖅᓯᒪᕙᑦ ᑕᒪᔅᓱᒥᖓ ᐊᑭᓖᖃᑕᐅᕙᓗᒍᓐᓇᙱᒻᒪᖔᕐᒥᒃ ᐳᕙᒡᓗᓐᓂᐅᑉ ᒥᒃᓵᓄᑦ?

Has ITK indicated to the Department of Heath that we got a whole bunch of money from the federal government and told the Nunavut government that they have money available, that they could help pay for the TB screening?


ᐊᖓᔪᖅᑳᖅ ᑕᐃᕕᑎ ᐊᕿᐊᕈ: ᖁᔭᓐᓇᒦᒃ.


ᑖᓐᓇ ᐊᐱᖅᑯᑎᑦᑎᐊᕚᓗᒃ.


ᒫᓐᓇᐅᔪᖅ ᑖᒃᑯᐊ ᒐᕙᒪᑐᖃᒃᑯᑦ ᐅᖃᓚᐅᕐᒪᑕ 2018-19 ᑮᓇᐅᔭᒥ ᐊᑐᕐᓂᐊᖅᑕᖏᑦ ᐃᓗᐊᓃᓐᓂᐊᖅᑐᖅ ᑖᒃᑯᐊ ᐃᑲᔫᑎᒋᓗᓂᐅᒃ ᐃᓄᖕᓄᑦ ᑐᕌᖓᔪᓄᑦ ᑖᒃᑯᓄᖓ ᐳᕙᒡᓗᖕᓂᕐᒧᑦ. ᑕᐃᑲᓂ ᓱᓕ ᐅᖃᖅᓯᒪᖕᒪᑦ ᐃᓄᐃᑦ ᑕᐱᕇᑦ ᑲᓇᑕᒥ ᑮᓇᐅᔭᓂᑦ ᓴᓂᕐᕙᐃᔭᐅᓂᐊᖅᑐᑦ ᐊᕐᕌᒍᓄᑦ ᑕᓪᓕᒪᓄᑦ ᑖᔅᓱᒪᑉ ᒥᒃᓵᓄᑦ ᐃᓄᐃᑦ ᓄᓇᖁᑖᓂ ᐱᓕᕆᖃᑕᐅᖁᔨᒡᓗᑎᑦ.

Right now the federal government has indicated that for the 2018-19 budget, that’s the money they will use to help Inuit fight TB. It has been indicated that money will be given to Inuit Tapiriit Kanatami to use for the next five years to work in Inuit lands.


ᒫᓐᓇᐅᔪᖅ ᑖᒃᑯᐊ ᐅᖃᖅᓯᒪᖕᒪᑕ ᑲᑎᒪᔨᕋᓛᑦ ᐱᓕᕆᔩᑦ ᑲᑎᒪᔨᖏᑦ, ᑲᑎᒪᔨᕋᓛᖃᖅᓱᑎᑦ ᐃᓄᐃᑦ ᓄᓇᖁᑎᖓᓃᙶᖅᓯᒪᔪᓂᑦ ᑖᒃᑯᐊ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐃᓚᒋᔭᐅᔪᑦ, ᑖᒃᑯᐊ ᐃᓚᒋᔭᐅᑦᑎᐊᖅᓱᑎᒃ ᐱᖃᑕᐅᑉᓗᑎᒃ.

They have indicated that they have a task force comprised of people from Inuit lands and the Department of Health is a part of this group.


ᓱᓕ ᒫᓐᓇ ᑕᐃᓐᓇ ᑮᓇᐅᔭᒃᑲᓐᓂᖅ ᑐᓂᔭᐅᓂᐊᖅᓯᒪᔪᖅ ᒐᕙᒪᑐᖃᒃᑯᓐᓂᒃ ᑕᐃᒃᑯᓇᙵᑦ. ᐊᒻᒪ ᐅᕙᖓ ᒥᓂᔅᑕᐅᓪᓗᖓ ᑮᓇᐅᔭᓕᕆᔨᒃᑯᓐᓂ ᐃᓗᓕᖏᓐᓂᒃ ᓱᓕ ᑕᑯᓚᐅᙱᓐᓇᒪ.

With respect to the extra money that was supposed to be given to us by the federal government for that purpose, I haven’t seen that as the finance minister.


ᐃᓗᓕᓪᓚᕆᑯᓗᖏᓐᓂᒃ ᑕᑯᑎᑕᐅᓂᐊᖅᑐᒍᑦ ᓂᕆᐅᑦᑎᐊᖅᑐᖓ ᐊᒻᒪᓗ ᑖᒃᑯᐊ ᐃᓄᐃᑦ ᑕᐱᕇᑦ ᑲᓇᑕᒥ ᐱᓕᕆᑦᑎᐊᕈᑎᒃ ᐅᕙᑦᑎᓐᓂᒡᓗ ᑐᑭᓯᐅᒪᑦᓯᐊᖅᓱᑎᑦ ᐱᓕᕆᔨᐅᔪᒍᑦ ᐋᓐᓂᐊᖃᕐᓇᙱᑦᑐᓕᕆᔩᑦ ᑖᒃᑯᐊ ᐱᓕᕆᔨᖕᒪᕆᖁᑎᕗᑦ.

We will be provided with the details, which I look forward to. Inuit Tapiriit Kanatami does a good job and we know that they are familiar with our department and our officials.


ᑕᐃᒪᓐᓇᐃᓕᖓᓪᓗᓂ.


ᑖᓐᓇ ᐃᓗᓕᖏᑦ ᖃᓄᐃᓕᐅᕈᔪᒃᐸᓪᓕᐊᓕᕐᓂᖏᓐᓂᒃ ᑐᓴᖅᐸᓪᓕᐊᓗᑕ ᑕᕝᕘᓇ ᒥᓂᔅᑕᑎᒍᑦ ᑐᓴᐅᒪᑎᑕᐅᑦᑎᐊᕐᓂᐊᕐᒥᔪᒍᑦ ᑖᔅᓱᒧᖓ ᐊᐱᖅᑯᑎᑦᑎᐊᕙᓐᓅᕕᑦ.

As we hear the details, we will be kept informed as ministers. That was a very good question.


ᐊᐱᕆᒃᑲᓐᓂᕈᒪᔪᖓ ᐋᓐᓂᐊᕐᕕᓕᐊᖃᑦᑕᖅᑐᐃᑦ ᐃᓱᒫᓗᒋᔭᐅᓂᖓᓄᑦ.

I would like to follow up on that medical travel issue.


ᐅᕙᓂ ᐋᓐᓂᐊᕕᓕᐊᖃᑦᑕᖅᑐᐃᑦ ᐊᐅᓚᒐᔅᓴᐃᙱᒻᒪᑕᒎᖅ. ᕿᑐᕐᖏᐅᕐᓂᐅᖃᑦᑕᖅᑐᖅ ᑳᓐᑐᕌᒃᑦ-ᓗ ᐊᑭᑦᑐᕆᐊᖃᑦᑕᖅᑐᐃᑦ, ᑕᒪᔾᔭᐅᒻᒪᑕᒎᖅ.

It mentions in here that medical travel is driven by uncontrollable factors, including birth rates, demographics, contract increases, and etcetera.


$15 ᒥᓕᐊᓐᓂᒃ ᐊᑐᓗᐊᕐᓂᐅᓴᒻᒪᑕ. ᐋᓐᓂᐊᖃᕐᓇᙱᑦᑐᓕᕆᔨᒃᑯᓄᑯᐊ ᑐᑭᓯᓯᒪᕚᑦ ᓱᒻᒪᑦ ᐊᑭᑦᑐᐸᓪᓕᐊᔪᐊᓘᖕᒪᖔᖅ?

In terms of this $15 million overage, does the department have a good feel for what is driving this trend?


5.6% ᓂᕆᐅᒋᔭᐅᒻᒪᑦ ᐊᑭᑐᐸᓪᓕᐊᓂᐊᖅᑐᒋᔭᐅᓪᓗᓂ ᐊᕐᕌᒍᑕᒫᑦ. ᑭᓱᓂᓄᑯᐊ ᐱᔾᔪᑎᖃᓗᐊᖅᑑᔮᖅᑳᑦ ᐊᑭᑦᑐᐸᓪᓕᐊᓂᐊᓗᖏᑦ?

The actuals are predicted to increase 5.6 percent over the previous fiscal year in terms of the drivers.


ᐊᖓᔪᖅᑳᖅ ᑕᐃᕕᑎ ᐊᕿᐊᕈ: ᖁᔭᓐᓇᒦᒃ, ᐃᔅᓯᕙᐅᑖᖅ.

Hon. David Akeeagok: Thank you, Mr. Chairman.


ᐊᖅᑯᑎᒋᓗᑎᑦ ᑐᖏᓕᕆᔭᕋ ᒥᔅᑕ ᔅᑖᒃᓕ ᑭᐅᖁᔭᕋᓗᐊᕋ.

Through you, may I ask Deputy Minister Stockley to respond to that question?


ᐋᓐᓂᐊᕕᓕᐊᖅᑐᑦ ᐊᐅᓪᓚᖃᑦᑕᖅᑐᐃᑦ ᐊᒻᒪᓗ ᑐᐊᕕᕐᓇᑐᒃᑯᑦ ᐊᐅᓪᓚᖅᑐᐃᑦ ᐊᒥᓱᕈᖅᐸᓪᓕᐊᑐᐃᓐᓇᖅᑐᑦ ᐊᕐᕌᒍᑕᒫᑦ.

Yes, medical travel and medevacs are up every year.


ᐊᒥᓱᕈᖅᐸᓪᓕᐊᑐᐃᓐᓇᖅᑐᐃᑦ ᐋᓐᓂᐊᕕᓕᐊᑐᐃᓐᓇᖅᑐᐃᑦ ᖃᖓᑦᑕᐅᑎᑐᐃᓐᓇᒃᑯᑦ ᐊᒥᓱᕈᖅᐸᓪᓕᐊᒻᒥᔪᑦᑕᐅᖅ. ᑕᐃᒪ ᑖᓐᓇ ᐱᐅᒍᓐᓇᕐᒥᔪᖅ ᖃᐅᔨᔭᐅᓴᕋᐃᑦᑐᑯᓘᕙᓕᕐᖓᑕ ᑕᐃᒪ ᐊᐅᓪᓚᑦᑎᑕᐅᕙᓕᖅᑯᑦ.

We have a lot more people going on regular scheduled travel, which again is a good thing. It means they’re potentially being diagnosed earlier and they’re going for treatment. We have a huge increase in medevacs.


ᑕᕝᕘᓇᑦᑕᐅᖅ ᐊᒻᒪ ᐳᕙᓪᓗᓐᓃᑦ ᑖᓐᓇ ᐊᔅᓱᐊᓘᖅᓯᒪᒻᒪᑦ ᐊᒻᒪ ᑲᓇᑕᓕᒫᑦᑎᐊᒥ ᑲᐱᔭᐅᙱᓂᖅᐹᖑᕙᓪᓕᐊᕙᒻᒥᒻᒪᑕ ᑖᓐᓇ ᐱᔾᔪᑕᐅᑦᑕᕆᕗᖅ ᐃᓛᒃ ᐅᓇᓗᐊᕐᓇᖏᑦᑐᒧᑦ.

A lot of it has been driven by respiratory illness. We have very low uptake of flu vaccine in our territory. We’re probably the lowest in the whole country.


ᑕᒫᓂᖃᐃ 60-ᕋᖅᑐᑎᑦ ᑐᐊᕕᕐᓇᑐᒃᑯᑦ ᐋᓐᓂᐊᕕᓕᐊᕆᐊᖃᓚᐅᕐᖓᑕ ᑎᓴᕝᕙᐅᑎᓪᓗᒍ.

We expected probably about 60 medevacs in the Baffin in December and we’re budgeted for probably about 40. We had over 90 and that trend has continued.


ᑕᐃᒫᒃ ᐊᒥᓱᕈᖅᐸᓪᓕᐊᖏᓐᓇᖅᑐᐊᓗᑐᐃᓐᓇᐃᑦ ᑐᐊᕕᕐᓇᑐᒃᑯᑦ ᐊᐅᓪᓚᖅᑎᑕᐅᔪᐃᑦ ᐱᓇᓱᐊᕈᓯᑕᒫᑦ ᕿᒥᕐᕈᐊᖏᓐᓇᓕᖅᑕᕋᓗᐊᕗᑦ. ᐃᒪᐃᓕᖅᑎᓪᓗᒍ ᐊᕐᕌᒍᒥ ᐅᐱᕐᖓᓵᒃᑯᑦ ᒪᑯᐊ ᐳᕙᒃᑯᑦ ᐊᔅᓱᕈᖅᑐᑦ, ᐊᓂᖅᓵᑐᑦᑎᐊᖏᑦᑐᐃᓪᓗ, ᑐᐊᕕᕐᓇᖅᓯᖃᑦᑕᓲᖑᒻᒪᑕ.

We have such an increase in medevacs that we have been monitoring them on a weekly basis, especially this time of year during flu season. It’s mainly respiratory-driven, so people with pneumonia, breathing problems, and those kinds of things.


ᑲᑎᙵᔪᑦ ᑕᒪᒃᑯᐊ ᐋᓐᓂᐊᕕᓕᐊᑐᐃᓐᓇᖅᑐᐃᑦ ᐊᒻᒪᓗ ᑐᐊᕕᕐᓇᖅᑐᐃᑦ ᐊᐅᓪᓚᖃᑦᑕᖅᑐᐃᑦ ᐊᒥᓱᕈᖅᐹᓪᓕᖅᓯᒪᔪᐃᓐᓇᐃᑦ.

It’s a combination of people going out for regular scheduled care but also a huge increase in medevacs.


ᐃᒃᓯᕙᐅᑕᓖᒃ, ᐃᓗᓕᑯᓘᔭᖏᓐᓂᒃ ᐱᓕᕆᐊᖃᔾᔮᖏᑦᑐᖓ ᑭᓯᐊᓂ ᑭᓱᓂᒃ ᐱᔾᔪᑎᖃᕐᒪᖔᑕ ᑐᑭᓯᒐᓱᑦᑐᖓ ᐊᑭᑦᑐᕆᐊᕈᑎᒋᔭᖏᓐᓂᒃ.

I won’t get into too much more detail here just in terms of understanding the drivers and the trend.


ᐃᓄᒋᐊᓐᓂᕆᔭᕗᑦ ᓄᓇᕗᒻᒥ ᐋᓐᓂᐊᖏᑦ ᐱᐅᔫᓂᐊᖅᐸᓪᓚᐃᕚ ᐋᓐᓂᐊᓕᖅᐸᓪᓕᐊᑐᐃᓐᓇᖅᐹᑦ?

In the population on the whole in Nunavut, are health conditions worsening or are they getting better?


ᐅᓂᒃᑳᕐᕕᐅᒐᓚᒃᑲᐃᓐᓇᕈᓐᓇᖅᐳᖓ ᐅᓇᓘᓐᓃᑦ ᐊᐱᖅᑯᑎᒐ ᓯᐊᒻᒪᒃᓯᒪᓗᐊᖅᐸ. ᐊᖑᒻᒪᑎᕙᓪᓕᐊᓕᖅᐱᑖ ᐅᕝᕙᓘᓐᓃᑦ ᕿᒪᑦᑕᐅᓕᖅᐱᑕ ᐋᓐᓂᐊᖃᑦᑕᖅᑐᑦ ᐅᓄᕐᓂᖏᓐᓂᒃ?

Maybe that’s too broad of a question, but I’m just trying to understand here: are we getting ahead of the ball or is the ball catching up to us?


ᑐᖏᓕᖓ ᓯᑖᒃᓕ ᑭᐅᖁᓪᓗᒍ.

Through you, may I ask Deputy Minister Stockley to respond to that?


ᐊᐃᑦᑖᖑᒐᓗᐊᖅ ᑕᐃᒃᑯᐊ ᑕᐃᒃᑯᓂᖓ ᑲᓇᑕᓕᒫᓂ ᓄᓇᕗᒻᒥ ᐋᓂᐊᖃᕐᓇᖏᑦᑐᓕᕆᔨᒃᑯᑦ ᓂᕿᔅᓴᐃᓪᓗ ᒪᑯᐊ ᐸᒻᒥᐅᖅᑐᑦ ᐅᓄᕐᓂᖅᐹᖑᒻᒪᑕ, ᐃᒡᓗᒥ ᐸᒻᒥᐅᖅᑐᖅ ᐋᓐᓂᐊᕈᑎᒋᔭᐅᓪᓚᕆᓕᖃᑦᑕᕐᒪᑦ ᐋᓐᓂᐊᖅᑖᕈᑎᒋᔭᐅᖃᑦᑕᕐᒪᑦ. ᓯᕗᒧᐊᒃᓯᒪᓪᓚᕆᓕᖅᑐᒎᒐᓗᐊᖅ ᑭᓯᐊᓂ ᐃᒡᓗᑭᔅᓴᕐᓂᖃᕈᓐᓃᖅᐸᑦ ᐋᖅᑭᐹᓪᓕᓛᖅᑐᔅᓴᐅᔫᒐᓗᐊᖅ.

Unfortunately we don’t do very well in Nunavut. We have the worst health outcomes in the country among Inuit, as you know, mainly tied to the social determinants of health in terms of food insecurity and overcrowded housing, which is not helping certainly in driving the TB rate. Unfortunately we aren’t making a lot of progress and we probably won’t until many of the social determinants of health are addressed.


ᐃᓚᒋᐊᓚᐅᕐᒥᔭᕗᑦ ᑕᐃᒃᑯᐊ ᐊᔾᔭᖅᑐᐃᕕᒻᒥ ᐃᓚᒋᐊᖅᓯᒪᔪᑦ ᕿᑭᖅᑖᓗᒃ ᐋᓐᓂᐊᕕᖓᓂᒃ.

We just added some things like a fracture clinic at the QGH.


ᑕᐃᒃᑯᐊ ᐃᓄᐃᓴᓪᓕᒋᐊᖃᓱᖃᑦᑕᖅᑕᕗᑦ ᐋᓐᓂᐊᕕᓕᐊᖅᑐᑦ ᐅᓯᔭᐅᔾᔪᑎᒋᖃᑦᑕᖅᑕᖏᑦ.

We are doing more here and we will continue to do that anywhere we can in order to reduce medical travel.


ᓯᕗᒧᐊᒃᐸᓪᓕᐊᔪᒍᑦ.

Things are moving in a good direction and the other regions as well.


ᐊᒡᒍᑐᖅᓯᒪᓂᐅᔪᑦ ᐱᖃᑖ ᓲᕐᓗ ᑕᓚᕖᓴᒃᑯᑦ ᐃᓅᓕᓴᖅᑕᐅᔾᔪᑎᐅᖃᑦᑕᖅᑐᑦ ᐱᖓᓱᓂᒃ ᐊᒡᒍᑐᖅᓯᒪᓂᕐᒥᒃ ᐊᑐᖅᑕᐅᖃᑦᑕᕐᓂᐊᓕᕐᒪᑦ.

When I talk about telehealth, it would be involved in all three regions.


ᑐᓴᖅᐸᓪᓕᐊᓂᖅᓴᐅᓂᐊᖅᑐᓯ ᑮᓇᔭᐅᖅᑐᕈᑎᒃᓴᓂᑦ ᐊᐅᓚᔾᔪᑎᓂᒃ ᐱᓇᓱᒍᒪᓕᖅᑎᓪᓗᑕ.

You will hear more as we come forward with our O&M requests and some other things that we’re hoping to do.


ᖁᔭᓐᓇᒦᒃᑕᕋᓗ ᑖᓐᓇ ᑭᐅᒻᒪᑦ.


ᓂᕆᐅᑦᑎᐊᖅᑐᖓ ᐊᐅᓚᔾᔪᑎᓂᒃ ᐊᑐᕈᒫᖅᑐᓂᒃ ᐱᓕᕆᐊᖃᓕᕈᑦᑕ ᑖᒃᑯᓄᖓ.


ᐃᓱᒪᓕᕆᓂᕐᒧᑦ ᐅᖓᑕᐅᔾᔨᔪᑦ ᒪᓕᒃᖢᒋᑦ $10.5 ᒥᓕᐊᓂᒃ. ᐱᖃᑖ ᑐᓴᖅᖢᓂ ᑖᓐᓇ ᑲᔪᖏᓐᓇᖅᑐᐊᓅᒐᓗᐊᖅ ᑖᒃᑯᐊ ᐱᒻᒪᕆᐊᓘᒻᒪᑕ ᑕᒪᒃᑯᐊ.

When it comes to this mental health overage, $10.5 million, on one hand it’s very encouraging because I think we all agree that we need to invest in mental health and it’s very important.


ᕿᒥᕐᕈᓇᖅᖢᒋᑦ ᑎᑎᕋᖅᓯᒪᔪᑦ ᑖᒃᑯᐊ ᐅᖃᖅᓯᒪᙱᒻᒪᑕ ᑭᓱᒧᑦ ᑕᐃᒪᐃᔾᔪᑎᖃᕐᒪᖔᑕ $10.5 ᒥᓕᐊᓂᒃ ᐊᑭᑦᑐᕆᐊᖅᑐᖅ.

I’m looking at the material and it doesn’t really explain again what’s driving this $10.5 million increase.


ᐱᓕᕆᕕᔅᓯᓐᓂ ᐊᔭᐅᖅᑐᖅᑕᐅᓕᕋᔅᓰ ᐅᓄᕐᓂᖅᓴᐃᑦ ᐃᓱᒪᖏᑎᒍᑦ ᐃᓗᓯᕐᓗᒃᑐᑦ ᐅᓄᕐᓂᖅᓴᐅᓕᕐᒪᑖ? ᑭᓱᒧᑦ ᐱᔾᔪᑎᖃᖅᖢᓂ ᑕᐃᒪᐃᑉᐸ?

Has there been a push within the department to diagnose more folks or doing more outreach in terms of what’s driving this? I’m curious.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑕᒪᒃᑮᑎᒍᑦ ᖃᐅᔨᓴᐃᓂᖅ ᐊᒻᒪ ᐃᓱᒪᒥᒍᑦ ᑕᐃᒪᐃᑦᑐᑦ ᐃᓗᓯᕐᓗᒃᑐᖅ.

Hon. David Akeeagok: Thank you, Mr. Chairman. Both, it’s diagnosed and testing that’s being done.


ᑎᓴᒪᖓᓐᓂᒃ ᑲᑎᒪᔨᐅᑎᓪᓗᒋᑦ ᒪᓕᒐᓕᐅᖅᑏᑦ ᐃᒻᒥᓂᒃ ᐃᓅᓯᕐᒥᓂᒃ ᓇᑲᑎᖃᑦᑕᖅᑐᑦ ᑖᓐᓇ ᑐᐊᕕᕐᓇᕐᓂᕋᖅᑕᐅᓕᓚᐅᖅᓯᒪᖕᒪᑦ ᒐᕙᒪᒃᑯᑦ ᐊᐅᓚᔾᔭᐃᒋᐊᖁᓪᓗᒋᑦ.

If I may, in the Fourth Assembly, suicide was determined as an emergency for the government to take action.


ᑕᐃᒃᑯᐊ ᐊᑐᖅᑕᐅᓕᕐᒪᑕ ᑕᕝᕘᓇ. ᑕᐃᒃᑯᐊ ᐱᓕᕆᔨᑖᖅᑎᓪᓗᒋᑦ ᐃᖅᑲᓇᐃᔭᖅᑎᑖᖅᑎᓪᓗᒋᑦ ᐱᔨᔅᓯᕈᑎᑕᖃᖅᑎᓪᓗᒍ ᓄᓇᑦᑎᓐᓂ ᑲᔪᓰᓐᓇᓂᐊᖅᑐᒍᑦ ᑕᐃᒪᓐᓇ ᑲᔪᖏᖅᓴᕐᓗᑎᒍ ᑕᒪᒃᑯᐊ ᐃᓕᓴᖅᑎᑦᑎᓯᒪᙱᑦᑐᒍᑦ ᑕᐃᒪᓐᓇ ᖃᐅᔨᓴᖅᑕᐅᔪᓂᑦ ᓘᑦᑖᒧᑦ ᓇᓗᓇᐃᖅᑕᐅᖃᑦᑕᖁᓪᓗᒋᑦ.

I think a lot of that action speaks through this of putting an outreach to our population and saying that there are services available. It is one that I think we need to continue to promote. Through the diagnoses, testing, and through proper care, we will see a turn of events for our population.


ᐊᓯᔾᔩᕙᓪᓕᐊᓂᐊᕐᒪᑦ ᐃᓄᖁᑎᒋᔭᑦᑎᓐᓂᑦ ᑲᑎᒪᔩᓪᓗ ᓴᖅᑭᑦᑏᓐᓇᖃᑦᑕᖁᓪᓗᒋᑦ ᒪᓕᒐᓕᐅᕐᕕᒻᒥᑦ ᑕᖅᑲᒃᑯᓄᖓ ᑕᒪᑐᒥᖓ.

I encourage our members to continue raising that through this House and through the public.


ᑭᖑᓪᓕᖅᐹᒥᑦ ᐊᐱᖅᑯᑎᒋᓂᐊᖅᑕᕋ ᐃᓱᒪᓕᕆᓂᕐᒧᑦ, ᐃᓱᒪᒃᑯᑦ ᐃᓕᓴᓂᐊᖅᑐᓄᑦ ᐱᓕᕆᐊᖃᕐᓂᐊᖅᑐᓂᒃ. ᖃᔅᓯᓂᒃ ᐱᔨᔅᓯᖅᑭᑕ, ᑕᐃᒃᑯᐊ ᐸᖅᑭᔭᐅᔪᑦ ᓄᓇᕗᑦ ᓯᓚᑖᓂᑦ ᐃᓱᒪᒥᒍᑦ ᐃᓅᓯᕐᓗᑦᑐᑦ?

My last question on this mental health heading: how many clients are we talking about in terms of clients that are receiving services outside of the territory?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. 64.

Hon. David Akeeagok: Thank you, Mr. Chairman. 64.


ᖃᓄᕐᓕ 64 ᐅᓄᕐᓂᖅᓴᐅᕚᑦ, ᐃᓄᐃᓴᓐᓂᖅᓴᐅᕚᑦ, ᖃᓄᖅ ᐊᓯᔾᔨᖅᒋᕙ ᑭᖑᓂᑦᑎᓐᓂᑦ?

How does this number 64 compare with previous years, the trend?


ᑕᐃᒪᓐᓇᐃᑦᑐᓂᒃ ᑐᓴᒐᒃᓴᓂᑦ ᐱᓯᒪᙱᓐᓇᑦᑕ, ᑭᖑᓂᑦᑎᓐᓃᙶᖅᑐᓂᒃ. ᐅᓄᖅᓯᕙᓪᓕᐊᔪᑦ. ᑕᐃᒪᓐᓇᐃᑦᑐᓂᒃ ᑐᓴᒐᐅᒃᓴᓂᑦ ᐱᔪᒪᒃᐸᑦ ᑐᓂᔪᓐᓇᓛᕐᒥᔭᕗᑦ, ᐃᒻᒪᖃ ᐊᐅᓚᔾᔪᑎᓂᒃ ᐊᑐᕈᒫᖅᑐᓕᕆᓕᕈᑦᑕ.

I don’t have the details in terms of the past, but it is growing and if we need to provide that further level of detail, we will be able to provide that, more probably best suited in the main estimates coming up.


ᐊᓯᐊᓄᐊᕐᓗᖓ. ᕿᑭᖅᑕᕐᔪᐊᕐᒥᐅᑦ ᐳᕙᓪᓗᑦᑐᓂᒃ ᖃᐅᔨᓴᕈᑎᒋᔭᐅᓚᐅᖅᑐᓂᒃ, ᐊᑕᖏᖅᑐᑕ ᐊᖏᖅᑐᒃᓴᐅᔪᒍᑦ ᑕᒪᓐᓇ ᐊᒃᓱᐊᓗᒃ ᑲᔪᖏᕐᓇᕐᒪᑦ ᑐᓴᖅᑐᒍ.

I’m going to skip over to the Qikiqtarjuaq TB screening clinic. I think we would all agree that it’s a very encouraging project and that’s additional resources to address that need.


ᑕᐃᒪᓐᓇ ᐅᖃᖅᓯᒪᖕᒪᑦ ᓱᓇᒃᑯᑏᑦ, ᐱᖁᑏᓪᓗ, ᑕᐃᒃᑯᐊ ᓱᓇᒃᑯᑏᑦ, ᐱᖁᑏᑦ ᐱᓯᒪᔭᐅᖏᓐᓇᕐᓂᐊᖅᐹᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐊᓯᖏᓐᓂᖕ ᓄᓇᓕᖕᓂ ᖃᐅᔨᓴᐃᔾᔪᑕᐅᓂᐊᖅᐸᑦ ᐅᕝᕙᓘᓐᓃᑦ ᒥᑭᑦᑑᑕᐅᓗᐊᖅᐸᑦ, ᓄᓇᓕᖕᓃᖏᓐᓇᕐᓂᐊᖅᐸᓪᓘ ᑖᒃᑯᐊ ᐱᖁᑏᑦ?

It mentions supplies and equipment. I was wondering if any of that equipment would be kept by the department in order to deploy in other communities or if it’s just small stuff that will probably stay in the community.


ᑖᓐᓇ ᐊᖅᑯᑎᒋᓗᑎᑦ, ᑐᖏᓕᕋ ᓯᑖᒃᓕ ᑭᐅᑦᑕᖅᐸᕋ.

Through you, may I ask Deputy Stockley to respond to that?


ᑕᐃᒃᑯᐊ ᐱᖁᑎᒋᔭᐅᔪᑦ ᖃᐅᔨᓴᐃᔾᔪᑏᑦ ᐊᑭᑐᕈᑎᒃᓴᑎᒍᑦ ᐱᔭᐅᓂᐊᖅᐹᑦ?

Is that equipment that was included in the capital or is it… ?


ᐱᖁᑏᑦ, ᐊᑭᑐᔪᖅᑐᕈᑎᒃᓴᐃᑦ ᐊᑖᓃᒃᑲᓗᐊᕐᖓᑦ, ᓇᓗᓇᐃᖅᑕᐅᒃᑲᓐᓂᑲᐃᓐᓇᕐᓕ.

If it’s equipment, in my mind it should be under capital. Maybe just a clarification.


ᐄ, ᐊᖅᑯᑎᒋᓗᒋᑦ ᑖᓐᓇ ᑐᖏᓕᕋ ᓯᑖᒃᓕ ᑭᐅᖁᓪᓗᒍ.

Through you, may I ask Deputy Minister Stockley to respond to that?


ᑖᒃᑯᐊ ᐊᖏᔫᑕᐅᓂᖅᓴᐃᑦ ᐱᖁᑏᑦ ᒐᕙᒪᑐᖃᒃᑯᓐᓃᙶᓚᐅᖅᑐᑦ.

Much of the larger equipment actually came from the federal government.


ᑕᐃᒃᑯᐊ ᒐᕙᒪᑐᖃᒃᑯᓐᓂᑦ ᐱᓚᐅᖅᑕᕗᑦ, ᓲᕐᓗ ᐅᕆᐊᕐᕕᑯᓗᐃᑦ, ᐅᕆᐊᓪᓗ, ᐊᓪᓚᕈᑎᔅᓴᔭᐃᓪᓗ, ᒪᑦᑐᑎᒃᓴᔭᐃᑦ, ᐃᓪᓖᑦ ᑕᒪᒃᑯᐊᕈᓘᔭᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᓕᕆᕕᖏᑦ ᐃᖏᕐᕋᓂᐅᖃᑦᑕᖅᑐᑦ ᐱᖅᑯᓯᑎᒍᑦ ᐊᑐᖅᑕᐅᑐᐃᓐᓇᖅᑐᑎᒃ.

Much of that came through the federal government. Other supplies like the bottles for sputum samples, gauze, the bedding, and things like that would have come through the Department of Health, as per our normal processes.


ᒪᐃᓐ: ᖁᔭᓐᓇᒦᒃ, ᐃᒃᓯᕙᐳᑖᖅ.


ᑭᖑᓪᓕᖅᐹᖅ ᐊᐱᖅᑯᑎᒐ, ᑭᖑᓪᓕᖅᐹᖑᔪᒃᓴᐅᔪᖅ.

I have one final question or I think it’s my final question.


ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᔨᑦᓯᖅᑕᐅᓂᖓᓄᑦ ᐃᖅᑲᓇᐃᔭᖅᑎᑖᕈᑎᓂᒃ, ᑖᒃᑯᐊ ᑎᑭᓵᒃᓴᓄᑦ ᐋᓐᓂᐊᓯᐅᖅᑎᑖᖃᑦᑕᕋᔅᓯᒎᖅ ᐊᒻᒪᓗ ᑳᓐᑐᕌᑦᑕᐅᓯᒪᔪᓂᒃ ᐱᓕᕆᕕᑉᐳᑦ ᓯᕗᒧᐊᑦᑎᐊᖅᓯᒪᔪᖅ ᐃᓄᐃᓴᓪᓕᒋᐊᖅᑕᐅᓪᓗᑎᒃ ᑕᐃᒃᑯᓇᙵᑦ ᐱᔨᑦᓯᖅᑕᐅᓂᖅ ᑎᑭᓵᓂᒃ ᐋᓐᓂᐊᓯᐅᖅᑎᓂᒃ.

Under health care service delivery staffing, it mentions the issue of the use of agency nurses and contract nurse services. It mentions that the department has made significant progress in reducing the use of these services.


ᐊᐱᕆᔪᒪᓪᓗᖓ, ᐊᕐᕌᒍᒋᔭᑦᑎᓐᓂᑦ ᐊᑭᓕᐅᑕᐅᖃᑦᑕᖅᑐᑦ ᑭᖑᓂᑦᑎᓐᓂᑦ ᐊᕐᕌᒍᓂᑦ ᖃᓄᖅ ᐊᓯᔾᔨᖅᑎᒋᓯᒪᕙᑦ ᑮᓇᐅᔭᐃᑦ ᐊᑭᓕᐅᑕᐅᕙᑦᑐᑦ ᑖᒃᑯᓄᖓ?

Again, I’ll just ask in terms of this year’s expenses comparing it to previous years. What is the trend in terms of those expenses?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑖᒃᑯᐊ ᓱᕐᕌᓗᐊᙱᑦᑐᑦ.

Hon. David Akeeagok: Thank you, Mr. Chairman. It’s about the same request.


ᑎᑭᓵᒃᓴᓂᒃ ᐋᓐᓂᐊᓯᐅᑎᓂᒃ ᐱᙱᖔᓕᖅᖢᑕ ᐊᑐᙱᖔᓕᖅᑐᒍᑦ ᑕᒫᓂ ᓄᓇᕗᒻᒥᐅᑕᓂᒃ ᐋᓐᓂᐅᓯᐅᑎᖃᕐᓂᖅᓴᐅᓕᖅᑐᒍᑦ.

Instead of having agency nurses, we’re having more of our in-house.


ᐊᕐᕌᓂᓴᕐᓂᒃ ᐅᓪᓗᒥᒧᑦ ᑎᑭᖦᖢᒍ ᐊᑐᕐᓂᖅᓴᐅᓕᖅᑐᒍᑦ ᐋᓐᓂᐊᓯᐅᑎᓪᓚᕆᑦᑎᓐᓂᒃ.

It’s almost the same for the supplementary appropriation. Comparing it from last year to this year, there are more in-house than there are agencies.


ᑭᖑᓪᓕᖅᐹᓪᓚᕆᒃ ᐊᐱᖅᑯᑎᒐ.


ᐊᒡᒍᑐᖅᓯᒪᑎᓪᓗᒋᑦ $8.6-ᒥᓕᐊᓐ ᐱᒍᒃᑯ ᖁᔭᓕᑦᑎᐊᕋᔭᕐᒥᔪᖓ.

A breakdown of that $8.6 million would be appreciated.


ᐊᒡᒍᑐᕐᓗᒋᑦ, 2017-18 ᐊᕐᕌᒍᐊᓄᑦ ᐃᖅᑲᓇᐃᔭᖅᑎᐅᖏᓐᓇᖅᑐᑦ ᐊᒥᒐᖅᓯᓗᐊᓚᐅᖅᑐᑦ ᐊᒥᒃᑯᖏᑦ $52.5 ᒥᓕᐊᓐ. ᐃᖅᑲᓇᐃᔭᓚᐅᐱᓪᓚᖃᑦᑕᖅᑐᑦ ᑮᓇᐅᔭᖅᑐᕈᑎᒃᓴᖏᑦ ᐅᖓᑕᐅᔾᔨᓪᓗᑎᑦ $45.3 ᒥᓕᐊᓐ ᐆᕙᑕᐃ-ᖏᑦ, ᐅᑕᖅᑭᓂᖏᓐᓄᑦ ᐊᑭᓕᖅᑕᐅᖃᑦᑕᖅᑐᐃᑦ $15.7 ᒥᓕᐊᓐ ᐊᒻᒪ ᑎᑭᓵᒃᓴᐃᑦ ᐋᓐᓂᐊᓯᐅᑏᑦ ᐅᖓᑕᐅᔾᔨᓅᖅᑐᑦ $0.1 ᒥᓕᐊᓐ. ᑲᑎᖦᖢᒋᒃ ᐅᖓᑕᐅᔾᔨᔪᑦ $8.6 ᒥᓕᐊᓐᓂᒃ ᑮᓇᐅᔭᓂᒃ.

The breakdown is for 2017-18. For permanent salaries, the shortfall was under surplus lapse of $52.5 million; with casual wages going over by $45.3 million; overtime, that’s regular pay, premium, standby, and callback of over $15.7 million; and agency nurses over $0.1 million; with a total overage of $8.6 million.


ᐊᑕᐅᓯᕐᒥᒃ ᐊᐱᖅᑯᑎᔅᓴᖃᖅᑐᖓ ᓂᓪᓕᐅᑎᒋᓂᐊᕐᓗᒍ ᐊᒡᒍᑐᕐᓗᒋᑦ ᑕᐃᒃᑯᐊ ᐅᖃᐅᓯᕆᔭᑎᑦ. ᒥᔅᑕ ᒪᐃᓐ ᐊᐱᖅᑯᑎᐊᓂᒃ ᐃᓚᒋᐊᖅᓱᖓ.

I think I just have one question and it’s probably just a comment, but within the breakdown that you’re talking about, I’ll just pick up where Mr. Main just left off.


ᐃᓗᓕᑯᓘᔭᖏᓐᓂᒃ ᐱᖓᓱᙱᑦᑐᖓᐅᒐᓗᐊᖅ.

I’m not getting into the nitty-gritty detail too deep.


ᐋᓐᓂᐊᓯᐅᑎᑕᖅᐸᑦ ᓴᓂᑭᓗᐊᕐᒥ ᑐᐊᕕᕐᓇᖅᑐᖃᖅᑎᓪᓗᒍ ᐅᓐᓄᐊᒃᑯᑦ, ᐊᐅᓪᓚᖅᑐᖃᕆᐊᖃᖅᑎᓪᓗᒍ ᐆᕙᑕᐃᒻ-ᒋᐊᖃᖅᑐᖅ ᖃᐅᔨᒪᔪᖓ ᐃᖅᑲᓇᐃᔭᖅᑎ ᐆᕙᑕᐃᒻ-ᕆᐊᖃᕐᒪᑕ.

I know that if there is a nurse in Sanikiluaq that is dealing at midnight with a medevac… . I don’t want to look like I’m picking on anything in the way of overtime.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑖᒃᑯᐊ ᐃᓘᓐᓇᖏᑦ ᐋᓐᓂᐊᓯᐅᑎᓄᑦ ᑕᐃᒪᓐᓇ ᐅᖓᑕᐅᔾᔨᔪᑦ.

Hon. David Akeeagok: Thank you, Mr. Chairman. Almost all of it is by nurses.


ᖃᐅᔨᒪᔪᖓ ᒥᓂᔅᑕ ᐅᓪᓗᒥ ᑭᐅᖃᑦᑕᖅᑲᐅᒻᒪᑦ ᖃᓄᐃᓕᐅᓕᕐᒪᖔᖅ ᐱᓕᕆᕕᒃ ᐃᖅᑲᓇᐃᔭᖅᑎᑖᕋᓱᓪᓗᑎᑦ ᐋᓐᓂᐊᓯᐅᑎᓂᑦ.

I know the minister himself was answering questions today on what steps the department is doing to staff some of these nursing positions.


ᑖᓐᓇ ᓱᖁᑎᒋᔾᔮᖏᑲᐃᓐᓇᓂᐊᖅᑕᕋ.


ᑭᓯᐊᓂ ᓂᓪᓕᑐᐃᓐᓇᕈᒪᓪᓗᖓ, ᕿᒥᕐᕈᓇᓕᕌᖓᑦᑕ ᑮᓇᐅᔭᖅᑐᕈᑎᒃᓴᖏᓐᓄᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐃᖅᑲᓇᐃᔭᖅᑏᑦ ᓘᒃᑖᑦ, ᑳᓐᑐᕌᑕᐅᔪᑦ ᐃᓱᒪᓕᕆᔩᑦ, ᐊᐅᓪᓚᕈᑎᖏᓪᓗ ᑕᒪᒃᑯᐊ ᓴᖅᑭᔮᖏᓐᓇᑦᑎᐊᖃᑦᑕᕐᒪᑕ ᐃᓚᒋᐊᕈᑎᐅᓪᓗᑎᑦ ᐊᕐᕌᒍᑕᒫᑦᑎᐊᖅ ᑐᒃᓯᕋᐅᑎᓕᐊᕆᔭᐅᖃᑦᑕᖅᑐᑦ.

I’m just going to make a comment. When we’re looking at the types of appropriation, the health care staffing, the physician services contracts, mental health and treatment, medical travel, these are recurring supplementary appropriations that come forward every year.


ᓈᓴᐅᑎᖓ ᐃᓱᒪᓕᕆᓂᕐᒧᑦ ᐃᓱᒪᒃᑯᑦ ᐃᓗᓯᕐᓗᒃᑐᓕᕆᓂᕐᒧᑦ ᐊᓯᔾᔨᓪᓚᕆᒻᒪᑦ ᐊᕐᕌᓂᓴᕐᓂᒃ $6.8-7.8 ᒥᓕᐊᖑᓚᐅᖅᓯᒪᖅᑰᖅᑐᑦ ᐊᕐᕌᓂ ᐃᓚᒋᐊᕈᑏᑦ.

The numbers, even looking at mental health, the budget from what I can recollect didn’t really change from last year, yet I think there was a $6.8 or $7.8 million supplementary appropriation last year.


ᐅᐊᑦᑎᐊᖅ ᐅᖃᐅᓯᖃᖅᑎᓪᓗᖓ ᑮᓇᐅᔭᖅᑐᕈᑎᒃᓴᓕᕆᓐᓂᐅᑉ ᐊᐅᓚᓂᖓᑕ ᒥᔅᓵᓄᑦ, ᖃᓄᐃᑦᑐᓂᒃ ᐊᓯᔾᔩᓂᕐᒪᖔᑕ ᒥᓂᔅᑕᖓ ᑮᓇᐅᔭᓕᕆᔨᒃᑯᑦ ᐅᖃᖅᑲᐅᔪᖅ ᒫᓐᓇ ᐊᓯᔾᔩᓚᐅᖅᓯᒪᙱᑦᑑᒐᓗᐊᒡᒎᖅ. ᑭᓯᐊᓂ ᐅᒃᐱᕈᓱᒃᑲᒪ ᐊᓯᔾᔩᓪᓚᕆᒋᐊᖃᓕᕐᒪᑕ ᐅᑎᖅᑕᕋᐃᓐᓇᐅᔭᕋᑦᑕ ᐊᖏᖅᑕᐅᓇᒃᖢᑎᒃ ᑕᐃᒪᓐᓇᐃᓕᐅᖏᓐᓇᖃᑦᑕᕐᒪᑕ ᐃᓚᒋᐊᕈᑎᒃᓴᓂᒃ ᑮᓇᐅᔭᖅᑐᕈᑎᒃᓴᓄᑦ.

When I spoke earlier about the budgeting process, what kinds of changes have been made, and the Minister of Finance did say that there haven’t been any substantial changes and I truly believe there needs to be.


ᖃᐅᔨᒪᑎᓪᓗᑎᑦ ᐊᑐᕈᒫᖅᑕᖏᑕ ᐅᖓᑕᐅᓂᖅ ᐊᑐᕆᐊᖃᕐᓂᖏᓐᓄᑦ. ᑕᐃᒃᑯᐊ ᐋᖅᑭᑕᐅᓪᓚᕆᓕᖅᑐᑦ ᑮᓇᐅᔭᖅᑐᕈᑎᒃᓴᐃᑦ ᐊᐅᓚᔾᔪᑎᓄᑦ ᐊᑐᕈᒫᖅᑐᑦ. ᓴᖅᑭᑦᑎᖃᑦᑕᓚᐅᕐᓕᑐᖏᒃᑯᐊ ᖃᓯᑖᓚᖏᑦ ᐊᑐᖅᑕᐅᔭᕆᐊᓖᑦ ᒪᓕᓪᓗᒋᑦ ᐃᓚᒋᐊᖅᑕᐅᑐᐃᓐᓇᖃᑦᑕᖏᓪᓗᑎᑦ.

When we’re coming back and having to approve, to go through this exercise of repeated supplementary appropriations when we know that the need is higher than what the budgeted amount is for, there needs to be a real reset button on the budget process so that departments can bring forward budgets on their actual need, not just adding a percentage of growth from the year before and “Bob’s your uncle.”


ᑖᓐᓇ ᓂᓪᓕᐅᑎᒃᓴᑐᐃᓐᓇᖅ. ᑭᓯᐊᓂ ᒥᓂᔅᑕᒥᒃ ᑐᓴᕈᒪᑦᑕᕋᓗᐊᖅᐳᖓ ᑖᔅᓱᒪ ᓂᓪᓕᐅᑎᒋᔭᖓᑕ ᒥᔅᓵᓄᑦ.

That is just a comment, but I would like to hear the minister’s comment back.


ᑕᐃᒪᓐᓇᑦᑎᐊᖅ ᐃᓱᒪᒻᒥᔪᖓ, ᑕᒪᓐᓇᑦᑕᐅᖅ ᑕᒪᒃᑯᐊ ᐱᓪᓚᑦᑖᖅᑐᒃᑯᑦ ᕿᒥᕐᕈᓇᓕᖅᑐᒍᑦ ᒪᓕᒐᓕᐅᖅᑏᑦ ᑕᓪᓕᒪᖓᓐᓂ ᓂᕈᐊᖅᑕᐅᓯᒪᔪᑦ ᐃᓱᒪᔅᓴᖅᓯᐅᕈᑎᖃᓕᕐᒪᑕ ᑕᒪᒃᑯᓂᖓ ᐊᒻᒪ ᑲᑎᒪᔾᔪᑎᒋᖃᑦᑕᖅᖢᑎᒍ ᐃᓚᖏᑦ ᐱᓕᕆᕖᑦ, ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ, ᒪᓕᒐᓕᕆᔨᒃᑯᓪᓗ ᑕᐃᒪᙵᑦ ᐅᑏᓐᓇᕐᒪᑕ ᐃᓚᒋᐊᕈᑎᔅᓴᓂᑦ ᑮᓇᐅᔭᖅᑐᕈᑎᔅᓴᓂᒃ ᐱᔪᒪᓪᓗᑎᒃ.

I share those comments very well and it’s something that we are seriously looking at as our Fifth Assembly and as we move forward. I think some of the discussions we have been having is exactly that. There are some departments and Health is one and Justice is another that continually comes back and asks for supplementary appropriation.


ᐊᐅᓚᔾᔭᐃᔭᕆᐊᖃᓕᖅᑐᒍᑦ ᖃᓄᑭᐊᖅ ᑖᓐᓇ ᖁᕕᐊᓱᑦᑎᐊᖅᑐᖓ ᑖᔅᓱᒥᖓ ᐅᖃᐅᓯᖃᓕᕋᑦᑕ, ᑮᓇᐅᔭᖅᑐᕈᑎᔅᓴᑦ ᐊᑐᕈᒫᖅᑐᑦ ᐃᓗᐊᓄ. ᒥᓂᔅᑕᐅᖃᑎᒃᑲ ᑕᒪᑐᒥᖓ ᐱᓕᕆᖃᑎᒋᑦᑎᐊᖅᑕᒃᑲ.

Something has to happen, and it’s one that I’m very happy that we are having this discussion on budget process and something that I’ll work very closely with my colleagues on this.


ᐃᓚᖏᑦ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᑐᕌᖓᔪᓂᑦ ᑭᐅᒐᓗᐊᖅᑐᖓ ᑕᐃᒪᙵᑦ ᒥᓂᔅᑕᐅᓕᕋᒪ ᐃᓐᓇ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᓕᕆᕕᖓ ᑕᐃᔭᐅᖏᓐᓇᐅᔭᕐᒪᑦ, ᐊᒃᓱᐊᓗᒃ ᐃᑉᐱᒋᔭᐅᓪᓗᓂᓗ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᓕᕆᕕᖓ.

I know I’m answering some of these health-related issues. Right from the day that I got into the office, health has been a very topic of our discussions with finance. That’s a lot of attention that we pay towards health.


ᑖᓐᓇ ᐱᓕᕆᔭᕆᐊᖃᓪᓚᕆᑦᑕᕗᑦ. ᐊᑐᕈᒫᖅᑐᑦ ᐊᐅᓚᔾᔪᑎᓂᒃ, ᑕᒻᒪᖅᓯᒪᙱᓪᓗᑎᑦ ᑕᒻᒪᖅᓯᒪᔪᑦ ᐋᖅᑭᒃᓱᑦᑎᐊᕐᓗᒋᑦ. ᓇᓗᓇᙱᑦᑐᑦ ᑕᒪᒃᑯᐊ ᐋᖅᑭᔅᓱᖅᑕᐅᑲᓐᓂᕐᓗᑎᒃ, ᐊᓯᔾᔩᖏᓪᓗᑎᑦ ᑮᓇᐅᔭᖅᑐᕈᑎᔅᓴᐃᑦ ᐃᖏᕐᕋᓂᖓᓂᑦ ᐃᓕᓴᖅᓯᔭᕆᐊᖃᖅᑐᒍᑦ ᐃᖏᕐᕋᓂᕐᒥᑦ ᑕᒪᒃᑯᓂᖓ ᐱᓕᕆᔭᕆᐊᖃᓕᕋᑦᑕ.

It’s one that we really need to do something about in terms of the main estimates of making some corrections on some of the very obvious things that have repeated over the years. It doesn’t necessarily have to change the budget process, but we should recognize these through our processes that are taking place.


ᑕᕝᕘᓇ ᒪᓕᒐᓕᐅᕐᕕᒃᑰᕐᓗᑕ ᑭᓯᐊᓂ ᐊᓯᔾᔨᖅᓯᔪᓐᓇᕐᓂᐊᖅᑐᒍᑦ ᑕᒪᒃᑯᓂᖓ.

It’s going to be through this House that we make a number of efforts.


ᐃᓚᖓᑦ ᒪᓕᒐᓕᐅᖅᑎᐅᖃᑎᒋᔭᕗᑦ ᒪᓕᒐᓕᐅᖅᑎᑐᐃᓐᓇᐃᑦ ᐅᖃᓪᓚᒃᑎᓪᓗᒋᑦ ᐊᒃᓱᐊᓗᒃ ᐅᔾᔨᕆᑦᑎᐊᖅᑕᒥᓐᓂᒃ ᐅᖃᐅᓯᖃᓚᐅᕐᒪᑕ.

One of our colleagues, in his regular member’s statement, made very good observations in terms of the budget process and I applaud that too.


ᑕᐃᒪᐃᒻᒥᔪᖓ ᑕᒪᒃᑯᐊ ᐃᖅᑲᓇᐃᔭᖃᑎᒌᑦᑎᐊᕆᐊᖃᕋᑦ ᒪᓕᒐᓕᐅᖅᑎᐅᓪᓗᑕ, ᑭᙳᒪᓪᓚᕆᒃᑲᑦᑎᒍ ᑕᒪᓐᓇ.

It’s one that we need to work together as 22 members. That’s very needed.


2017-18-ᒥ ᐅᖓᑕᐅᔾᔨᔪᑦ ᐊᑐᕈᒫᖅᑐᓂ ᐃᓚᖏᑦ ᐊᒃᓱᕉᓴᕈᑎᒋᔭᕗᑦ ᓵᙵᒐᑦᑎᒍ, ᑖᒃᑯᐊ ᐃᖅᑲᓇᐃᔭᖃᑎᒋᔪᒪᑦᑎᐊᖅᑕᒃᑲ, ᓯᕗᓕᖅᑎ ᐊᒻᒪ ᓂᕈᐊᖅᑕᐅᓯᒪᓂᑦᑎᓐᓂᒃ ᐃᖏᕐᕋᓂᐅᔪᑦ ᑕᒪᒃᑯᐊ ᐱᓕᕆᔾᔪᑎᐅᖃᑦᑕᖅᑐᑦ ᑕᕝᕙᓃᒋᐊᑐᙱᒃᑲᓗᐊᖅᑎᓪᓗᑕ ᖃᐅᔨᒪᑦᑎᐊᕈᑦᑕ ᖃᑦᑎᓂᑦ ᑮᓇᐅᔭᓂᑦ ᐊᑐᖃᑦᑕᓂᕐᒪᖔᑕ ᐱᓕᕆᕖᑦ, ᑕᕝᕗᖓ ᐅᑎᖃᑦᑕᕆᐊᑐᙱᑦᑐᒍᑦ. ᖃᐅᔨᒪᓪᓗᐊᓕᕋᓗᐊᕋᑦᑕ ᐊᑐᕈᒫᖅᑕᑎᓐᓂ.

This 2017-18 overage, I think, illustrates on some of the challenges that we are going to be facing as members. I would want to really work closely with you, with the Premier and the mandate, and through our processes throughout of ensuring that we don’t necessarily have to spend the time here because if we do know the actual appropriations that are needed by the departments, we really shouldn’t be coming back unless there are emergencies because we should know what our budgets are.


ᑕᐃᒪᓐᓇ ᐅᖃᕈᒪᑐᐃᓐᓇᓵᖅᑐᖓ. ᖁᔭᓐᓇᒦᒃᖢᑎᓪᓗ ᐃᒃᓯᕙᐅᑖᖅ ᐱᕕᒃᓴᖃᖅᑎᑕᐅᒐᒪ, ᓂᓪᓕᖅᑎᑕᐅᒐᒪ.

I wanted to make that comment and I thank you, Chair, and the members for giving an opportunity to state that.


ᖁᔭᓐᓇᒦᒃ, ᐃᒃᓯᕙᐅᑖᖅ. ᐃᒃᓯᕙᐅᑕᖅ: ᖁᔭᓐᓇᒦᒃ.


ᖁᕕᐊᒋᕙᕋᓗ ᒥᓂᔅᑕ ᐃᓕᓴᖅᓯᒻᒪᑦ ᐋᖅᑭᒋᐊᕆᐊᓕᒻᒥᑦ.

I applaud the minister in recognizing the need to kind of hit the reboot button.


ᐅᖃᒃᑲᓐᓂᕈᒪᑐᐃᓐᓇᕋᑖᖅᑐᖓ ᐅᖃᖅᑲᐅᒻᒪᑦ ᑕᐃᒪ, ᑖᓐᓇ ᒪᓕᒐᓕᕆᓂᒃᑯᑦ ᑕᐃᒫᒃ ᐅᐸᒍᑏᓐᓇᐅᔭᕐᓂᖏᓐᓄᑦ ᒫᓐᓇ ᐃᒃᓯᕚᖃᑎᒋᔭᑦᑎᓐᓄᑦ, ᑕᒪᓐᓇ ᐃᖅᑲᓇᐃᔭᕐᓇᐅᑉ ᐃᑲᕐᕋᖏᓐᓂᑦ ᐅᖓᑕᐅᔾᔨᓂᖅ ᐋᓐᓂᐊᓲᖅᑎᓄᓪᓗ ᐊᓯᖏᓄᓪᓗ ᒪᓕᒐᓕᓐᓄᑦ ᐅᑎᖅᑕᐃᓐᓇᐅᔭᖅᑐᖅ ᑕᒪᒃᑯᐊ ᑮᓇᐅᔭᖅᑐᕈᑎᔅᓴᑲᓐᓃᑦ ᐃᖅᑲᓇᐃᔭᕐᓇᐅᑉ ᐃᑲᕐᕋᖏᓐᓂᑦ ᐅᖓᑕᐅᔾᔨᓂᖅ, ᑕᒪᓐᓇᓗ ᐅᖃᐅᓯᕆᖃᑦᑕᖅᓯᒪᓪᓗᒍ ᓴᖅᑮᓇᕐᓂᐊᕆᓪᓗᒍᓗ ᐊᕐᕌᒍᑦ ᐱᖓᓱᑦ ᓇᑉᐸᕐᓗ.

He mentioned Justice again being a repeat guest at this endeavour that we are sitting in right now and a lot of it stems from overtime. I’m talking about nursing. We’re talking in the corrections system and there are a number of other departments that repeatedly come back for appropriations related to overtime.


ᑕᐃᒪᓐᓇᓗᒃᑲᓐᓂᖅ ᐃᓕᓴᕆᔭᐅᓯᒪᓪᓚᑦᑖᕆᐊᖃᖅᑰᕐᒪᑕ. ᒥᓂᔅᑕ ᐃᖅᑲᓇᐃᔭᖅᑎᓕᕆᔨᒃᑯᓐᓄᑦ ᖃᓄᖅ ᑕᐃᒪ ᑕᐃᒪ ᒐᕙᒪᒃᑯᑦ ᐱᓕᕆᔪᓐᓇᕐᓂᖏᑕ ᐃᓐᓄᒃᑕᐅᖁᑕᐃ.

Again, I think there needs to be a serious recognition from the Minister responsible for Human Resources on how to go about filling this government’s capacity.


ᑕᐃᒪᓕ ᐱᕙᓪᓕᐊᓂᖃᕐᓗᑕ ᐱᕙᓪᓕᐊᑎᒃᑯᑦᑎᒍ, ᑕᒪᒃᑯᐊ ᐃᖅᑲᓇᐃᔮᖑᕙᒌᖅᑐᑦ ᑕᒫᓂ ᑎᒥᑦᑕ ᐋᖅᑭᒃᓱᖅᓯᒪᓂᖏᑦ. ᑕᐃᒪ ᐃᓐᓄᓐᓂᕈᑦᑎᒍ ᓇᐅᒃᑯᑦ ᓴᙲᓐᓂᖃᕐᒪᖔᑕ ᒥᔅᑕ ᒪᐃᓐ ᐅᖃᐅᓯᖃᖅᑲᐅᒻᒪᑦ ᖃᓄᖅ ᐊᒃᓱᕈᕐᓇᕐᓂᕆᖃᑦᑕᖅᑕᖓᓂᑦ ᐃᖅᑲᓇᐃᔮᑦ ᒐᕙᒪᒃᑯᓐᓂ ᐃᒪᓐᓇ ᑕᖃᔪᑕᐅᕙᑦᑐᓂ, ᐋᓐᓂᐊᓕᕈᑕᐅᕙᑦᑐᓂᓗ ᐃᖅᑲᓇᐃᔭᖅᑎᑦᑕ ᐃᓚᖏᓐᓄᑦ. ᑕᐃᒪ ᐅᑎᕆᐊᕐᔫᒥᓚᐅᑲᓪᓗᑕ ᖃᐅᔨᓴᑦᑎᐊᕆᐊᖃᕋᑦᑎᒍ ᖃᓄᖅ ᓯᕗᒧᐊᒃᑲᓐᓂᕈᓐᓇᕐᒪᖔᑦᑕ ᒐᕙᒪᒃᑯᑦ ᐃᓐᓄᑦᑕᐅᓂᖅ ᓇᐅᒃᑯ ᓴᙱᓂᖅᐳᑦ, ᓴᙱᓂᖅᐳᓪᓗ ᐃᒪᓐᓇ ᐊᖑᒻᒪᑎᓇᓱᒃᑐᐊᓗᑐᐃᓐᓇᐅᙱᓪᓗᑕ.

Filling within the positions that we’ve got in our org. charts, if we actually filled the positions, we would see where our weaknesses and strengths are. Mr. Main today talked about how the strain it puts on certain professions within our government where it’s creating burnout, it’s creating health issues for some of our staff where we need to take a step back and really evaluate what we can do to move forward to fill our government to capacity so that we know where our strengths and weaknesses are and we’re not playing catch-up all the time.


ᑕᐃᒪ ᐃᖅᑲᓇᐃᔭᕐᓇᐅᑉ ᐃᑲᕐᕋᖏᓐᓂᑦ ᐅᖓᑕᐅᔾᔨᓂᖅ ᐅᖃᐅᓯᕆ, ᖃᐅᔨᒃᑲᓐᓂᕈᒪᓂᐊᕋᒪ ᓯᕗᒧᐊᒃᐸᓪᓕᐊᓗᑕ ᓇᐅᒃᑯᑦ ᓯᕗᓪᓕᐅᑎᑕᐅᔪᑦ, ᑭᓱᓪᓗ ᐱᒋᐊᕈᑕᐅᔪᑦ ᓂᕆᐅᑦᑎᐊᕐᓂᐊᕋᑦᑕ ᖃᓄᐃᓕᐅᕈᓐᓇᕐᓂᑎᓐᓂ.

Again, it’s just a comment, and overtime is of interest to me and I would like to get some further information as we go forward on where some of the priorities and where some of the real triggers are so that we can look forward to finding solutions together.


ᒥᔅᑕ ᒥᑭᙳᐊᖅ, ᐊᐱᖅᑯᑎᖃᖅᑲᐅᕖ?


ᒥᑭᙳᐊᖅ: ᐄ, ᖁᔭᓐᓇᒦᒃ, ᐃᒃᓯᕙᐅᑖᖅ.

Mr. Mikkungwak: Yes. Thank you, Mr. Chairman.


ᐊᑕᐅᓯᕐᒥᑦ ᐊᐱᖅᑯᑎᖃᖅᑐᖓ, ᑖᓐᓇ ᐃᓱᒪᓕᕆᓂᕐᒧᑦ ᒪᑯᐊᓗ ᑳᓐᑐᕌᒃ, ᑕᕝᕙᓂ ᑎᓴᒪᖓᓐᓂ ᐅᖃᖅᓯᒪᖕᒪᑦ ᑖᒃᑯᐊ ᒪᓕᒐᓕᕆᔨᒃᑯᓐᓂᑦ ᐊᑭᓕᖅᓱᖅᑕᐅᓗᑎ ᑕᐃᒪ ᐋᓐᓂᐊᕕᓕᐊᖅᑐᖃᕆᐊᖃᖅᑎᓪᓗᒍ ᑖᔅᓱᒧᖓ $10.5 ᒥᓕᐊᓐᒥ ᑕᕝᕙᓃᖃᓯᐅᑎᕚ?

I just have one question here. On mental health, facilities, and treatment contracts, in your fourth bullet it indicates that although some charges are absorbed by Justice when medical travel is required, with that sentence, is that reflected in the $10.5 million?


ᓇᐃᑎᒋᐊᕐᓂᐊᖅᐸᕋ, ᐄ ᑖᒃᑯᐊ ᐃᓚᒋᔭᐅᔪᑦ.

I’ll try to make it short. Yes, it’s included in there.


ᒥᔅᑕ ᓚᐃᑦᓯᑑᓐ, ᐊᐱᖅᑯᑎᖃᒃᑲᓂᖅᐲᑦ?

Mr. Lightstone, you had another question?


ᑕᐃᒪᓕ ᑭᖑᓪᓕᖅᐹᖅ ᐊᐱᖅᑯᑎᒐ ᒥᔅᑕ ᒪᐃᓐ ᐊᒻᒪ ᒥᔅᑕ ᕼᐃᒃᔅ ᐊᐱᖅᑯᑎᒋᕋᑖᖅᑕᖏᓐᓄᑦ.

My line of question falls back on both Mr. Main’s and Mr. Hickes’ questions.


ᑖᓐᓇ ᑭᖑᓪᓕᖅᐹᖅ ᑕᒪᓐᓇ ᐋᓐᓂᐊᕕᖕᒥ ᐃᖅᑲᓇᐃᔭᖅᑎᓂᒃ $8.6 ᒥᓕᐊᓐ ᐊᑐᓗᐊᕈᑎᓯᒪᔪᖅ ᐊᒥᒐᖅᓯᔪᑎᓯᒪᔪᑦ ᓇᓗᓇᐃᖅᓯᑐᐃᓐᓇᖅ $143 ᒥᓕᐊᓐᓂ ᓇᓗᓇᐃᖅᓯᒐᕕᑦ, $151 ᒥᓕᐊᓐ ᑎᑭᐅᑎᓂᐊᕐᓗᒍ 8.6.

The last item you have provided is the health care staffing budget shortfall of $8.6 million. Now, you have identified the current budget of $143 million and a requirement of $151 million to come up with that $8.6 million.


ᑖᒃᑯᓄᖓ ᑮᓇᐅᔾᔭᒃᓵᓕᒫᖏᓐᓄᑦ ᐃᑲᔫᑕᐅᔾᔪᑎᖏᓐᓄᑦ ᐱᓕᕆᕝᕕᐅᑉ?

Is that for all compensation and benefits for the entire department?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑕᖅ. ᐄ, ᑖᒃᑯᐊᖑᕗᑦ ᓇᓪᓕᐅᒃᑯᓄᑦ ᐃᑲᔫᑎᓄᓪᓗ.

Hon. David Akeeagok: Thank you, Mr. Chairman. Yes, that is for all compensation and benefits.


ᓚᐃᑦᓯᑑᓐ: ᖁᔭᓐᓇᒦᒃ ᐃᒃᓯᕙᐅᑕᖅ.

Mr. Lightstone: Thank you, Mr. Chairman.


ᑖᓐᓇ $151 ᒥᓕᐊᓐ 100 ᐳᓴᒥᑦ ᑕᒻᒪᖅᓯᒪᙱᓚᖅ?

Is that $151 million 100 percent accurate?


$25 ᒥᓕᐊᓄᑦ ᐅᓄᖅᓯᒋᐊᕈᑎᓯᒪᔪᖅ ᑮᓇᐅᔾᔭᔅᓵᓄᑦ.

Are you foreseeing an increase of $25 million in salaries this year?


ᑕᐃᒪ ᑮᓇᐅᔭᐃᑦ 100 ᐳᓴᒦᑦᑐᖃᓚᐅᖅᓯᒪᖅᑰᖏᒻᒪᑕ.

I don’t think any budgets are 100 percent accurate.


ᑕᐃᒃᑯᐊ ᐅᖃᐅᓯᕆᖅᑲᐅᔭᒃᑲ ᐃᖅᑲᓇᐃᔭᐃᓐᓇᖅᑐᓄᑦ, ᐃᖅᑲᓇᐃᔭᑲᐃᓐᓇᖅᑐᓄᑦ ᐃᑲᕐᕋᐅᓪᓗ ᐃᖅᑲᓇᐃᔭᕐᓇᐅᑉ ᐅᖓᑖᓂ ᑎᑭᓵᕆᔭᐅᓲᑦ ᑲᑎᖅᓱᕈᒃᑭᑦ, ᐃᒪᐃᓕᐅᕋᓱᒃᓯᒪᖅᑰᕋᑦᑕ ᑖᓐᓇ $8.6 ᒥᓕᐊᓐ ᑐᒃᓯᕋᖅᐳᒍ ᑖᓐᓇ ᒥᒃᓴᐅᓴᒃᑕᑎᓐᓂ ᑕᕝᕙᓂ ᑮᓇᐅᔾᔭᔅᓵᓄᑦ, ᐃᑲᔪᖅᑕᐅᔪᑎᓄᓪᓗ ᑖᓐᓇ ᖃᓂᓛᖑᒍᓐᓇᖅᑰᕋᑦᑎᒍ ᑖᓐᓇ.

What I mentioned earlier, the permanent salaries, the casual wages, overtime, agency nurses, if I add them all up, I think what we have tried to do and which is the reason for asking for this $8.6 million is it’s our best estimate in terms of how much will be covered under the compensation and benefits. I think that’s the closest that we can get it.


ᖁᔭᓐᓇᒦᒃᓪᓗ ᐃᒃᓯᕙᐅᑖᖅ ᑕᐃᒪᓐᓇ 100 ᐳᓴᓐᑎ ᑕᒻᒪᖅᓯᒪᙱᑦᑑᔪᓐᓇᖏᒻᒪᑦ ᑮᓇᐅᔭᓕᕆᔾᔪᑎᑦᑎᓐᓂ. ᖁᔭᓐᓇᒦᒃ, ᐃᒃᓯᕙᐅᑖᖅ.

I thank you, Chair, for recognizing that it can’t be 100 percent accurate at this point until we get through our public accounts. Thank you, Mr. Chairman.


ᑕᕝᕙᑦᑎᐊᑯᓘᓕᖅᑎᓪᓗᒍ ᐊᒥᓱᒻᒪᕆᓐᓂᑦ ᑎᑎᖅᓯᒪᒻᒪᑦ.

That led me to believe me that with the year-end so close, that’s quite a large projection.


ᑲᔪᓯᒋᐊᕐᓗᖓ ᑕᐃᓐᓇ ᒥᓂᔅᑕᐅᑉ ᑎᑎᕋᖅᑕᒥᓂᖓ ᒪᑉᐱᒐ 4-ᒥ ᑕᐃᒪ ᑖᒃᑯᓄᖓ ᐋᓐᓂᐊᕕᓕᐊᖅᐸᑦᑐᓄᑦ $63.8 ᒥᓕᐊᓂᒃ ᑕᒫᓂ ᐊᕐᕌᒎᑉ ᐱᒋᐊᕐ 2017-18-ᒧᑦ.

Moving on to the letter provided by the minister on page 4, you have provided a list of budgets for the programs and for medical travel, you had a budget of $63.8 million at the beginning of the fiscal year for 2017-18.


ᑐᓴᕈᒪᑐᐃᓐᓇᖅᑐᖓ ᖃᓄᐃᒻᒪᑦ ᑮᓇᐅᔭᐃᑦ ᓴᓂᕐᕙᒃᑕᐅᓚᐅᖅᐸᑦ 2016-17 ᐊᕐᕌᒍᐊᓂ?

I’m just curious: what was the original main estimate budget for medical travel in the 2016-17 fiscal year?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᐃᒃᓯᕙᐅᑖᖅ, ᐅᑕᖅᑭᑲᐃᓐᓇᖓ 2016-17 ᖃᓄᐃᑦᑑᓂᕐᒪᖔᖅ ᑕᑯᓇᓱᒃ ᐱᓯᒪᙱᓐᓇᒃᑯᑦ, ᓵᑦᑎᐊᓃᙱᒻᒪᑦ.

Hon. David Akeeagok: Mr. Chairman, please bear with me. We’re just trying to look for the 2016-17, which I don’t have right in front of me.


ᐱᔪᒪᒍᕕᑦ ᐊᐃᔪᓐᓇᖅᑕᕋ. ᖁᔭᓐᓇᒦᒃ, ᐃᒃᓯᕙᐅᑖᖅ.

If you want, I can go get that. Thank you, Mr. Chairman.


ᒥᔅᑕ ᓚᐃᑦᓯᑑᓐ, ᑲᒪᓇᓱᒃᑐᒍᑦ 2016-17, 2017-18 ᑐᖔᓂᐅᙱᑦᑐᖅ.

I would like to caution Mr. Lightstone that we are trying to deal with 2017-18 numbers, not 2016-17 or prior.


ᐃᖅᑲᐅᒪᒋᐊᕐᓂᐊᖅᐳᖓ 2016-17 ᖁᔭᓈᑲᐃᓐᓇᕐᓗᒍ.

I’ll keep that in mind. I’ll disregard 2016-17.


ᑖᓐᓇ ᐊᐱᖅᑯᑎᒋᕋᑖᕋᒃᑯ ᐋᓐᓂᐊᕕᓕᐊᖃᑦᑕᖅᑐᑦ ᑮᓇᐅᔭᖏᓐᓄᑦ ᐊᕐᕌᓂ ᖃᓄᐃᔨᒋᐊᕈᒪᔪᖓ ᐱᓕᕆᕝᕕᒃᑯᑦ ᖃᓄᖅ ᖃᑦᓯᓂᒃ ᓴᓂᕐᕙᐃᓂᐊᖅᐸᑦ 2018-19-ᒧᑦ?

The reason I was asking about medical travel budget for last year was I would like to enquire what the department is budgeting for medical travel in 2018-19.


ᑖᓐᓇ 2017-18-ᒧᑦ ᐃᒪᓐᓇ ᓂᕆᐅᒋᔭᖃᕋᓱᙱᑦᑐᖅ ᐊᕐᕌᒎᓂᐊᖅᑐᖅ, ᒥᔅᑕ ᐊᕿᐊᕈᖅ ᓈᓴᐅᑎᖁᑎᖏᓐᓂᑦ ᐱᓯᒪᙱᑐᐃᓐᓇᕆᐊᖃᕐᒪᑦ. ᒥᓂᔅᑕ ᐊᕿᐊᕈᖅ.

Again, we’re working on numbers for 2017-18 and we’re not trying to look forward to what’s happening next year. I don’t know if Mr. Akeeagok wants… . He may not have the numbers, but Mr. Akeeagok.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᓯᕗᕙᐅᓗᐊᖅᑰᕐᓗᓂ ᒪᐃᒥ ᑮᓇᐅᔭᓂᑦ ᐅᖃᐅᓯᖃᕐᓂᐊᕐᒥᔪᑦ 2018-19-ᒧᑦ.

Hon. David Akeeagok: Thank you, Mr. Chairman. I think we’re getting too ahead. I’ll be doing a budget address in May. That will be part of the Budget Address for 2018-19.


ᑕᐃᒪᓕ ᓂᕈᐊᕈᑎᖃᕋᑦᑕ ᑮᓇᐅᔭᖅᑐᕈᑎᐅᑲᐃᓐᓇᕐᓂᐊᖅᑐᓂᑦ 2017-18-ᒧᑦ ᐋᖅᑭᒃᓯᒪᑎᓪᓗᒋᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.

We just voted on an interim appropriation, which would be of status quo at 2017-18. Thank you, Mr. Chairman.


ᑕᐃᒪᓕ ᑖᓐᓇ ᐅᖃᐅᓯᕆᒃᑲᓐᓂᖅ ᑕᕝᕙᓂ ᑮᓇᐅᔭᓕᕆᔾᔪᓯᑦᑎᓐᓂ ᓈᒻᒪᙱᓕᐅᕈᑎᑕᖃᕐᒪᑦ ᑖᓐᓇᓗ ᒥᓂᔅᑕᐅᑉ ᐊᑐᐃᓐᓇᐅᑎᖅᑲᐅᔭᖏᓐᓄᑦ ᑖᒃᑯᐊ ᐊᔾᔨᒌᙱᑦᑐᒻᒪᕆᐅᒻᒪᑎ ᑖᒃᑯᐊ ᑮᓇᐅᔭᖅᑐᓚᑦᑖᖅ ᐊᕐᕌᒍᑕᒫᑦ ᑕᐃᒪᐃᓕᐅᖏᓐᓇᓚᐅᖅᑐᓂ ᐋᖅᑭᒋᐊᖅᑕᐅᓚᐅᖏᓐᓂ. ᑕᐃᒪ ᐊᕐᕌᒎᓂᐊᖅᑐᒥᑦ ᐋᖅᑭᒃᓯᒪᒐᔭᙳᐊᖅᐳᖅ. ᑕᐃᒪ ᑕᐃᔅᓱᓂᐅᓕᖅᐸᑦ ᑐᒃᓯᕋᓪᓚᑦᑖᕐᓂᐊᕋᒪ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ ᑮᓇᐅᔭᖅᑐᕈᑎᒃᓴᖏᑦ ᐅᖃᐅᓯᐅᓕᖅᐸᑕ.

I was trying to reinforce the fact that there’s an issue in our budget process and it’s proven on the chart that the minister has provided us. There’s a serious misalignment of budgets to actuals and it’s going to be repeating every single year until it’s corrected, which I’m hoping will be this upcoming fiscal year, which is why when the time comes, I definitely will be requesting additional information when Health comes forward with their O&M request in 2018-19.


ᑕᐃᒪ ᒪᓕᒐᓕᐅᕐᕕᖕᒥ ᑕᑯᖃᑦᑕᐃᓐᓇᕈᒪᙱᓐᓇᒪ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᐊᕐᕌᒍᑕᒫᑦ.

I really would hate to see the Assembly continue to approve supplementary appropriations every year and just let it be as it has always been.


ᐊᔾᔨᒋᑐᐃᓐᓇᐃᓇᕐᓗᓂᐅᒃ ᐃᓕᖅᑯᓯᕆᓚᐅᖅᑕᖓᑐᑦ, ᐱᓕᕆᕝᕕᒃ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ ᑕᐃᑲᓂ ᐃᓗᓕᑯᓘᔭᖏᓐᓂᑦ ᑐᑭᓯᔪᒪᓛᕋᒪ.

Hopefully, when the department comes forward with their O&M request, they will have the detailed information down to the level that we require.


ᑖᓐᓇ ᐅᖃᐅᓯᓗᐊᑐᐃᓐᓇᖅ.


ᐃᒃᓯᕙᐅᑕᖅ: ᖁᔭᓐᓇᒦᒃ. ᒥᔅᑕ ᕿᙳᖅ, ᐊᐱᖅᑯᑎᖃᖅᐲᑦ?

Chairman: Thank you. Mr. Qirngnuq, you had a question?


ᕿᙳᖅ: ᖁᔭᓐᓇᖅᑯᑎᑦ ᐃᒃᕼᐃᕙᐅᑕᓖᒃ.


ᐊᑕᐅᓯᓐᓄᐊᒃᖢᒥᒃ ᑐᑭᕼᐃᔪᒪᖏᓐᓇᖅᖢᖓ ᐊᐱᖅᑯᑎᖃᕐᓂᐊᖅᑐᖓ ᑕᕝᕙᓂ ᐊᐅᓪᓚᖅᑕᕐᓂᐅᑉ ᒥᒃᓵᓂ, ᖃᓪᓗᓈᑑᕐᓗᒍ ᑐᑭᓯᓐᓇᑦᑎᐊᕐᓂᐊᕋᒪ ᖃᖓᑦᑕᐅᑎᓄᑦ ᑖᓐᓇ ᐱᖓᔪᐊᓐᓂ ᑕᖅᓴᙳᐊᖅ ᐊᐃᐳᕉᒧᑦ, ᖃᖓᑕᓲᒃᑰᓪᓚᑦᑖᖅᑐᑦ ᑐᐊᕕᕐᓇᖅᑐᑦ ᑖᒃᑯᐊ ᐅᓄᖅᓯᒋᐊᖅᓯᒪᒻᒪᑕ ᐊᕐᕌᓂᓂ. ᒥᓂᔅᑕ ᑐᑭᕼᐃᑉᑎᖅᐹᓪᓗᕈᓐᓇᑉᐸᖓ ᑐᑭᕼᐃᑦᑎᐊᕈᒪᒐᓗᐊᖅᖢᒍ ᖃᓄᐃᑦᑑᔭᖅᑖᓂᒃ ᐃᒃᕼᐃᕙᐅᑕᓖᑦ?

I need clarification on one issue on medical travel. I’ll speak in English so that it’s clear. Medical travel, third bullet, from April to December, both scheduled and medical travel volumes have increased over the same period last year. Can the minister clarify to me as to why it’s that way, Mr. Chairman?


ᑖᓐᓇ ᐅᖃᐅᓯᖃᖅᑐᖅ ᑖᒃᑯᐊ ᐊᐅᓪᓚᕆᐊᖃᖃᑦᑕᖅᑐᐃᑦ ᐋᓐᓂᐊᕕᒻᒧᑦ ᑖᓐᓇ ᖁᕝᕙᕆᐊᖅᓯᒪᒻᒪᑦ, ᐃᓛᒃ ᐊᑐᖅᑕᐅᓂᖅᓴᐅᓯᒪᒻᒪᑦ ᖃᓂᒪᒐᓚᑦᑐᓄᑦ, ᐊᒻᒪᓗ ᑕᒪᒃᑯᐊ ᐃᕐᓂᔭᖅᑐᖅᑐᐃᑦ ᐊᒥᓲᓂᖅᓴᐅᓕᖅᓱᑎᒃ ᑕᒪᒃᑯᐊ ᐊᔾᔨᒌᙱᑦᑐᓂᑦ ᐃᓗᓕᖃᐅᖅᓱᑎᒃ.

That’s talking about an increase in medical travel and it has been utilized more for people falling ill, more pregnant women travelling to give birth, and so on.


ᑭᓯᐊᓂ ᖁᕝᕙᖅᐸᓪᓕᐊᔪᖅ ᑖᓐᓇ ᐊᐅᓪᓚᕆᐊᖃᖃᑦᑕᖅᑐᐃᑦ ᐋᓐᓂᐊᕕᓕᐊᖅᑐᓄᑦ.

There has been an increase in the number of patients going on medical travel.


ᒥᔅᑕ ᒥᑭᙳᐊᖅ, ᐊᐱᖅᑯᑎᖃᖅᐲᑦ?


ᒪᒥᐊᓇᖅ, ᐃᓵᒃᓯᒪᓱᒋᕋᑖᕋᒃᑭᑦ.

Sorry. I thought you had your hand up for one more question.


ᐅᕙᓃᑦᑐᒍᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ.

We are on Health. Operations and Maintenance.


ᐱᔭᕇᕋᑦᑕ $43,100,000 ᑕᐅᓄᖓ ᐊᑖᓅᕈᕕᑦ ᑲᑎᓐᓂᖓ ᐱᓕᕆᕕᖓ $49 ᒥᓕᐊᓐ.

We just finished health care, $43,100,000. Moving to the bottom of the page. Total Department. $49 million.


ᐊᖏᖅᑕᐅᕙᒌᖅᓯᒪᙱᑦᑐᑦ.


ᐅᑎᕐᓗᑕ ᒪᑉᐱᒐᖅ 2-ᒧᑦ, ᑮᓇᐅᔭᖅᑐᕈᑎᔅᓴᑲᓐᓃᑦ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ 2017-18 ᓈᓴᐅᑎᖓ 3, ᐅᐃᒍᖓ 1 ᐊᐅᓚᔾᔪᑎᓄᑦ ᒪᑭᒪᒃᔪᑎᓄᓪᓗ ᑮᓇᐅᔭᖅᑐᕈᑎᔅᓴᑲᓐᓃᑦ $56,602,000.

Supplementary Appropriation (Operation and Maintenance) 2017-2018, No. 3. Schedule 1. Operations and Maintenance Appropriation. $56,602,000.


ᑖᓐᓇ ᒪᓕᒐᒃᓴᖅ 3-ᒨᕐᓗᓯ ᒪᓕᒐᒃᓴᖁᑎᔅᓯᓐᓂ.

Go to Bill 3 in your legislative binder.


ᒪᒥᐊᓇᖅ, ᐅᑎᕆᐊᑲᐃᓐᓇᕐᓚᖓ.

Sorry. I’ve got to step backwards a little bit.


ᒪᓕᒐᒃᓴᖅ 3, ᑮᓇᐅᔭᖅᑐᕈᑎᔅᓴᑲᓐᓃᑦ ᐊᐅᓚᓂᕐᒧᑦ ᒪᑭᒪᒃᔪᑎᓄᓪᓗ ᒪᓕᒐᖅ ᓈᓴᐅᑎᖓ 3, 2017-18.

We’re on Bill 3, Supplementary Appropriation (Operations and Maintenance) Act, No. 3, 2017-2018.


ᐃᒃᓯᕙᐅᑕᖅ: ᐅᐃᒍᐊᓅᕐᓗᓯ ᒪᑉᐱᒐᖅ 2-ᒥ, ᐅᐃᒍᐊ ᑮᓇᐅᔭᖅᑐᕈᑎᔅᓴᑲᓐᓃᑦ ᐊᕐᕌᒍᖓᓄᑦ ᐃᓚᒋᐊᖅᓯᒪᔪᑏᑦ 2017-18, ᓂᕈᐊᖅ 1 ᐊᐅᓚᔾᔪᑎᓄᑦ ᑲᑎᓐᓂᖏᑦ ᑮᓇᐅᔭᖅᑐᕈᑎᔅᓴᑦ, $56,602,000, ᐊᖏᖅᐱᓰ?

Supplementary Amounts Appropriated for the Fiscal Year Ending March 31, 2018. Vote 1: Operations and Maintenance. Total Appropriation. $56,602,000. Agreed?


ᓈᓴᐅᑎᖓ 4, ᐊᖏᖅᐱᓰ?


ᐃᒃᓯᕙᐅᑕᖅ: ᓈᓴᐅᑎᖓ 5, ᐊᖏᖅᐱᓰ?


ᐃᒃᓯᕙᐅᑕᖅ: ᑲᑎᒪᔩᑦ ᐊᖏᖅᐱᓯᐅ ᑖᓐᓇ ᒪᓕᒐᒃᓴᖅ 3 ᐊᑕᖏᕐᓗᒍ?

Chairman: Do members agree to Bill 3 as a whole?


ᐃᒃᓯᕙᐅᑕᖅ: ᑲᑎᒪᔩᑦ ᐊᖏᖅᐹ ᑖᓐᓇ 62(2) ᑖᓐᓇ ᒪᓕᒐᒃᓴᖅ 3 ᑲᑎᒪᔾᔪᑎᔅᓴᓐᓅᕈᓐᓇᖅᓯᔪᖅ ᐱᖓᔪᖓᓐᓂ ᐅᖃᓕᒫᖅᑕᐅᖁᓪᓗᒍ.

Chairman: Do members agree, pursuant to Rule 62(2), that Bill 3 can be placed on the orders of the day for third reading? Some Members: Agreed.


ᒥᓂᔅᑕ ᐊᕿᐊᕈᖅ ᒪᑐᔾᔪᑎᓂᒃ ᐅᖃᐅᓯᔅᓴᖃᖅᐲᑦ?

At this time, Minister Akeeagok, do you have any closing comments?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑕᖅ. ᑕᐃᒪ ᑖᒃᑯᐊ ᖁᔭᒋᒻᒪᕆᑉᐸᒃᑲ ᑖᒃᑯᐊ ᐊᐱᖅᑯᑕᐅᖃᑦᑕᕋᑖᖅᑐᑦ ᑕᕝᕙᓂ ᑮᓇᐅᔭᐃᑦ ᓴᓂᕐᕙᒃᑕᐅᖃᑦᑕᓂᖏᑕ ᐊᐅᓚᓂᖏᓐᓄᑦ ᐊᕐᕌᒎᓂᐊᖅᑐᒧᑦ, ᐊᒻᒪᓗ ᐊᒃᓱᕈᕐᓂᕆᓚᐅᖅᑕᖏᑦ ᐃᖅᑲᓇᐃᔭᖅᑎᕗᑦ ᑲᑎᖅᓱᐃᓪᓗᑎ ᑖᒃᑯᓇᙵᑦ ᒥᒃᓴᐅᓴᒍᑎᓂᒃ ᐱᐅᓛᖑᔪᓐᓇᖅᑐᓂᑦ ᑕᕝᕙᓃᑦᑐᓂᑦ.

Hon. David Akeeagok: Thank you, Mr. Chairman. Very quickly, I really appreciate the questions that we received, the commitment on the budgetary process that we envision for the upcoming main estimates, and the hard work that our staff have done to put together the best estimates that are in here.


ᑖᓐᓇ ᑕᐃᒪ ᐊᑐᕐᓗᒍ ᑖᒃᑯᐊ ᐊᓯᔾᔨᕆᐊᕈᓐᓇᕐᓂᐊᖅᑕᕗᑦ ᑮᓇᐅᔭᖅᑐᕕᒃ.

Through this, we will be able to revise our budgets.


ᐊᒻᒪᓗ ᐱᖁᔭᒃᓴᑲᓐᓂᒨᓚᐅᙱᓂᑦᑎᓐᓂ ᑖᒃᑯᐊ ᐊᓂᑎᑕᐅᖔᕐᓗᓂ.

Before we get into the other bill, may I ask one of the witnesses to be escorted out?


ᖁᔭᓐᓇᒦᓪᓗ, ᑕᐃᒪ ᐱᓕᕆᑦᑎᐊᖅᓯᒪᓂᖓᓄᑦ ᓇᖏᖅᓯᔪᓐᓇᖅᓯᓂᐊᓕᖅᑐᖅ.

For her wonderful work, her reward will be to leave the seat.


ᐃᒃᓯᕙᐅᑕᖅ: ᖁᔭᓐᓇᒦᒃ ᐊᓯᐊᓂᑦ ᐃᓯᖅᑎᑦᑎᖁᔨᕋᑖᖅᐲᑦ?

Chairman: Thank you. Did you want a different witness in or no?


ᐃᖅᓱᖅᑏ, ᑖᓐᓇ ᐊᓂᑎᑦᑐᓐᓇᕈᕕᐅᒃ.

Okay. Sergeant-at-Arms, if you could escort the witness out, please.


ᑲᔪᓯᒋᐊᕐᓗᑕ, ᒪᓕᒐᒃᓴᖅ 4.


ᒥᔅᑕ ᐊᕿᐊᕈᖅ, ᒪᑐᐃᕈᑎᑎᑦ ᐅᖃᓪᓚᓚᐅᒃᑭᑦ.

Mr. Akeeagok, could you do your opening comments, please.


ᒪᓕᒐᒃᓴᖅ 04 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 4, 2017-2018 - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ

Bill 04 – Supplementary Appropriation (Capital) Act, No. 4, 2017-2018 – Consideration in Committee


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑕᖅ.

Hon. David Akeeagok: Thank you, Mr. Chairman.


ᐃᓕᔅᓯ ᓵᖓᓅᖅᑯᖓ ᒪᓕᒐᒃᓴᖅ 4, ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑎ ᐊᑭᑐᔪᖅᑐᕈᑎᔅᓴᓄᑦ ᒪᓕᒐᖅ 2017-18, ᓈᓴᐅᑎᓕᒃ 4.

I appear before you today to present Bill 4, Supplementary Appropriation (Capital) Act, 2017-2018, No. 4.


ᑕᕝᕘᓇ ᒪᓕᒐᒃᓴᒃᑯᑦ ᒐᕙᒪᒃᑯᑦ ᑐᒃᓯᕋᖅᑐᑦ $96,000-ᑲᓂᕐᓂ 2017-18-ᒧᑦ.

Through this bill, the government is seeking an additional $96,000 for 2017-18.


ᑖᓐᓇ ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑎ ᐱᑎᑦᑎᓂᐊᖅᑐᖅ ᓄᓇᓕᓐᓂ ᒐᕙᒪᒃᑯᓐᓂᑦ ᐱᔨᑦᑎᕋᖅᑎᑯᓐᓂᑦ ᑮᓇᐅᔭᐅᙱᑦᑐᓂᑦ ᐃᑲᔫᓯᐊᕐᓗᑎᒃ $96,000-ᕌᖅᑐᓂ. ᕿᑐᕐᖏᐅᕈᑎᖏᑕ ᐋᖅᑭᒋᐊᖅᑕᐅᒍᑎᒥᓂᖏᓐᓂᑦ ᐊᐃᕙᑎᓪᓗᒋᑦ, ᐋᖅᑮᖃᑎᖃᕋᓱᐊᖅᑎᓪᓗᒋᑦ ᐊᑐᖅᑐᐊᖅᑕᐅᓂᐊᖅᑐᓂ ᓄᓇᕗᒻᒥ ᐃᒡᓗᓕᐅᖅᑎᑯᓐᓄᑦ ᒪᓕᒐᓕᐅᕐᕕᐅᑉ ᐃᓪᓗᖁᑎᖓᓄᑦ, ᐊᒻᒪᓗ 9-ᖑᔪᓂᑦ ᓄᓇᕗᑦ ᒐᕙᒪᒃᑯᖏᑕ ᐊᓪᓚᕝᕕᖁᑎᒋᔭᖏᓐᓂ ᓄᓇᕗᓕᒫᒥ.

This supplementary appropriation will provide the Department of Community and Government Services with non-cash funding of $96,000 to account for the adjusted interest costs due to delays in negotiations and subsequent capital lease signings with the Nunavut Construction Corporation for the Legislative Assembly building and the nine decentralized Government of Nunavut office buildings.


ᖁᕕᐊᓱᓪᓚᕆᓐᓂᐊᖅᑐᖓ ᐊᐱᖅᑯᑎᔅᓴᖃᕈᔅᓯ, ᐅᖃᐅᓯᔅᓴᖃᕈᔅᓯᓗ.

I would be very pleased for any questions or comments related to this.


ᐅᖃᐅᓯᔅᓴᑐᐃᓐᓇᖃᖅᑐᖃᖅᑳ ᒥᓂᔅᑕᐅᑉ ᐅᖃᐅᓯᕆᕋᑖᖅᑕᖏᓐᓂᑦ ᐱᔾᔪᑎᓕᒻᒥᒃ?

Are there any general comments on the minister’s statement?


ᑕᐃᒪᐃᓕᐅᖃᑕᐅᒋᐅᕋᒪ ᑐᑭᓯᒍᒪᔪᖓ ᓱᒻᒪ ᑕᐃᒪᐃᓕᐅᕆᐊᖃᕐᒪᖔᑦᑕ?

I’m just new to this process. I would like to understand why this is required.


ᐅᑯᐊ ᓄᓇᓕᓐᓂ ᒐᕙᒪᒃᑯᓐᓂ ᐱᔨᑦᑎᕋᖅᑏᑦ ᓇᖕᒥᓂᖅ ᐊᑭᑐᔪᖅᑐᕈᑎᒃᓴᒥᓂᒃ ᓇᓂᓯᒍᓐᓇᖏᒻᒪᑖ?

Is CG&S unable to reallocate some funds from within their own capital budget for this?


ᐅᓇ ᑮᓇᐅᔭᓕᕆᔾᔪᑎᖏᓐᓂ ᑎᑎᖅᑕᐅᔭᕆᐊᖃᕐᖓᑕ ᑖᒃᑯᐊ ᕿᑐᕐᖏᐅᕈᑎᒥᓂᖏᑦ, ᓴᖅᑭᔮᑦᑎᐊᕐᔫᒥᓇᓱᒃᑐᒍ ᑕᖅᑲᐅᖓ.

This is an accounting requirement. It’s to reflect the accounting of an interest. I think it’s more to be transparent.


ᑮᓇᐅᔭᖅᑖᖅᑐᖃᕋᔭᙱᑦᑐᖅ ᑭᓯᐊᓂ ᐊᑭᓕᖅᑕᐅᔭᕆᐊᕐᖓᑕ ᑖᒃᑯᐊ ᕿᑐᕐᖏᐅᕈᑏᑦ ᖁᑦᑎᓂᖅᓴᒥᓃᑦ ᓂᕆᐅᒋᔭᐅᔪᔪᓂᒃ. ᖁᔭᓐᓇᒦᒃ, ᐃᒃᓯᕙᐅᑖᖅ.

It’s not related to cash. The cash is available; it’s just we need to account for what the interest rate was. Thank you, Mr. Chairman.


ᒪᑉᐱᒐᖓᓂᑦ 4, ᒪᓕᒐᒃᓴᖅ 4 ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᐊᑭᑐᔪᖅᑐᕈᑎᔅᓴᑦ 2017-18, ᓈᓴᐅᑎᓕᒃ 4, ᓄᓇᓕᓐᓂ ᒐᕙᒪᒃᑯᓐᓂᑦ ᐱᔨᑦᑎᕋᖅᑎᒃᑯᑦ ᓯᕗᓂᐊᒍᑦ ᐊᖏᖅᑕᐅᓯᒪᙱᑦᑐᑦ ᑲᑎᑦᑐᒋᑦ ᓄᓇᓕᓐᓂ ᐱᓕᕆᔾᔪᑏᑦ, $96,000, ᐊᖏᖅᑭᓯᐅᒃ?

On page 4 of Bill 4. Supplementary Appropriation (Capital) 2017-2018, No. 4. Community and Government Services.


ᒪᑉᐱᒐᖅ 2-ᒨᕆᔅᓯ.


ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᐊᑭᑐᔪᖅᑐᕈᑎᔅᓴᓄᑦ 2017-18 ᓈᓴᐅᑎᓕᒃ 4, ᐅᐃᒍᖓ 1 ᐊᑭᑐᔪᖅᑐᕈᑎᔅᓴᑦ $96,000, ᐊᖏᖅᑭᓯᐅᒃ?

Supplementary Appropriation (Capital) 2017-2018, No. 4. Schedule 1. Capital Appropriation. $96,000.


ᒪᓕᒐᒃᓴᖅ 4-ᒨᕆᔅᓯ ᖃᑯᖅᑕᓂ ᐃᔾᔪᔪᖁᑎᔅᓯᓐᓂ.


ᒪᓕᒐᒃᓴᖅ 4, ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᐊᑭᑐᔪᖅᑐᕈᑎᔅᓴᓄᑦ ᓈᓴᐅᑎᓕᒃ 4, 2017-18 ᓈᓴᐅᑎᓕᒃ 1, ᐊᖏᖅᑭᓯᐅᒃ?

Bill 4, Supplementary Appropriation (Capital) Act, No. 4, 2017-2018. Clause 1. Agreed?


ᐃᒃᓯᕙᐅᑕᖅ: ᓈᓴᐅᑎᓕᒃ 2, ᐊᖏᖅᑭᓯᐅᒃ?


ᐃᒃᓯᕙᐅᑕᖅ: ᐅᐃᒍᖓᓅᕆᔅᓯ ᓈᓴᐅᑎᓕᒃ 2-ᒧᑦ.


ᐅᐃᒍᖓ ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᑮᓇᐅᔭᓕᕆᔾᔪᑏᑦ 2018-ᒧᑦ ᐃᓱᓕᕝᕕᓕᒻᒧᑦ ᓂᕈᐊᕐᓂᖅ 2.

Schedule. Supplementary Amounts Appropriated for the Fiscal Year Ending March 31, 2018. Vote 2: Capital.


ᐊᑭᑐᔪᖅᑐᕈᑎᔅᓴᑦ $96,000.


ᓈᓴᐅᑎᓕᒃ 4, ᐊᖏᖅᑭᓯᐅᒃ?


ᐃᒃᓯᕙᐅᑕᖅ: ᒪᓕᒐᓕᐅᖅᑏᑦ ᐊᖏᖅᑭᓰ ᒪᓕᒐᒃᓴᖅ 4, ᐃᓗᐃᑦᑑᓗᒍ?

Chairman: Do members agree to Bill 4 as a whole?


ᐃᒃᓯᕙᐅᑕᖅ: ᐊᖏᖅᑭᓰ ᒪᓕᒐᖅ 62(2) ᒪᓕᒃᑐᒍ ᒪᓕᒐᒃᓴᖅ 4, ᐱᖓᔪᐊᓐᓂ ᐅᖃᓕᒫᖅᑕᐅᔪᓐᓇᖅᓯᔪᖅ ᑲᑎᒪᔾᔪᑎᔅᓴᓅᕐᓗᓂ?

Chairman: Do members agree, pursuant to Rule 62(2), that Bill 4 can be placed on the orders of the day for third reading?


ᒥᔅᑕ ᐊᕿᐊᕈᖅ, ᒪᑐᓯᔾᔪᑎᓐᓂ ᐅᖃᐅᓯᔅᓴᖃᖅᑮ?

Mr. Akeeagok, do you have any closing comments?


ᑲᓇᑕᐅᑉ ᑕᒻᒪᖅᓯᒪᔪᖅᓯᐅᖅᑎᖓ, ᑮᓇᐅᔭᓕᕆᔨᕗᓪᓗ ᐅᖃᕈᑎᓪᓗᒋ ᖁᔭᓕᔭᐃᓐᓇᕆᕙᐞᔅᓯ ᑖᔅᓱᒥᖓ ᑮᓇᐅᔭᓪᓚᕆᐅᙱᑦᑑᒐᓗᒥᑦ ᐊᖏᕈᓐᓇᕋᔅᓯ.

On behalf of the Auditor General and all the accountants, I would like to thank everybody for passing this non-cash supplementary appropriation.


ᐃᒃᓯᕙᐅᑕᖅ: ᖁᔭᓐᓇᒦᒃᑦᑕᐅᖅ.


ᐃᖅᓱᖅᑏ, ᑖᒃᑯᐊ ᐅᖃᕆᐊᖅᑐᖅᓯᒪᔪᑦ ᐊᓐᓂᑎᑲᐃᓐᓇᓚᐅᕐᒥᒃᑭ.

Sergeant-at-Arms, if you could please escort the witnesses out.


ᑲᑎᒪᑐᐃᓐᓇᓂᕐᒥᑦ ᐱᔭᔅᓴᕗᑦ ᐱᔭᕇᕐᖓᑕ ᒫᓐᓇ ᓯᕿᙳᔭᖅ ᐃᓕᓴᕆᕙᕋ ᐅᓂᒃᑳᕈᒪᓕᖅᑐᖓ ᐱᕙᓪᓕᐊᓂᕆᓯᒪᔭᑦᑎᓐᓂ ᐅᖃᖅᑎᒧᑦ.

In consideration that we have completed what we wanted to complete in Committee of the Whole, I will now recognize the clock and rise to report progress to the Speaker.


ᐅᖃᖅᑎ: ᑲᑎᒪᔾᔪᑎᒃᓴᑦᑎᓐᓄᑦ.

Speaker: Going back to the orders of the day.


ᐅᖃᖅᑏ, ᑲᑎᒪᔨᖁᑎᑎᑦ ᐃᓱᒪᔅᓴᖅᓯᐅᕈᑎᖃᕋᑖᖅᑐᑦ ᐱᖁᔭᒃᓴᖅ 2, 3 ᐊᒻᒪ 4, ᐊᒻᒪ ᐅᓂᒃᑳᕈᒪᓕᖅᑐᑎᒃ, ᑖᒃᑯᐊ ᐱᖁᔭᖅᓴᖅ 2, 3 ᐊᒻᒪ 4 ᐱᔭᕇᕋᑦᑎᒍ, ᐱᖓᔪᐊᓐᓂ ᐅᖃᓕᒫᖅᑕᐅᒍᓐᓇᖅᓯᓪᓗᑎᓪᓗ.

Your committee has been considering Bills 2, 3, and 4 and would like to report that Bills 2, 3, and 4 are concluded and are ready for third reading.


ᐅᖃᖅᑏ, ᐱᒋᐊᖅᑎᑦᑎᕗᖓ ᑖᒃᑯᐊ ᐅᓂᒃᑳᓕᐊᒥᓂᖏᑦ ᑲᑎᒪᓂᑐᐃᓐᓇᐅᑉ ᐊᖏᖅᑕᐅᖁᓪᓗᒋᑦ.

And, Mr. Speaker, I move that the Report of the Committee of the Whole be agreed to.


ᒥᔅᑕ ᒪᐃᓐ, ᖁᔭᓐᓇᒦᒃ.


ᐱᖁᔨᕗᖔᕈᒻᒧᑦ ᓈᒻᒪᖅᓴᖅᑐᑦ ᐃᓵᒡᓕᑦ?

All those in favour of the motion, please raise your hand.


ᑲᑎᒪᔾᔪᑎᒃᓴᖅ. 21.


ᐱᖓᔪᖓᓐᓂᑦ ᐅᖃᓕᒫᖅᑕᐅᓂᖏᑦ ᐱᖁᔭᒃᓴᑦ.


ᑮᓇᐅᔭᓕᕆᓂᕐᒧᑦ ᒥᓂᔅᑕ, ᒥᓂᔅᑕ ᐊᕿᐊᕈᖅ.


ᒪᓕᒐᒃᓴᖅ 02 - ᑮᓇᐅᔭᐃᑦ ᐊᑐᖅᑐᒃᓴᐅᑲᐃᓐᓇᖅᑐᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᐊᐃᐳᕈᓪ 1, 2018-ᒥᒃ ᔫᓂ 30, 2018-ᒧᑦ - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ

Bill 02 – Interim Appropriation (Operations & Maintenance) Act, April 1, 2018 to June 30, 2018 – Third Reading


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ.

Hon. David Akeeagok: Thank you, Mr. Speaker.


ᐱᒋᐊᖅᑎᑦᑎᕗᖓ, ᐊᐃᑉᐱᖅᑕᐅᓪᓗᖓ ᒪᓕᒐᓕᐅᖅᑎᐅᔪᒧᑦ ᐊᒡᒍᒧᑦ, ᑖᓐᓇ ᒪᓕᒐᒃᓴᖅ 2, ᑮᓇᐅᔭᓂᑦ ᐊᑐᑲᐃᓐᓇᕈᑏᑦ ᐊᐅᓚᓂᕐᒧᑦ ᒪᓕᒐᒃᓴᖅ ᐊᐃᐳᕉᓪ 1, 2018 ᑕᐃᑯᖓ ᔫᓂ 30, 2018 ᐅᖃᓕᒫᖅᑕᐅᖁᓪᓗᒍ ᐱᖓᔪᐊᓐᓂ.

I move, seconded by the Hon. Member for Aggu, that Bill 2, Interim Appropriation (Operations and Maintenance) Act, April 1, 2018 to June 30, 2018, to be read for the third time.


ᐅᖃᖅᑎ: ᐱᖁᔨᕗᖔᕈᒻᒧᑦ ᓈᒻᒪᒃᓴᖅᑐᑦ ᐃᓵᒡᓕᑦ.

Speaker: All those in favour of the motion, please raise your hand.


ᐱᖁᔨᕗᖔᕈᑦ ᑲᔪᓯᖕᒪᑦ ᑖᓐᓇ ᓈᓴᐅᑎᓕᒃ ᐱᖁᔭᒃᓴᖅ 2 ᐊᖏᖅᑕᐅᓇᓱᐊᕈᓐᓇᖅᓯᕗᖅ.

As the motion is carried, Bill 2 is now ready for assent.


ᐱᖓᔪᖓᓐᓂᒃ ᐅᖃᓕᒫᖅᑕᐅᓂᖏᑦ ᐱᖁᔭᒃᓴᑦ.


ᒪᓕᒐᒃᓴᖅ 03 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 3, 2017-2018 - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ

Bill 03 – Supplementary Appropriation (Operations & Maintenance) Act, No. 3, 2017-2018 – Third Reading


ᐱᒋᐊᖅᑎᑦᑎᕗᖓ ᐊᐃᑉᐱᖅᑕᐅᓪᓗᖓ ᐃᖃᓗᐃᑦ-ᓂᐊᖁᙴ ᒪᓕᒐᓕᐅᖅᑎᖓᓐᓄᑦ ᑖᓐᓇ ᐱᖁᔭᖅ ᐱᖓᓱᑦ, ᑮᓇᐅᔭᓂᒃ ᐃᓚᓯᒋᐊᒃᑲᓐᓂᖅ ᑖᒃᑯᓄᖓ ᐊᐅᓚᔾᔪᑎᔅᓴᓄᑦ ᐱᖁᔭᖅ ᓈᓴᐅᑎᓕᒃ ᐱᖓᓱᓂᑦ 2017-18 ᐅᖃᓕᒫᖅᑕᐅᖁᓪᓗᒍ ᐱᖓᔪᒋᓕᕐᓗᓂᐅᒃ.

I move, seconded by the Member for Iqaluit-Niaqunnguu, that Bill 3, Supplementary Appropriation (Operations and Maintenance) Act, No. 3, 2017-2018, be read for the third time.


ᐱᖁᔨᕗᖔᕈᑦ ᑲᔪᓯᖕᒪᑦ ᐊᒻᒪᓗ ᐱᖁᔭᒃᓴᖅ 3, ᐊᖏᖅᑕᐅᓇᓱᐊᕈᓐᓇᖅᓯᕗᖅ.

The motion is carried and Bill 3 is now ready for assent.


ᑲᑎᒪᔾᔪᑎᒃᓴᖅ 21, ᐱᖓᔪᖓᓐᓂᑦ ᐅᖃᓕᒫᖅᑕᐅᓂᖏᑦ ᐱᖁᔭᒃᓴᑦ.


ᑮᓇᐅᔭᓕᕆᓂᕐᒧᑦ ᒥᓂᔅᑕᐅᔪᖅ, ᒥᓂᔅᑕ ᐊᕿᐊᕈᖅ.


ᒪᓕᒐᒃᓴᖅ 04 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 4, 2017-2018 - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ

Bill 04 – Supplementary Appropriation (Capital) Act, No. 4, 2017-2018 – Third Reading


ᐱᒋᐊᖅᑎᑦᑎᕗᖓ, ᐊᐃᑉᐱᖅᑕᐅᓪᓗᖓ ᒪᓕᒐᓕᐅᖅᑎᐅᔪᒧᑦ ᑲᖏᖅᖠᓂᐅᑉ ᓂᒋᐊᓄᑦ ᑖᓐᓇ ᒪᓕᒐᒃᓴᖅ 4, ᑮᓇᐅᔭᓂ ᐃᓚᒋᐊᖅᓯᔪᒪᔾᔪᑎ ᐊᑭᑐᔪᓄᑦ ᓈᓴᐅᑎᓕᒃ 4, 2017-18 ᐱᖓᔪᐊᓐᓂᒃ ᐅᖃᓕᒫᖅᑕᐅᖁᓪᓗᒍ. ᖁᔭᓐᓇᒦᒃ, ᐅᖃᖅᑎᑦᑎᔩ.

I move, seconded by the Hon. Member for Rankin Inlet South, that Bill 4, Supplementary Appropriation (Capital) Act, No. 4, 2017-2018, be read for the third time. Thank you, Mr. Speaker.


ᐅᖃᖅᑎ: ᐱᖁᔨᕗᖔᕈᒻᒧᑦ ᓈᒻᒪᒃᓴᖅᑐᑦ ᐃᓵᒡᓕᑦ?


ᖁᔭᓐᓇᒦᒃ, ᐱᖁᔨᕗᖔᕈᑦ ᑲᔪᓯᖕᒪᑦ, ᐊᒻᒪᓗ ᐱᖁᔭᒃᓴᖅ 4 ᐊᖏᖅᑕᐅᓇᓱᐊᕈᓐᓇᖅᓯᕗᖅ.

Thank you. The motion is carried and Bill 4 is now ready for assent.


ᑎᑎᕋᖅᑏ, ᖃᐅᔨᒋᐊᕈᓐᓇᖅᐲ ᓄᓇᕗᑦ ᑲᒥᓯᓇᖓ ᐃᓯᑐᐃᓐᓇᕆᐊᖃᓕᕐᒪᖔᑦ ᒪᓕᒐᓕᐅᕐᕕᖕᒧᑦ ᐱᙳᖅᑎᑦᑎᔭᖅᑐᕐᓗᓂ ᐱᖁᔭᒃᓴᓂᒃ.

Mr. Clerk, will you determine if the Commissioner of Nunavut is now ready to enter the House to give assent to bills.


ᐊᖏᖅᑕᐅᓂᖏᑦ ᒪᓕᒐᐃᑦ


ᑲᒥᓯᓇ ᓇᓕ ᑯᓱᒐᖅ: ᒪᓕᒐᓕᐅᖅᑏᑦ, ᐃᖏᑦᑑᓪᓗᐊᓕᖅᑐᑦ.

Commissioner Nellie Kusugak: Members of the Legislative Assembly, please be seated.


ᓄᓇᕗᒻᒥ ᑲᒥᓯᓇᐅᓪᓗᖓ ᖁᕕᐊᕼᐅᑉᑐᖓ ᐅᑯᐊ ᐱᖁᔭᒃᕼᐊᑦ ᐱᙳᖅᑎᑑᓪᓗᐊᕋᑉᑭᑦ.

As Commissioner of Nunavut, I am pleased to give assent to the following bills:


ᐱᖁᔭᒃᕼᐊᖅ 1, ᑮᓇᐅᔭᑦ ᐊᑐᕈᒫᕐᓂᐊᖅᑐᑦ ᐊᑭᑐᔪᖅᑑᑎᑦ ᐱᖁᔭᕐᔪᐊᖓᑦ ᓈᕼᐊᐅᑎᓕᒃ 2, 2018-19;

Bill 1, Appropriation (Capital) Act, No. 2, 2018-2019;


ᐱᖁᔭᒃᕼᐊᖅ 2, ᐊᑯᓐᓂᖅᕼᐅᖅᑐᑦ ᑮᓇᐅᔭᑦ ᐊᑐᕈᒫᕐᓂᐊᖅᑐᑦ ᐊᐅᓚᔾᔪᑎᑦ ᒪᑭᒪᐅᑎᓪᓗ, ᐱᖁᔭᕐᔪᐊᖓᑦ ᐊᐃᐳᕉᓪ 1, 2018-ᒥ, ᔫᓂ 30, 2018-ᒧᑦ;

Bill 2, Interim Appropriation (Operations and Maintenance) Act, April 1, 2018 to June 30, 2018;


ᐱᖁᔭᒃᕼᐊᖅ 3, ᑮᓇᐅᔭᑦ ᐃᓚᒋᐊᕈᑎᑦ, ᐊᐅᓚᔾᔪᑎᑦ ᒪᑭᒪᐅᑎᓪᓗ. ᐱᖁᔭᕐᔪᐊᖓ ᓈᕼᐊᐅᑎᓕᒃ 3, 2017-18; ᐊᒻᒪ

Bill 3, Supplementary Appropriation (Operations and Maintenance) Act, No. 3, 2017-2018; and


ᐱᖁᔭᒃᕼᐊᖅ 4, ᑮᓇᐅᔭᑦ ᐃᓚᒋᐊᕈᑎᑦ ᐊᑭᑐᔪᖅᑐᕈᑏᑦ ᐱᖁᔭᕐᔪᐊᖓᑦ ᓈᕼᐊᐅᑎᓕᒃ 4, 2017-18.

Bill 4, Supplementary Appropriation (Capital) Act, No. 4, 2017-2018.


ᑕᖅᑭᑦ ᐊᒥᕼᐆᓗᐊᙱᑦᑐᑦ ᖄᖏᖅᕼᐃᒪᓕᖅᑐᑦ ᐊᖏᖅᑎᑦᑎᓚᐅᖅᑎᓪᓗᖓ ᐃᓕᑉᕼᐃᓐᓂ ᒪᓕᒐᓕᐅᕐᕕᖕᒧᑦ ᒪᓕᒐᓕᐅᖅᑎᙳᕐᓂᐊᖅᑎᓪᓗᕼᐃ.

Just a few short months ago, I presided over your swearing-in as Members of the Legislative Assembly.


ᐊᒻᒪ ᑕᐃᒪᙵᓂᑦ ᐊᒃᕼᐅᕈᖅᕼᐃᒪᑉᓗᕼᐃ ᐱᓕᕆᕼᐃᒪᓕᖅᑐᕼᐃ ᓄᑖᓂᒃ ᐱᓕᕆᐊᒃᕼᐊᖅᑖᖅᑎᑕᐅᕼᐃᒪᓪᓗᕼᐃ, ᑭᕝᒐᖅᑐᐃᑎᐊᖅᖢᑎᑦ ᓄᓇᕗᑦᒥ ᐊᒻᒪ ᓄᓇᕗᒻᒥᐅᓂᑦ.

Since that time, you have been working hard in your new roles to fulfill your important responsibilities to our territory and its people.


ᐊᖃᒍᒎᖅ ᐅᐱᕐᖓᒃᓴᖅᐸᓪᓕᐊᒋᐊᕐᓂᐊᓕᕐᒥᖕᒪᑦ ᔫᓂ 20, ᓂᕆᐅᒃᐳᒍᑦ ᐅᑉᓗᖅᑐᕼᐃᕙᓪᓕᐊᓂᐊᓕᕐᒥᖕᒪᑦ ᑲᔾᔮᕐᓇᖅᕼᐃᒻᒫᕐᓗᓂᓗ.

Tomorrow is the first official day of spring. As the light returns to our sky, we look forward to the future.


ᑕᐃᒪᐃᓐᓂᖓᓄᑦ ᑕᓪᓕᒪᖓᓐᓂ ᒪᓕᒐᓕᐅᖅᑏᑦ ᕼᐃᕗᓪᓕᖅᐹᒥ ᑲᑎᒪᕐᔪᐊᕐᓂᖓ ᐃᕼᐅᓕᑎᑉᐸᕋ ᐅᒃᑯᐊᖅᐸᕋ, ᐊᒻᒪ ᒪᓕᒐᓕᐅᖅᑎᓗᒃᑖᑦ ᑕᕝᕗᖓ ᑲᑎᒪᕐᔪᐊᕆᐊᖅᑐᒃᑲᓐᓂᕐᓂᐊᖅᐳᑦ ᐊᖃᒍ 1:30-ᒧᐊᖅᐸᑦ ᐅᓐᓄᕼᐊᒃᑯᑦ ᖃᐅᒃᐸᑦ. ᒪᑐᐃᖅᑕᐅᓂᐊᕐᒪᑦ ᑐᒡᓕᐊᓂᑦ ᑲᑎᒪᕕᒡᔪᐊᕐᓇᖅ.

I hereby prorogue the First Session of the Fifth Legislative Assembly and summon all members to meet in this Chamber at 1:30 p.m. tomorrow for the opening of the Second Session.


ᐅᖃᖅᑎ: 22 ᐅᐸᓚᐅᙱᓐᓂᑦᑎᓐᓂ ᑐᓴᖅᑎᑦᑎᔾᔪᑎᒃᓴᖃᕋᒪ.

Speaker: Before we get to Item 22, I wish to make a statement.


ᐅᕙᓂ ᒪᓕᒐᓕᐅᕐᕕᖕᒥ ᐅᖃᖅᑎᐅᓪᓗᖓ ᐊᒻᒪᓗ ᐃᒃᓯᕙᐅᑕᕆᔭᐅᓪᓗᖓ ᓄᓇᕗᒻᒥ ᐱᓕᕆᑦᑎᐊᖅᓯᒪᓂᒃᑯᑦ ᐃᓕᓴᖅᓯᓂᕐᒧᑦ ᑲᑎᒪᔨᖏᓐᓄᑦ, ᐊᒃᓱᐊᓗᒃ ᐱᒃᑯᒍᓱᒃᑐᖓ ᒫᓐᓇ ᐅᖃᐅᓯᖃᕆᐊᒃᓴᖅ ᐊᕐᕌᒍᒋᔭᑦᑎᓐᓂ ᐃᓕᓴᕆᔭᐅᔾᔪᑎᑖᕐᓂᐊᖅᑐᓂᒃ ᓄᓇᕗᒻᒥ ᐱᓕᕆᑦᑎᐊᖅᓯᒪᓂᒃᑯᑦ ᐃᓕᓴᕆᔭᐅᔾᔪᑎᒥᒃ.

As Speaker of the Legislative Assembly and Chairperson of the Order of Nunavut Advisory Council, I am extremely honoured to take this opportunity to announce this year’s recipients of the Order of Nunavut.


ᔮᓐᓄᐊᕆ 1, 2010-ᒥ ᑖᓐᓇ ᓄᓇᕗᒻᒥ ᐱᓕᕆᒃᑎᐊᖅᓯᒪᓂᕐᒧᑦ ᐃᓕᓴᕆᔭᐅᔾᔪᓐᓇᕐᓂᖅ ᐱᖁᔭᖓ ᐊᑐᓕᖅᑎᑕᐅᓚᐅᖅᓯᒪᕗᖅ.

On January 1, 2010, The Order of Nunavut Act came into force.


ᑐᑭᖃᕋᓱᐊᖅᖢᓂ ᑭᒃᑯᑐᐃᓐᓇᐃᑦ ᐃᓕᓴᕆᔭᐅᔪᓐᓇᖁᓪᓗᒋᑦ ᐱᓕᕆᓪᓚᕆᒃᓯᒪᔪᑦ, ᑐᓂᓯᓯᒪᓪᓚᕆᒃᑐᓪᓗ ᐃᒻᒥᓂᒃ ᓄᓇᕗᒻᒥᐅᓄᑦ, ᓄᓇᑦᑎᓐᓄᑦ.

The objective of the order is to recognize individuals who have made outstanding contributions to the territory.


ᑖᓐᓇ ᐃᓕᓴᕆᔭᐅᔾᔪᑦ ᓄᓇᕗᑦ ᒐᕙᒪᒃᑯᖏᓐᓂᑦ ᐃᓕᓴᕆᔭᐅᔾᔪᑕᐅᕙᒃᑐᓕᒫᓂᒃ ᖁᑦᑎᖕᓂᖅᐹᖑᕗᖅ ᑐᓂᔭᐅᖃᑦᑕᖅᑐᓕᒫᓂᒃ, ᐅᔭᒥᒃᑕᐅᔾᔪᑎᓂᒃ ᓴᖅᑲᕐᒥᐅᑕᖅᑕᐅᔾᔪᑎᓂᓪᓘᓐᓃᑦ.

The order is the highest honour of Nunavut and takes precedence over all other orders, decorations, or medals conferred by the Government of Nunavut.


ᐅᓪᓗᒥ ᑎᑭᖦᖢᒍ 15-ᖑᔪᑦ ᐃᓕᓴᕆᔭᐅᔾᔪᑎᑖᖅᓯᒪᕗᑦ ᑖᔅᓱᒥᖓ ᓄᓇᕗᒻᒥ ᐱᓕᕆᑦᑎᐊᕐᓂᒃᑯᑦ ᐃᓕᓴᕆᔭᐅᔾᔪᒻᒥᒃ.

As of today, a total of 15 individuals have received the Order of Nunavut.


ᑖᒃᑯᐊ ᐃᓕᓴᕆᔭᐅᖃᑦᑕᖅᓯᒪᔪᑦ ᐱᓕᕆᕐᔪᐊᖃᑦᑕᕐᓂᖏᑎᒍᑦ ᐃᒻᒥᖕᓂᒃ ᑐᓂᓯᒪᖃᑦᑕᕐᓂᕐᒥᑎᒍᑦ ᐊᔾᔨᒌᙱᑦᑐᓄᑦ ᐃᓚᐅᓪᓗᓂ ᑭᒃᑯᑐᐃᓐᓇᕐᓄᑦ ᐱᔨᑦᑎᕐᓂᕐᒧᑦ ᑕᑯᒃᓴᐅᑎᑦᑎᖃᑦᑕᕐᓂᒃᑯᑦ, ᐃᓕᓐᓂᐊᖅᑐᓕᕆᓂᕐᒧᑦ, ᐅᖃᐅᓯᕐᒥᒃ ᐊᔭᐅᖅᑐᐃᓂᕐᒥᒃ, ᐊᔾᔨᒌᙱᑦᑐᓄᓪᓗ ᓯᕗᓕᖅᑎᐅᓂᕐᒧᑦ ᐊᔾᔨᒌᙱᑦᑐᑎᒍᑦ, ᐊᒻᒪᓗ ᐱᕈᖅᐸᓪᓕᐊᑎᑦᑎᓇᓱᐊᕐᓂᕐᒧᑦ.

They have been recognized for their achievements and contributions in a variety of fields, including public service, the arts, education, language promotion, spiritual leadership, and economic development.


ᒫᓐᓇ ᐱᒃᑯᒍᓱᓗᐊᙳᐊᖅᑐᖓ ᒪᕐᕉᖕᓂᒃ ᐅᖃᐅᓯᖃᕈᓐᓇᕋᒪ, ᓴᖅᑭᑦᑎᔪᓐᓇᕋᒪ ᐃᓕᓴᕆᔭᐅᔾᔪᑎᑖᕐᓂᐊᖅᑑᖕᓂᒃ ᑕᒫᓂ ᐊᕐᕌᒎᔪᒥ. ᑖᓐᓇ ᒥᔅ ᕙᑎ ᕗᕉᔅᑐ ᐊᒻᒪᓗ ᐊᐃᑉᐸᖓ ᒥᔅᑕ ᓘᑎ ᐸᓪᓗᖅ.

I am pleased to announce that two individuals have been chosen this year to receive the Order of Nunavut: Ms. Betty Brewster and Mr. Ludy Pudluk.


ᖁᕕᐊᓱᑉᐳᖓᓗ ᒫᓐᓇ ᐸᓪᓗᖅ ᐃᒡᓗᒦᖃᑎᒋᔪᓐᓇᕋᑦᑎᒍ.

I am very glad that Mr. Pudluk is in the gallery right now.


ᑐᙵᓱᒋᑦ, ᒥᔅᑕ ᐸᓪᓗᖅ.


ᖃᐅᔨᒪᒐᔅᓯ ᑲᑎᒪᔨᐅᖃᑎᒃᑲ, ᕙᑎ ᕗᕉᔅᑐᕐ ᖃᐅᔨᒪᔭᐅᓪᓚᕆᖕᒪᑦ ᑐᓵᔨᐅᖃᑦᑕᖅᓯᒪᓂᖓᓄᑦ ᐊᑯᓂᒻᒪᕆᐊᓗᒃ ᐊᕐᕌᒍᓂᒃ ᐅᓄᖅᑐᒻᒪᕆᐊᓗᖕᓂᒃ.

As members will be very much aware, Betty Brewster is a renowned interpreter/translator whose career has spanned several decades.


2016-ᒥ ᐃᓕᓴᕆᔭᐅᓚᐅᖅᓯᒪᖕᒥᔪᖅ ᐱᓕᕆᖃᑦᑕᕐᓂᖓᓄᑦ, ᐱᓕᕆᑦᑎᐊᖅᓯᒪᓂᖓᓄᓪᓗ ᐱᓕᕆᐊᕆᔭᒥᓂᒃ ᑖᒃᑯᓇᙵᑦ ᐃᓄᐃᑦ ᐅᖃᐅᓯᖏᓐᓂᒃ ᑕᐃᒎᓯᓕᐅᖅᑎᒃᑯᓐᓂᑦ ᐅᖃᐅᓯᓕᕆᓂᕐᒧᑦ ᑐᓂᔭᐅᔾᔪᑎᑖᖅᖢᓂ.

In 2016 she was recognized by her peers for her lifetime of contributions to the profession with an Inuit Uqausinginnik Taiguusiliuqtiit Language Award.


ᒥᔅᑕ ᐸᓪᓗᖅ, ᒪᓕᒐᓕᐅᖅᑎᐅᖃᑕᐅᓚᐅᖅᓯᒪᔪᖅ ᓄᓇᑦᑎᐊᕐᒥ 1975-ᒥᑦ 1995-ᒧᑦ.

Ludy Pudluk served as a Member of the Legislative Assembly of the Northwest Territories from 1975 to 1995.


ᑕᒪᒃᑯᓂᖓ ᐊᕐᕌᒍᓂᒃ ᐅᓄᖅᑐᒻᒪᕆᐊᓗᖕᓂᒃ ᐱᔨᑦᑎᖅᑎᓪᓗᒍ ᒥᔅᑕ ᐸᓪᓗᖅ ᑭᒡᒐᖅᑐᐃᖃᑦᑕᓚᐅᖅᑐᖅ ᖁᑦᑎᒃᑐᒥᐅᑦ ᓄᓇᓕᖏᓐᓂ, ᐊᒻᒪᓗ ᐃᓚᒋᔭᐅᓪᓚᕆᓚᐅᖅᑐᖅ ᓯᕗᒃᑲᖅᑕᖅᑎᐅᖃᑕᐅᓪᓚᕆᒃᖢᓂᓗ ᑕᒪᓐᓇ ᓄᓇᕗᑦᑖᕆᐊᖃᕐᓂᖅ ᑲᔪᓯᕙᓪᓕᐊᓕᖅᑎᓪᓗᒍ, ᐊᐅᓚᔾᔭᒃᑎᑕᐅᓕᖅᑎᓪᓗᒍᓗ.

During his many years of public service, Mr. Pudluk represented the communities of the High Arctic and was instrumental in the movement that led to the creation of Nunavut.


ᖁᕕᐊᓱᒃᑐᖓ ᑐᓴᖅᑎᑦᑎᔪᓐᓇᕋᒪ ᑖᒃᑯᐊ ᐃᓕᓴᕆᔭᐅᔾᔪᑎᑖᕆᓂᐊᖅᑕᖏᑦ ᐱᓕᕆᐊᕆᓛᕋᑦᑎᒍ, ᐋᖅᑭᒃᓯᒪᓂᐊᖅᑐᑎᒍᓗ ᑖᒃᑯᓄᖓ ᒥᔅ ᕗᕉᔅᑐᕐ, ᐊᒻᒪ ᒥᔅᑕ ᐸᓪᓗᖅ ᐅᐱᕐᖔᒥ 2018 ᑲᑎᒪᓂᖃᓕᕈᑦᑕ ᑕᕝᕙᓂ ᒪᓕᒐᓕᐅᕐᕕᖕᒥ.

I am pleased to announce that the investiture ceremony for Ms. Brewster and Mr. Pudluk will be held during the upcoming spring 2018 sitting of the Legislative Assembly.


ᑖᓐᓇ ᑐᓂᔭᐅᓂᕆᓛᖅᑕᖓ ᒪᓕᒐᓕᐅᕐᕕᖕᒥ ᐅᕙᓂ ᑲᔪᓯᓂᖃᓛᖅᑐᖅ ᓄᓇᕗᓪᓗ ᐃᓗᐊᓂ ᑕᑯᒃᓴᐅᑎᑕᐅᓛᖅᖢᓂ ᑕᓚᕖᓴᒃᑯᑦ.

The ceremony will be held here in the Chamber of the Legislative Assembly and will be televised live across the territory.


ᐱᒃᑯᓇᖅᑐᖅ ᑲᒥᓯᓇ ᓇᓕ ᑯᓱᒐᖅ ᑖᒃᑯᐊ ᑐᓂᔭᐅᓂᖏᓐᓄᑦ ᐱᓕᕆᔨᐅᓛᖅᑐᖅ, ᑐᓂᓯᔨᐅᓛᖅᑐᖅ ᑖᔅᓱᒥᖓ ᑲᒪᔨᐅᓂᓂ ᒪᓕᒃᖢᒍ ᑐᓂᔭᐅᔾᔪᑎᒥᒃ, ᐊᒻᒪᑦᑕᐅᖅ ᓂᕆᐅᒃᑐᖓ ᑲᑎᒪᔨᓕᒫᑦ ᑕᕝᕙᓂ ᒪᓕᒐᓕᐅᕐᕕᖕᒦᑦᑐᑦ ᐅᕙᓃᖃᑎᒋᔪᓐᓇᓛᕋᔅᓯ ᑕᒪᓐᓇ ᐅᓪᓗᖅ ᖁᕕᐊᓇᖅᑑᑎᓪᓗᒍ.

Her Honour Commissioner Nellie Kusugak will preside over the investiture ceremony in her capacity as Chancellor of the Order, and I look forward to all Members of the Legislative Assembly joining us on what I anticipate will be a wonderful occasion.


ᒫᓐᓇ ᑲᑎᒪᔾᔪᑎᒃᓴᑦᑎᓐᓄᑦ ᐅᑎᕐᓂᐊᓕᖅᑐᒍᑦ.

We will now return to the business of the House.


ᑲᑎᒪᔾᔪᑎᒃᓴᖅ 22, ᑲᑎᒪᔾᔪᑎᒃᓴᑦ.


ᒫᑦᓯ 20-ᒥ ᑲᑎᒪᔾᔪᑎᔅᓴᐃᑦ:


ᐅᖃᐅᓯᒃᓴᖅ ᒪᑐᐃᕈᑎᒃ


ᐅᓇ ᑲᑎᒪᓂᕗᑦ ᓄᖅᑲᖓᓂᐊᖅᑐᖅ ᑲᑎᒪᒋᐊᓛᕐᒥᔪᒍᑦ ᐊᐃᑉᐹᓂ ᒪᑦᓰ 20-ᒥ, 2018 1:30 ᐅᓐᓄᓴᒃᑯᑦ.

This House stands adjourned until Tuesday, March 20, 2018, at 1:30 p.m.


>>ᑲᑎᒪᑐᐃᓐᓇᕐᓂᕐᒥᑦ ᓄᖅᑲᖅᑐᖅ 19:25ᒥ


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ


ᐊᖓᔪᖅᑳᖅ ᐸᑎᑯᓗᒃ ᐊᕐᓇᒃᑲᖅ


ᒥᓂᔅᑕ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ; ᒥᓂᔅᑕ ᑲᒪᒋᔭᓕᒃ ᐃᓄᑐᖃᐃᑦ ᑭᒡᒐᖅᑐᑎᖏᓐᓄᑦ; ᒥᓂᔅᑕ ᐃᒻᒥᓃᖅᑕᐃᓕᒪᑎᑦᑎᓂᕐᒧᑦ

Minister of Health; Minister responsible for Seniors’ Advocate; Minister responsible for Suicide Prevention


ᐊᖓᔪᖅᑳᖅ ᔩᓂ ᐃᖃᓪᓗᐊᖅ


ᒥᓂᔅᑕ ᒪᓕᒐᓕᕆᓂᕐᒧᑦ; ᒥᓂᔅᑕ ᑲᒪᒋᔭᓕᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂᑦ; ᒥᓂᔅᑕ ᑲᒪᒋᔭᓕᒃ ᐊᕐᓇᐃᑦ ᑲᑎᒪᔨᕐᔪᐊᖏᓐᓂᑦ; ᒥᓂᔅᑕ ᐃᖅᑲᓇᐃᔭᖅᑐᓕᕆᓂᕐᒧᑦ

Minister of Justice; Minister responsible for the Qulliq Energy Corporation; Minister responsible for the Status of Women; Minister responsible for Labour


ᐊᖓᔪᖅᑳᖅ ᑕᐃᕕᑎ ᔪᐊᓇᓯ


ᒥᓂᔅᑕ ᐃᓕᖅᑯᓯᓕᕆᓂᕐᒧᑦ; ᒥᓂᔅᑕ ᐃᓕᓐᓂᐊᖅᑐᓕᕆᓂᕐᒧᑦ; ᒥᓂᔅᑕ ᐅᖃᐅᓯᕐᓄᑦ; ᒥᓂᔅᑕ ᑲᒪᒋᔭᓕᒃ ᓄᓇᕗᒥ ᐃᓪᓗᓕᕆᔨᕐᔪᐊᒃᑯᓐᓂᑦ

Minister of Culture and Heritage; Minister of Education; Minister of Languages; Minister responsible for Nunavut Arctic College


ᐊᖓᔪᖅᑳᖅ ᖁᐊᓴ ᑯᓱᒐᖅ


ᒥᓂᔅᑕ ᓄᓇᓕᓐᓄᑦ ᒐᕙᒪᒃᑯᓐᓄᓗ ᐱᔨᑦᑎᕋᖅᑎᒃᑯᓐᓂᑦ; ᒥᓂᔅᑕ ᑲᒪᒋᔭᓕᒃ ᓄᓇᕗᒥ ᐃᓪᓗᓕᕆᔨᕐᔪᐊᒃᑯᓐᓂᑦ

Minister of Community and Government Services; Minister responsible for the Nunavut Housing Corporation


(ᐊᕐᕕᐊᑉ ᐅᐊᓐᓇᖓ-ᑎᑭᕋᕐᔪᐊᖅ)


ᓯᕗᓕᖅᑎ ᐹᓪ ᖁᐊᓴ


ᓯᕗᓕᖅᑎᐅᑉ ᑐᓪᓕᐊ; ᒥᓂᔅᑕ ᐃᓄᓕᕆᓂᕐᒧᑦ; ᒥᓂᔅᑕ ᑲᒪᒋᔭᓕᒃ ᐊᖏᕐᕋᖃᙱᑦᑐᓕᕆᓂᕐᒥᒃ; ᒥᓂᔅᑕ ᑲᒪᒋᔭᓕᒃ ᓄᓇᑖᖅᐸᓕᐊᔪᓕᕆᓂᕐᒥᒃ

Deputy Premier; Minister of Family Services; Minister responsible for Homelessness; Minister responsible for Immigration


ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ


ᒐᕙᒪᒃᑯᑦ ᒪᓕᒐᓕᐅᕐᕕᒻᒥ ᓯᕗᒃᑲᖅᑕᖅᑎᖓ; ᒥᓂᔅᑕ ᐱᕙᓪᓕᐊᔪᓕᕆᓂᕐᒧᑦ ᐃᖏᕐᕋᔪᓕᕆᓂᕐᒧᓪᓗ; ᒥᓂᔅᑕ ᐃᑯᒻᒪᖅᑯᑎᓕᕆᓂᕐᒧᑦ; ᒥᓂᔅᑕ ᐊᕙᑎᓕᕆᓂᕐᒧᑦ

Government House Leader; Minister of Economic Development and Transportation; Minister of Energy; Minister of Environment


ᖃᓄᐃᓕᐅᕐᐸᓪᓕᐊᓂᕐᒧᑦ ᐊᔪᕆᕐᓱᐃᔨ ᑐᒃᓯᐊᕐᕕᒡᔪᐊᒥ ᐳᓛᖅᐳᖅ ᓄᓇᕗᒥ

Conspiracy-theorizing megachurch preacher visits Nunavut


“ᐅᑭᐅᕐᑕᖅᑐᓕᒫᖅ ᒫᓐᓇ ᐊᒃᑐᐊᓂᖃᖅᐳᖅ ᖃᓄᐃᓕᐅᕐᓂᐅᔪᒧᑦ ᐅᓐᓄᒃ”

“The whole of the Arctic depends on what is happening here tonight”


"ᐅᕌᑦᓂ ᕼᐊᐅᕗᑦ-ᐳᕋᐅᓐ, ᐊᔪᕆᕐᓱᐃᔨ ᐃᕚᓐᔨᓕᔅ ᕗᓘᕆᑕᒥᐅᑕᖅ, ᐊᔪᕆᕐᓱᐃᕗᖅ ᐃᖃᓗᖕᓂ ᐋᒐᓯ 27-ᒥ."

"Rodney Howard-Browne, an evangelical pastor from Florida, preaches in Iqaluit on Aug. 27."


(ᐊᔾᔨᓕᐅᕆᔨ ᑖᒪᔅ ᕉᓄ)


By ᑖᒪᔅ ᕉᓄ ᓄᓇᑦᓯᐊᕐᒥ ᐱᕙᓪᓕᐊᔪᑦ

By Thomas Rohner Special to Nunatsiaq News


"ᐅᒃᐱᖅᑐᖅ ᐊᔪᕆᕐᓱᐃᔨ ᐃᕚᓐᔨᓕᔅᑦ ᖃᐅᔨᒪᔭᐅᓂᕐᓴᖅ ᖃᓄᐃᓕᐅᕈᑎᓅᖓᓂᓕᕆᓂᕐᒥᒃ, ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ ᐅᒃᐱᕈᓱᙱᓐᓂᕐᒥᒃ ᐊᒻᒪᓗ ᑮᓇᐅᔭᓕᐅᕋᓱᒍᑎᒋᔭᖏᓐᓂᒃ ᓄᓇᕐᔪᐊᖅ ᐱᑕᖃᕈᓐᓃᖅᑎᑦᑎᓂᐊᕐᒪᑦ ᑯᕋᐃᔅᑑᓯᒥ ᐅᒃᐱᕈᓱᙱᑦᑐᓂᒃ ᐃᖃᓗᐃᑦ ᑐᒃᓯᐊᕐᕕᖓᓄᐊᓚᐅᕐᐳᖅ ᐋᒐᓯ 27-ᒥᑦ."

"A fundamentalist Christian evangelist known for conspiracy theories, climate change denial and marketing schemes brought his crusade to rid the world of the Antichrist to an Iqaluit church on Aug. 27."


"ᐅᕌᑦᓂ ᕼᐅᕚᑦ-ᐳᕋᐅᓐ, ᓴᐅᑦ ᐋᕗᕆᑲᒥᐅᑕᖅ ᔫᓇᐃᑕᑦ ᓯᑕᐃᑦᔅᓄᑦ ᓅᓐᓂᑯ, ᐅᖃᓚᐅᕐᑐᖅ ᐅᐸᒃᓯᒪᔪᓂᒃ ᐅᕙᓂ ᑖᒻᐸ ᐸᐃ ᖃᓂᒋᔭᖓᓂ ᐋᕐᕌᓂᐅᓚᐅᕐᑐᖅ ᑕᒪᒃᑯᐊ ᓄᓇᕐᔪᐊᒥᑦ ᐊᔪᖅᑳᖑᔪᑦ ᓂᕐᓱᓚᐅᕐᓯᒪᓂᕋᖅᖢᓂᒋᑦ ᓘᓯᕙᒥ ᐊᒻᒪ ᐃᒥᖅᖢᑎᒃ ᐃᓅᑉ ᐊᐅᖓᓂᒃ ᑐᓐᓂᖅᑯᑎᒋᔭᖓᓂᒃ."

"Rodney Howard-Browne, a South African immigrant to the United States, told his congregation near Tampa Bay last year that those who rule the world worship Lucifer and drink the blood of human sacrifices."


ᐊᔪᕐᕆᕐᓱᐃᓚᐅᕐᑐᖅ ᐃᑲᕐᕋᐅᑉ ᐅᖓᑖᓂᒃ ᐃᖃᓗᐃᑦ ᑐᒃᓯᐊᕐᕕᖓᓂ 100 ᐅᖓᑖᓃᑦᑐᓄᑦ ᐃᓄᖕᓄᑦ.

He preached for over an hour at an Iqaluit church to more than 100 people.


ᑭᓯᐊᓂᓕ ᑐᓴᒐᒃᓴᖏᑦ ᑭᒃᑯᓕᒫᓅᙱᒻᒪᑕ.


“ᐅᑭᐅᕐᑕᖅᑐᓕᒫᖅ ᒫᓐᓇ ᐊᒃᑐᐊᓂᖃᖅᐳᖅ ᖃᓄᐃᓕᐅᕐᓂᐅᔪᒧᑦ ᐅᓐᓄᒃ.

“The whole of the Arctic depends on what is happening here tonight.


"ᑕᐃᒪᓕ ᐱᔪᒪᒍᔅᓯᐅᒃ ᖃᐅᒪᓂᖅ (ᐊᓂᕐᓂᒥ), ᐅᕙᓂ ᓇᖏᓚᐅᕆᑦᑎ (ᑐᒃᓯᐊᖅᑎᐅᑉ ᑭᐳᖓᓂ), ᐅᕝᕙᓘᓐᓃᑦ ᐊᓂᔪᓐᓇᖅᐳᓯ."

"So if you want the fire [of the holy ghost], stand here [by the altar], otherwise you can leave."


"ᐃᓱᒪᕐᓱᖅᐳᓯ,” ᕼᐅᕙᑦ-ᐳᕋᐅᓐ ᐅᖃᓚᐅᕐᑐᖅ ᐃᑲᕐᕌᒃ ᒪᕐᕉᒃ ᓇᑉᐸᕐᓗ ᐱᓕᕆᑲᑖᓂᒃᑎᓪᓗᒍ."

"The choice is yours,” Howard-Browne said at the end of the 2.5-hour event."


ᒫᓂ 50-ᖏᓐᓃᑦᑐᑦ ᐅᐸᒍᑎᓚᐅᕐᑐᑦ.


“ᖃᖓᑕᓚᐅᙱᓐᓇᒪ ᑕᐅᓴᑲᓪᓚᖕᓂ ᒪᐃᓕᓂ ᐱᙳᐊᕆᐊᖅᑐᕐᓗᖓ.

“I didn’t fly thousands of miles to come play games here.


"ᑕᒪᐅᙵᓚᐅᙱᑦᑐᖓ ᐱᐅᒋᔭᐅᓂᐊᕋᒪ, ᐊᒻᒪ ᑕᒪᐅᙵᓚᐅᙱᑦᑐᖓ ᐊᖏᖅᑕᐅᔪᒪᓪᓗᖓ ᐃᓕᔅᓯᓐᓄᑦ… ᐃᖅᑲᐅᒪᒋᑦᑎ: ᔩᓱᓯ ᐆᒻᒪᕐᑎᓪᓗᒍ ᑐᖁᓚᐅᕐᖢᓂ, ᐊᓂᖁᔨᓚᐅᕐᓯᒪᔪᖅ ᐃᒡᓗᕈᓯᕐᒥ ᐃᓄᖕᓂ.”"

"I didn’t come here to be liked either, and I didn’t come here for your approval. … Remember: When Jesus was raised from the dead, he had to ask people to leave the room.”"


"ᐅᐸᒍᑎᔪᑦ ᐃᓄᐃᑦ ᐅᓄᕐᓂᕐᓴᐅᓚᐅᕐᑐᑦ ᓄᑕᕋᓛᓪᓗ, ᐃᓅᓱᒃᑐᓪᓗ ᐊᒻᒪ ᐃᓐᓇᑐᖃᐃ."

"The mostly Inuit audience included infants, youth and elders."


"ᐃᓗᐊᓂ ᑐᒃᓯᐊᕐᕕᐅᑉ ᑯᕆᔅᑎᐊᓐ ᕙᓗᓯᑉ ᑐᒃᓯᐊᕐᕕᒃᒥᑦ ᐃᖃᓗᐃᑦ ᕉᑦ ᑐ ᓄᕕᐅ ᖃᓂᒋᔭᖓᓂ, ᓱᕈᓰᑦ ᐅᓪᓚᔭᒃᑐᑦ ᐃᒃᓯᕙᐅᑕᑦ ᐊᑯᓐᓂᖏᑦᑎᒍᑦ."

"Inside the Christian Fellowship church in Iqaluit’s Road to Nowhere neighbourhood, kids ran around and played between the rows of folding chairs."


"ᓯᓚᑖᓂᓪᓕ, ᑐᒃᓯᐊᕐᕕᒃ ᐊᒻᒪ ᒫᔅᒃ ᐃᖕᒥᖕᓄᑦ ᓵᙵᖃᑦᑕᐅᑎᕘᒃ ᑕᒪᕐᒥᒃ ᓄᓇᓯᐅᑎᓄᑦ ᓄᖃᖓᕝᕕᐅᑉ ᐅᖓᑎᑦᑎᐊᖓᓃᖢᑎᒃ, ᑖᒃᑯᐊᒃ ᓵᙵᓪᓗᑎᒃ ᑎᐊᑦ ᑖᒡ ᑕᓯᕐᒥ."

"Outside, the church and mosque faced each other across a small parking lot, both overlooking Dead Dog Lake."


"ᕼᐅᕙᑦ-ᐳᕋᐅᓐ ᐊᔪᕆᕐᓱᐃᓂᖓ ᐃᓚᒋᔭᐅᓚᐅᕐᑐᖅ ᐋᕿᒃᑕᐅᓯᒪᔪᒥᑦ ᖃᓄᐃᓕᐅᕐᓇᒥᑦ ᐅᑯᓇᖓᑦ Bill Prankard Evangelistic Association’s Arctic Hope Project, ᐋᑐᕚᒦᑦᑐᒥᑦ."

"Howard-Browne’s sermon was part of an event organized by the Bill Prankard Evangelistic Association’s Arctic Hope Project, which is based in Ottawa."


ᑖᒃᑯᐊ ᑲᑐᔾᔨᖃᑎᒌᖑᔪᑦ ᑭᐅᓚᐅᙱᒻᒪᑕ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ ᐋᕿᒃᓱᐃᓇᓕᖅᑎᓪᓗᒍ ᑐᓴᕋᓱᒃᖢᑎᒃ ᑕᒪᑐᒥᖓ.

The association did not respond by Nunatsiaq News’ deadline to a request for comment.


"ᑖᔅᓱᒪ ᐃᕚᓐᔨᓕᔅᑦ ᖃᓄᐃᓕᐅᖃᑦᑕᕐᓂᖓ, ᑖᓐᓇ 119-ᒋᔭᐅᓪᓗᓂ 300-ᓂ ᐅᐸᖃᑦᑕᕐᓂᐊᖅᑕᖏᓐᓂᒃ ᓄᓇᓕᖕᔪᐊᓂ ᖃᓄᐃᓕᐅᑲᑕᒡᓗᓂ, ᐱᒋᐊᓕᓚᐅᕐᑐᖅ ᐃᑲᕐᕋ ᐊᓂᒍᖅᑎᓪᓗᒍ ᖃᓄᐃᓕᐅᑲᑕᓕᖅᑎᓪᓗᒋᑦ."

"The evangelist’s performance, number 119 on a tour of 300 one-night city stops he plans, began about one hour into the event."


"ᓯᕗᓪᓕᕐᒥ, ᐃᖃᓗᖕᒥᐅᑕᑦ ᑐᒃᓯᐊᖅᑎᓄᑦ ᐃᙱᖅᑏᑦ ᐱᒋᐊᖅᑎᑦᑎᓚᐅᕐᑐᑦ ᐅᓐᓄᖕᒥ ᐃᖃᓗᖕᓂᑦ ᑭᖑᓂᑦᑎᐊᖓᓂ ᐃᕚᓐᔨᓕᔅᑦ ᐊᔪᕆᕐᓱᐃᔨ ᓗᐃ ᐋᕆᐊᒃ, ᑖᓐᓇ ᐃᑲᔪᕐᓂᑯ ᐱᒋᐊᖅᑎᑦᑎᓂᕐᒥᒃ ᑯᕆᔅᑎᐊᓐ ᕙᓗᓯᑉ ᑐᒃᓯᐊᕐᕕᒃᒥᑦ."

"First, a local Christian band opened the night followed by Iqaluit evangelist and singer Looee Arreak, who helped found the Christian Fellowship Church."


"ᐃᐅᕆᒃ ᒑᓂᐊᓐ, ᐊᔪᕆᕐᓱᐃᔨᐅᖃᑎᒋᔭᐅᔪᖅ ᐆᒪᙵ ᕼᐊᐅᕗᑦ-ᐳᕋᐅᓐ ᕆᕙᐃᕗᓪ ᑐᒃᓯᐊᕐᕕᖕᓂ ᐃᓐᑐᓈᓴᓄᓪ, 40 ᒥᓂᑦᔅᓂ ᐅᖃᓪᓚᓚᐅᕐᑐᖅ ᐊᖓᔪᖅᑳᖓᑕ ᒥᒃᓵᓄᑦ."

"Eric Gonyon, an associate pastor with Howard-Browne’s Revival Ministries International, then held a 40-minute promotional session for his boss."


"ᓗᐃ ᐋᕆᐊᒃ, ᐃᖃᓗᖕᓂ ᐃᕚᓐᔭᓕᔅᑦ ᐊᒻᒪ ᐃᙱᖅᑎ, ᐃᙱᖅᐳᖅ ᐅᕌᑦᓂ ᕼᐊᐅᕘᖅ-ᐳᕋᐅᓐ ᐅᖃᓪᓚᓚᐅᙱᑎᓪᓗᒍ."

"Looee Arreak, an Iqaluit evangelist and singer, performs before Rodney Howard-Browne speaks."


(ᐊᔾᔨᙳᐊᖅ ᐅᑯᓇᙵᑦ ᕆᕙᐃᕗᓪ ᒥᓂᔅᑐᕆᔅ ᐃᓐᑐᓈᓴᓄᓪ)

(Image courtesy of Revival Ministries International)


”ᒎᑎ ᓇᒡᓕᒍᓱᒃᑐᖅ ᑐᓂᓯᕐᔪᐊᖅᐸᒃᑐᒥᑦ”


ᒑᓂᐊᓐ ᐊᐱᕆᔪᖅ ᐅᐸᒃᑐᓂᒃ ᖃᕋᓴᐅᔭᒃᑯᑦ ᑐᕌᕈᑎᖏᓐᓂᒃ ᑐᓂᓯᖁᔨᓪᓗᓂ ᐊᑎᓕᐅᕐᕕᒃᑯᑦ ᐊᒻᒪᓗ ᒪᓕᖁᔨᓪᓗᓂ ᕼᐅᕙᑦ-ᐳᕋᐅᓐᒥ ᐃᓐᔅᑕᒍᕌᒥᑦ (Instagram).

Gonyon asked the audience to provide their email address on registration cards and to follow Howard-Browne on Instagram.


ᑐᓂᐅᖃᐃᓚᐅᕐᑐᖅ ᓂᐅᕕᕈᓐᓇᐅᑎᒃᓴᓂᒃ ᕼᐊᐅᕙᑦ-ᐳᕋᐅᓐ ᐅᒃᐱᖅᑐᒃᓯᐅᑎ ᓂᐅᕕᐊᒃᓴᖏᓐᓂᒃ.

He gave out gift cards for Howard-Browne’s religious products.


"ᐊᒻᒪᓗ ᓴᖅᑭᑎᖢᓂᐅᑦ ᕼᐊᐅᕙᑦ-ᐳᕋᐅᓐ ᐅᖃᓕᒫᓕᐊᕆᓂᐊᖅᑕᖓ, Killing the Planet, ᐅᖃᖅᖢᓂ ᐅᖃᓯᖃᕐᓂᖓᓂᒃ ᐊᑐᓚᐅᕐᓯᒪᔪᓂᒃ ᓈᒻᒪᙱᓕᐅᕈᑎᒃᑯᑦ ᑮᓇᐅᔭᓕᐅᕐᕕᐅᕙᒃᑐᓂᒃ ᐊᕐᕌᒍᓂ 200-ᓂ ᐊᓂᒍᖅᑐᓂᒃ."

"And he plugged Howard-Browne’s upcoming book, Killing the Planet, which he said follows the history of corrupt economic institutions over the past 200 years."


"“ᐅᓇ ᐅᖃᐅᓯᖃᖅᑐᖅ ᐱᐅᒃᓴᙱᑦᑐᒥ ᑯᕋᐃᔅᑑᓯᒥ, ᑕᐃᒪᓐᓇ ᐅᖃᐅᓯᖃᓪᓗᐊᖅᑐᖅ,” ᒑᓂᐊᓐ ᐅᖃᖅᑐᖅ."

"“It’s really the spirit of the Antichrist, is what it comes down to,” Gonyon said."


ᒑᓂᐊᓐ ᑕᕐᕆᔭᖅᑎᑦᑎᓕᕆᓪᓗᓂ 18 ᒥᓂᑦᔅ ᑕᑭᓂᓕᖕᒥ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᖃᑦᑕᕐᓯᒪᓂᖏᓐᓂᒃ (evangelical).

Gonyon then played an 18-minute promotional video of Howard-Browne’s evangelical career.


"ᐃᓱᓕᓕᖅᑎᓪᓗᒍ ᑕᕐᕆᔭᒐᖅ, ᕼᐊᐅᕙᑦ-ᐳᕋᐅᓐ ᑐᒃᓯᐊᓚᐅᕐᑐᖅ ᑕᒪᒃᑯᐊ ᑮᓇᐅᔭᓂ ᑐᓂᓯᔪᑦ ᑐᒃᓯᐊᕐᕕᖓᓄ ᒎᑎᒥ ᑭᓱᑖᖅᑎᑕᐅᓂᐊᕐᓂᕋᖅᖢᓂᒋ ᑕᕐᓂᓄᑦ ᑐᒃᓯᐊᕐᕕᖓᑕ ᓴᐳᑎᓯᒪᓯᒪᔭᖏᓐᓄᑦ."

"Towards the end of the video, Howard-Browne prayed that those who donate money to his ministry will get credit before God for the souls his ministry saves."


"“ᒎᑎ ᓇᒡᓕᒍᓱᒃᑐᖅ ᑐᓂᓯᕐᔪᐊᖅᐸᒃᑐᒥᑦ”, ᕼᐊᐅᕙᑦ-ᐳᕋᐅᓐ ᐅᖃᓚᐅᕐᑐᖅ ᑕᕐᕆᔭᒐᖓᓂ."

"“God loves a generous giver,” Howard-Browne said in the video."


ᒑᓂᐊ ᐊᖓᔪᖅᑳᒥᓂ ᓂᕐᓱᕐᒪᕆᓚᐅᕐᑐᖅ ᑕᕐᕆᔭᒐᒃᓴᖅ ᐃᓱᓕᑎᓪᓗᒍ.

Gonyon praised his boss when the video ended.


"“ᐊᑕᐅᓯᖅ ᓯᐊᕐᒥᑎᑦᑎᕗᖅ ᐊᒻᒪ ᐊᑕᐅᓯᖅ ᑲᑎᕐᓱᐃᕗᖅ ᐊᒻᒪ ᑲᑎᖢᑕ ᖁᕕᐊᓲᑎᖃᖅᐳᒍᑦ ᐱᕈᖅᑐᕕᓂᕐᓂ, ᑕᐃᒪᓕ ᓯᐊᒥᑎᑦᑎᒍᕕᑦ ᑕᕝᕗᖓ, ᑐᒃᓯᐊᕐᕕᖕᒧᐊᖅᑐ ᐃᕝᕕ ᑮᓇᐅᔭᖃᕐᕕᖓᓄᐊᕐᐳᖅ."

"“One sows and one reaps and together we rejoice in the harvest, so that if you sow into this, whatever comes into this ministry’s account actually goes into your account."


ᑕᒪᓐᓇ ᑲᒪᓇᖅᑐᐊᓗᒃ.”


"ᑐᓂᐅᖃᐃᓕᕐᖢᓂ ᐴᒃᓴᕐᓂ ᐃᓕᓯᕝᕕᐅᓂᐊᕐᑐᓂᒃ ᐊᒻᒪ ᑖᒃᑯᓂᖓ ᐃᓄᖕᓂ ᐅᖃᐅᔾᔨᓪᓗᓂ ᐱᔪᓐᓇᕐᓂᖏᑦᑎᒍ “ᐱᐅᓂᖅᐹᒥ ᑐᓐᓂᖁᓯᐊᒃᓴᒥ ᑕᕐᓂᒧᑦ,” ᑮᓇᐅᔭᑎᒍᓪᓘᓐᓃᑦ, ᑮᓇᐅᔭᒃᓴᐅᓗᓂᓘᓐᓃᑦ ᐅᕗᖓ ᑐᕌᖓᓗᓂ RMI Canada-ᒧ, ᐊᐅᒃᑕᔫᒥ ᐊᑐᕐᓗᑎᒃ ᐅᕝᕙᓘᓐᓃᑦ ᐅᖄᓚᐅᑎᕋᓛᖏᑦᑎᒍᑦ."

"He then handed out offering envelopes and challenged people to do their “best gift for souls,” by either cash, cheque made out to RMI Canada, credit card or via smartphone."


"“ᐅᖃᐅᔨᖃᑦᑕᐃᓐᓇᕋᒪ ᐃᓄᖕᓂᒃ, ᐊᖏᓂᖅᐹᒥ ᑮᓇᐅᔭᒃᓴᓕᐅᕈᑏ ᒪᑯᓄᖓᐅᑎᙱᓪᓗᒍ ᓰᑑᓄᑦ ᐅᕝᕙᓘᓐᓃᑦ ᓄᑖᒧᑦ ᐅᖄᓚᐅᑎᒧᑦ…ᐊᑐᖅᑕᐅᑎᓚᐅᒃᑭᑦ ᑐᒃᓯᐊᕐᕕᒃᒧᑦ ᖁᕝᕙᕆᐊᖅᑎᓂᕐᒥᒃ ᐊᒻᒪ ᑕᕐᓂᕐᓂᒃ ᓴᐃᒪᖅᑎᑕᐅᑎᑦᑎᓂᕐᒥᒃ."

"“I always tell people, don’t let the biggest cheque you ever wrote be for a Sea-Doo or a new phone … let it be to revive the church and win souls."


ᐊᒥᓱᑦ ᐃᓄᐃᑦ ᑕᑕᑎᕆᓚᐅᕐᑐᑦ ᐊᒻᒪ ᓂᐱᑎᖢᒍ ᐴᒃᓴᖅ ᐊᒻᒪ ᐴᖅᑕᐅᓪᓗᑎᒃ ᑐᖑᔪᖅᑐᒧᑦ ᐊᐅᔭᑦᑐᒧ ᖃᑦᑕᓛᕐᒧᑦ.

Many people filled and sealed the envelopes and put them into blue plastic beach buckets passed around.


ᐃᓚᖏᑦ ᐊᓯᖏᓐᓄᑦ ᕿᕕᐊᑐᐃᓐᓇᖅᖢᑎᒃ ᑖᓐᓇ ᐴᒃᓴᖅ ᑎᒍᒥᐊᖅᖢᓂᔾᔪᒃ.

Some looked at others and held the envelopes in their hands.


ᐊᑕᐅᓯᖅ ᐊᕐᓇᖅ ᐃᓄᒃ ᐃᒧᒐᒥᐅᒃ ᐃᓗᓕᖃᙱᑦᑐᖅ ᓂᕈᒥᐊᒐᕐᒥᓄᐊᖅᖢᓂᐅᒃ.

One Inuk woman folded the empty envelope and put it in her purse.


ᐅᓇ ᐃᑲᔫᑎᑖᕋᓱᖕᓂᖅ ᓄᓇᓕᒡᔪᐊᓂᒃ ᐊᔪᖅᓴᕐᓇᖅᑐᒻᒪᕆᖕᒥᓐ ᐊᒥᓱᓄᑦ: ᓄᓇᕗᑦ ᓇᑉᐸᓪᓗᐊᖏᑦ ᓂᖃᐃᓱᖃᑦᑕᕆᐊᖃᕐᒪᑕ ᒪᑯᐊᖑᒐᓗᐊᖅᑎᓪᓗᒋᑦ ᓂᕿᓂᒃ ᓇᐅᑦᑎᐅᒃᑯᒫᖃᕋᓱᖕᓂᖅ ᐊᒻᒪ ᐃᒡᓗᖃᑦᑎᐊᙱᓗᐊᕐᓂᖅ.

The call for donations comes in a city where poverty is widespread: Nearly half of Nunavut’s population relies on social assistance amidst long-standing crises in food security and housing.


"ᕼᐊᐅᕙᑦ-ᐳᕋᐅᓐ ᑭᐅᓚᐅᙱᑦᑐᖅ ᐊᐱᖅᓱᖅᑕᐅᔪᒪᑎᓪᓗᒍ ᓄᓇᑦᓯᐊᕐᒥ ᐱᕙᓪᓕᐊᔪᓂᒃ, ᑕᐃᒪᓕ ᓇᓗᓇᖅᐳᖅ ᖃᔅᓯᓂ ᑮᓇᐅᔭᓕᐅᓚᐅᕐᓂᖓᓂᒃ."

"Howard-Browne did not respond to an interview request from Nunatsiaq News, so how much money was raised is unknown."


ᑮᓇᐅᔭᓕᐅᖅᐸᓪᓕᐊᔭᖏᑦ ᑭᓇᑐᐃᓐᓇᕐᒧᑦ ᖃᐅᔨᒪᔭᐅᑎᑕᐅᑦᑕᐃᓕᖕᒪᑕ ᑭᓯᐊᓂᓕ ᖃᕋᓴᐅᔭᒃᑯᑦ ᓴᖅᑭᔮᒐᖓ ᐅᖃᕐᓯᒪᔪᖅ ᐊᔪᕈᓐᓃᕐᓴᖅᑎᑦᑎᕙᖕᓂᖓᓂ 158-ᓂ ᓄᓇᓂᒃ.

His net worth has been a closely kept secret but his website says he provides training sessions in 158 countries.


ᐅᖃᕐᓯᒪᒋᓪᓗᓂ ᐃᓄᐃᑦ ᐃᓚᐅᔪᒪᔪ ᐅᕗᖓ ᖃᖓᑕᓲᒧᑦ ᐃᑲᔫᑎᒃᓴᒧᑦ ᐱᓕᕆᐊᒥ ᐃᓐᑲᒻ ᑖᒃᓯᒧᑦ ᐲᕐᓯᕕᐅᑎᑕᐅᔪᓐᓇᕐᓂᖓᓂᒃ.

It also says people who enrol in his Aircraft Donation Program will receive tax breaks.


ᒑᓂᐊᓐ ᐅᖃᓚᐅᕐᑐᖅ ᐅᐸᒃᑐᓄᑦ ᐃᓵᖁᓪᓗᓂᒋᑦ ᑎᒍᒥᐊᕐᓗᑎᒃ ᑐᓐᓂᖅᑯᓯᐊᖏᓐᓂᒃ ᕆᕙᐃᕗᓪ ᑐᒃᓯᐊᕐᕕᖕᓄᑦ.

Gonyon told the audience to hold their offerings to Revival Ministries up in their hands.


"“ᐊᑖᑖᒃ, ᖁᔭᒋᕙᑦᑎᒋᑦ ᐆᒥᖓ ᑐᓐᓂᖁᓯᐊᕐᒥ, ᐊᒻᒪ ᖁᔭᒋᕙᑦᑎᒋ ᑭᒡᒐᖅᑐᐃᔨᐅᒐᕕᑦ ᑕᕐᓂᓄᑦ, ᑮᓇᐅᔭᒃᑯᕕᑦᑎᓐᓄᐊᖅᑐᑦ ᑮᓇᐅᔭᒃᑯᕕᖏᓐᓄᐊᓚᐅᕐᓕ,” ᒑᓂᐊᓐ ᐅᖃᖅᑐᖅ."

"“Father, we just thank you for this offering, and we thank you for representing souls, that whatever comes into our account goes to their account,” Gonyon said."


ᐱᖓᓱᑦ 1 ᕗᑦ ᖃᑦᑕᐃ ᑕᑖᖅᖢᑎᒃ ᑲᑎᓱᖅᑕᐅᓚᐅᕐᑐᑦ.

Three one-foot-tall buckets of envelopes were collected.


ᐅᕌᑦᓂ ᕼᐊᐅᕗᑦ-ᐳᕋᐅᓐ ᐊᔪᕆᕐᓱᐃᕗᖅ ᐊᕐᓇᐅᑉ ᖁᓛᒍᑦ ᐊᒡᒐᖕᒥᓄᑦ ᐊᒃᑐᓕᒑᔭᖓᑕ.

Rodney Howard-Browne preaches over a woman who he is about to lay hands on.


ᐊᔪᕆᕐᓱᐃᔨ ᐸᑎᖅ ᓇᑦᓯᕐ ᐱᖃᓐᓇᕆᓂᕋᖅᐸᐅᒃ

Preacher counts Patterk Netser as a friend


"ᑖᓐᓇ ᐊᔪᕆᕐᓱᐃᔨ ᐃᕙᓐᔨᓕᔅᑦ ᑐᙵᕕᖃᒻᒪᕆᓕᕇᖅᑐᖅ ᓄᓇᕗᒥᑦ, ᒪᓕᒃᑎᖃᖅᖢᓂ ᑕᒪᐃᓐᓂᐸᓗᒃ ᓄᓇᓕᖕᓂᑦ."

"Fundamentalist Christian evangelism already has deep roots in Nunavut, with followers in almost every community."


"ᐃᔾᔪᔪᓄᑦ ᑲᑎᒪᕕᒡᔪᐊᖃᑦᑕᖅᑐᑦ ᐊᕐᕌᒍᑕᒪᓐ ᐊᒻᒪ, 2000-ᖏᑦᑕ ᐊᑯᓐᓂᖏᓐᓂᒃ, ᐅᓄᕐᓯᕙᓪᓕᐊᖃᑦᑕᐃᓐᓇᖅᖢᑎᒃ."

"Bible conferences take place annually and, at least into the mid-2000s, were drawing bigger and bigger crowds."


"ᐊᑕᐅᓯᖅ ᐱᓕᕆᔨᐅᖃᑕᐅᖃᑦᑕᖅᑐᖅ ᑕᐃᒪᐃᑦᑐᓂᒃ ᑲᑎᒪᓂᕐᔪᐊᓂᒃ, ᐅᕌᔾᔪ ᐋᒻᐸᔅᑐ, ᐅᖃᓚᐅᕐᓯᒪᔪᖅ ᓄᓇᑦᓯᐊᕐᒥ ᐱᕙᓪᓕᐊᔪᓂᑦ 2004-ᖑᑎᓪᓗᒍ ᑕᒪᒃᑯᐊ ᑲᑎᒪᓂᕐᔪᐊᑦ ᓂᐱᑦᑕᐅᑎᒻᒪᕆᐅᖕᒪᑕ ᒪᑯᓄᖓ ᐃᓅᓯᖏ ᓱᕋᒃᓯᒪᔪᓄᑦ ᒪᑯᓄᖓ ᐋᓐᓂᕐᓱᖅᑕᐅᕙᖕᓂᕐᒧᑦ ᐊᒻᒪ ᐊᑐᓗᐊᖃᑦᑕᕐᓂᕐᒧᑦ."

"One advocate and organizer of such conferences, Roger Armbruster, told Nunatsiaq News in 2004 that the conferences are powerful magnets for those whose lives have been torn apart by abuse and addictions."


ᑭᓯᐊᓂᓕ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᒍᑎᖓ ᑮᓇᐅᔭᓂᒃ ᐊᑐᕐᓂᕐᒥᒃ ᐱᑖᒃᑲᓐᓂᕋᓱᖕᓂᕐᒧᑦ ᐊᒻᒪᓗ ᐱᓪᓚᕆᐅᒍᑎᓄᑦ ᐊᔪᕆᕐᓱᐃᓂᖅ ᓄᑖᖑᑐᐃᓐᓇᕆᐊᓕᒃ ᓄᓇᕗᒧᑦ.

But Howard-Browne’s brand of capitalist and aggressive fundamental evangelism may be new to the territory.


"ᐸᑎᖅ ᓇᑦᓯᕐ, ᐊᑯᓂᐊᓗᒃ ᓴᐳᔾᔨᔨ ᐱᓪᓚᕆᐅᒍᑎᓄᑦ ᐅᒃᐱᖅᑐᓕᕆᓂᕐᒥᒃ ᐊᒻᒪᓗ ᒫᓐᓇ ᓄᓇᕗᒥᑦ ᒥᓂᔅᑕᐅᓪᓗᓂ ᐃᒡᓗᓕᕆᓂᕐᒧᑦ ᐊᒻᒪ ᓄᓇᕗᒥᑦ ᓯᓚᑦᑐᖅᓴᕐᕕᒃᒧᑦ, ᑕᐃᔭᐅᓯᕗᖅ ᕼᐅᕙᑦ-ᐳᕋᐅᓐ ᑕᐃᕙᒃᑕᐃᖏᓐᓂᒃ “ᐊᔅᑭᒨ ᐱᖃᓐᓇᖓ” ᑖᔅᓱᒪᓗ ᐅᖃᐅᑎᓯᒪᓪᓗᓂᐅ ᓯᓚᐅᑉ ᐊᓯᙳᖅᐸᓪᓕᐊᓂᖓ ᓱᓕᙱᑦᑎᐊᒻᒪᕆᖕᓂᕋᖅᖢᓂᐅᒃ."

"Patterk Netser, a long-time defender of fundamentalist Christianity and current Nunavut minister of housing and Arctic College, is what Howard-Browne calls one of his “Eskimo friends” who tell him climate change is a hoax."


"ᓇᑦᓯᕐ ᐊᐱᖅᓱᖅᑕᐅᔪᒪᓚᐅᙱᑦᑐᖅ ᐊᐱᖅᓱᖅᑕᐅᔪᒪᑎᓪᓗᒍ ᓄᓇᑦᓯᐊᕐᒥ ᐱᕙᓪᓕᐊᔪᓂᒃ ᑭᓯᐊᓂᓕ ᐅᖃᓚᐅᕐᑐᖅ, “ᐅᕌᓐᓂ ᐱᖃᓐᓇᕆᒐᒃᑯ ᐊᒻᒪᓗ ᐅᖃᖃᑎᒌᒃᐸᒃᖢᓄᒃ.”"

"Netser declined an interview request by Nunatsiaq News but said, “Rodney is a friend of mine and we connect regularly.”"


"ᐊᐱᕆᔭᐅᒐᒥ ᑭᐅᖁᔭᐅᓪᓗᓂ ᕼᐊᐅᕙᑦ-ᐳᕋᐅᓐ ᐅᓄᖅᑐᐃᖅᓱᖅᖢᓂ ᑐᓴᒐᒃᓴᓕᕆᔨᓂ ᐊᐳᕐᓯᖃᑦᑕᕐᓂᖓᓂ, ᐃᒪᐃᓕᓯᒪᓯᒪᒋᓪᓗᒋ ᐊᒥᐊᓕᑲᒥᐅᑦ ᐃᖃᖅᑐᐃᕕᒡᔪᐊᓕᕆᔨᖏᑦ ᖁᑭᖅᑕᐅᔭᕆᐊᖃᕐᓂᖏᓐᓂ ᐊᒥᐊᓕᑲᐅᑉ ᐱᖁᔭᕐᔪᐊᖓᓂᒃ ᓈᒻᒪᙱᑦᑑᓂᖓᓂᒃ, ᓇᑦᓯᕐ ᐅᖃᖅᑐᖅ, “ᖃᓄᐃᓕᐅᖃᑦᑕᕐᓂᐅᔪᑦ ᐊᒥᐊᓕᑲᒥ ᑲᒪᒋᙱᓐᓇᒃᑭᑦ."

"When asked to respond to Howard-Browne’s many run-ins with the media, which includes saying a U.S. Supreme Court Justice should be shot for insulting the American Constitution, Netser said, “What goes on in the States is none of my business."


ᐃᓱᒫᓘᑎᒋᓗᐊᖅᑕᕋᓕ ᐃᓄᖁᑎᓐᓄᑦ ᐊᒻᒪ ᓄᓇᕗᒻᒥᐅᓄᑦ.”

My primary concerns are for my people and Nunavummiut.”


"ᐅᕌᑦᓂ ᕼᐊᐅᕗᑦ-ᐳᕋᐅᓐ, ᐊᔪᕆᕐᓱᐃᔨ ᐃᕚᓐᔨᓕᔅ ᕗᓘᕆᑕᒥᐅᑕᖅ, ᐊᔪᕆᕐᓱᐃᕗᖅ ᐃᖃᓗᖕᓂ ᐋᒐᓯ 27-ᒥ. (ᐊᔾᔨᓕᐅᕆᔨ ᑖᒪᔅ ᕉᓄ)"

Rodney Howard-Browne preaches in Iqaluit on Aug. 27. (Image courtesy of Revival Ministries International)


“ᐅᓐᓄᒃ ᐃᑯᒪᓂᐅᓂᐊᖅᑐᖅ ᓯᑯᒥ”


"ᐃᑲᕐᕋᐅᓕᖅᑐᒥ ᖃᓄᐃᓕᐅᕐᓯᒪᓕᖅᑎᓪᓗᒋᑦ, ᕼᐊᐅᕙᑦ-ᐳᕋᐅᓐ—ᑕᐅᑐᒐᒃᓴᓪᓗᐊᑕᖅ—ᐊᔪᕆᕐᓱᐃᔨᐅᑉ ᑭᐳᖓᓄᐊᖅᖢᓂ."

"One hour into the event, Howard-Browne—the main act—took to the altar."


"“ᐅᓐᓄᒃ ᐃᑯᒪᓂᐅᓂᐊᖅᑐᖅ ᓯᑯᒥ,” ᑖᓐᓇ ᐊᔪᕆᕐᓱᐃᔨ ᐅᖃᖅᑐᖅ 100 ᐅᖓᑖᓃᑦᑐᓂᒃ ᐃᓄᖕᓂ, ᐃᓄᐃᑦ ᐅᓄᕐᓂᕐᓴᐅᓪᓗᑎᒃ, ᐅᑭᐅᖃᖅᖢᑎᒃ ᐊᔾᔨᒌᙱᑦᑐᓂᒃ."

"“Tonight will be fire on ice,” the evangelist said to over 100 people, mostly Inuit, of all ages."


"“ᐃᑯᒪᓂᖅ ᐱᔪᒪᙱᒃᑯᕕᐅᒃ, ᐅᓪᓚᑐᐃᓐᓇᓕᕆᑦ ᐹᒧᑦ ᐊᔪᙱᓐᓂᕐᓂ.”"

"“If you don’t want the fire, you better make a run for the door now while you can.”"


"ᐃᑲᕐᕋᒥ, ᕼᐊᐅᕙᑦ-ᐳᕋᐅᓐ ᓂᐱᖓ ᓂᐱᖁᕐᑐᓯᕙᒃᖢᓂ ᐊᒻᒪ ᓂᐱᑭᓕᕐᐸᒃᖢᓂ."

"Over the next hour, Howard-Browne’s voice rose and fell rhythmically."


ᓄᖃᓚᐅᑲᒃᖢᓂ ᖃᓄᐃᓕᔪᖃᕐᓂᐊᕆᐊᒃᓴᖓᓂ ᐊᒻᒪ ᑐᕐᖢᓚᓚᐅᖅᐸᒃᖢᓂ ᖃᓄᐃᓕᖁᔨᓪᓗᓂ. ᐊᒻᒪᓗ ᐃᒡᓚᕐᓇᖅᑐᓂᒃ ᐅᖃᐅᓯᖃᖅᐸᒃᖢᓂ.

He paused for effect and shouted for emphasis at times. And he told jokes.


"“ᖃᐅᔨᒪᔪᖓ ᐋᕗᕆᑲᒥᐅᑕᐅᖅᑰᔨᙱᓐᓂᓐᓂᒃ, ᑕᐃᒪᐃᑉᐳᖓ ᐊᖓᔪᖅᑳᒃᑲ ᐅᕙᓐᓂᑦ ᐃᓯᕐᓯᒪᑎᑦᑎᒡᒍᓚᐅᕐᓯᒪᖕᒪᑕ, ᐊᓂᑎᑦᑎᓚᐅᕐᓯᒪᓇᑎᒃ,” ᐅᖃᖅᑐᖅ ᐃᒡᓚᕈᓘᔭᕐᑐᓄᑦ."

"“I know I don’t look like I’m African, but it’s only because my parents kept me in the house most of the time, they never let me outside,” he said to scattered laughter."


“ᒨᓯᓯ ᓯᕗᓪᓕᖅᐸᐅᓚᐅᕐᓯᒪᕗᖅ ᑎᑎᕋᕐᕕᒃᒥᑦ (ᑖᑉᓚᑦ).

“Moses was the first one to use a tablet.


ᓯᕗᓪᓕᖅ ᓱᕋᓚᐅᕐᓯᒪᔭᖓ ᐊᒻᒪᓗ ᐅᑎᕆᐊᖃᓕᖅᖢᓂ ᐊᓯᐊᓂᒃ ᐊᐃᒃᖠᖅᖢᓂ.

He broke the first one and had to go out and get another one.


ᐊᒻᒪᓗ ᐋᑕᒥ ᐊᒻᒪ ᐄᕕ ᓯᕗᓪᓕᖅᐸᐅᓚᐅᕐᓯᒪᓪᓗᑎᒃ ᐋᐳᓪ ᓴᓇᐅᒐᖏᓐᓂᒃ.”

And Adam and Eve were the first ones to use an Apple product.”


"ᕼᐊᐅᕙᑦ-ᐳᕋᐅᓐ ᖃᐅᔨᒪᔭᐅᑦᑎᐊᓕᓚᐅᕐᓯᒪᔪᖅ, ᐱᔾᔪᑎᖃᓗᐊᖅᖢᓂ, ᐃᒡᓚᖅᑎᑦᑎᓚᐅᖅᐸᒃᖢᓂ ᑲᑎᒪᓂᕐᓄ ᑕᒪᒃᑯᐊ ᐅᐸᒍᑎᓯᒪᔪᑦ ᐃᒡᓚᓕᓚᐅᖅᐸᒃᖢᑎᒃ."

"Howard-Browne rose to fame, in large part, for his laughing revival meetings where worshippers were seized with laughter for minutes at a time."


"ᐃᕐᖑᑕᖓ ᐊᓂᕐᓂᕐᒧ ᐅᐸᒃᑕᐅᓚᐅᕐᓯᒪᔪᖅ ᐊᕐᕌᒍᖃᖅᖢᓂ ᒪᕐᕉᖕᓂᒃ, ᐃᒡᓚᓚᐅᕐᓯᒪᔪᖅ 12-ᒥᓂᑦᔅᓂ ᓄᖅᑳᙲᓐᓇᖅᖢᓂ, ᕼᐅᕙᑦ-ᐳᕋᐅᓐ ᐅᖃᖅᑐᖅ."

"His granddaughter was visited by the Holy Ghost when she was two years old, laughing for 12 minutes straight, Howard-Browne said."


ᕼᐅᕙᑦ-ᐳᕋᐅᓐ ᐊᒥᓱᐃᖅᑕᐅᓪᓗᓂ ᐅᖃᕐᓂᕐᓘᑎᐅᓯᒪᔪᖅ ᐊᓯᖏᓐᓂᒃ ᐃᕚᓐᔨᓕᔅᓂᒃ ᐅᐱᕈᓯᖃᕐᒥᔪᓂᒃ ᓄᓇᕐᔪᐊᒥᑦ.

Howard-Browne has been criticized by many in the international evangelical community.


ᑕᐃᔭᐅᓯᒪᔪᖅ ᑕᒻᒪᕐᓴᐃᔨᐅᓂᕋᖅᑕᐅᓪᓗᓂ ᒪᑯᓂᖓ ᐅᒃᐱᖅᑐᑦ ᐊᔪᕆᕐᓱᐃᒍᑎᖏᑦ ᐃᒡᓚᕈᑎᒋᔮᓗᒋᓕᖅᐸᒃᖢᒋᑦ ᖃᒻᒪ ᖃᓄᐃᕈᓘᔭᕈᑎᐅᓕᖅᐸᒃᖢᑎᒃ. ᕼᐅᕙᑦ-ᐳᕋᐅᓐ ᑭᐅᖃᑦᑕᕐᓯᒪᔪᖅ ᑕᒪᒃᑯᓂᖓ ᓈᒻᒪᒃᓴᕐᓯᒪᙱᑦᑐᓂᒃ ᓈᒻᒪᒃᓴᙱᑐᐃᓐᓇᕐᓂᕋᖅᖢᓂᒋᑦ ᐊᓂᕐᓂᕐᒥᒃ ᐊᒻᒪᓗ ᑲᑉᐱᐊᓇᖅᑐᕕᒃᒧᐊᓂᐊᓂᕋᖅᖢᓂᒋᑦ.

He has been called a false teacher who substitutes Christian teachings with frenzied laughter and hysterical emotionalism. Howard-Browne has responded to that criticism by saying those who insult him are insulting the Holy Ghost and are therefore bound for hell.


"ᐋᕆᐊᒃ, ᐃᖃᓗᖕᓂᑦ ᐃᕚᓐᔭᓕᔅ ᐊᒻᒪ ᐃᙱᖅᑎᐅᓪᓗᓂ ᐃᑲᔪᕐᓂᑯ ᑖᔅᓱᒥᖓ ᖃᓄᐃᓕᕐᓇᒥ, ᐃᓚᒋᔭᐅᔪᓂᒃ ᐃᒡᓚᖃᑦᑕᓚᐅᕐᑐᖅ ᐊᔪᕆᕐᓱᐃᑎᓪᓗᒍ."

"Arreak, the Iqaluit evangelist and singer who helped open the event, was the only member of the audience to be gripped by laughter during the sermon."


"“ᐅᓇ ᐃᓗᕕᕐᓯᐅᕐᓇᐅᙱᒻᒪᓐ, ᖃᓄᐃᒻᒪ ᐃᓄᐃᑦ ᓄᒫᓱᒃᐸᑦ?”"

"“This is not a funeral, why are people sad?”"


ᕼᐅᕙᑦ-ᐳᕋᐅᓐ ᐅᖃᖅᑐᖅ.


ᐋᕆᐊᒃ ᐃᒡᓚᕐᓯᕗᖅ.


“ᐱᔨᑦᑎᕋᑦᑕ ᔩᓱᓯᒥ ᐆᒪᓪᓗᓂᓗ.”


ᐋᕆᐊᒃ ᓂᐱᖅᑯᖅᑐᓪᓗᓂ ᐃᒡᓚᖅᓯᕗᖅ.


"“ᐅᓇ ᐊᔪᕆᕐᓱᐃᔨ ᐱᐅᒋᔭᕋ,” ᐅᖃᖅᑐᖅ ᐋᕆᐊᒃᒧᑦ, ᑖᔅᓱᒪᓗ ᐃᒡᓚᕐᓂᖓ ᓂᐱᖅᑯᖅᑐᓂᕐᓴᐅᓕᖅᖢᓂ."

"“I like this pastor,” he said to Arreak, whose sustained laughter grew even louder."


ᕼᐊᐅᕙᑦ-ᐳᕋᐅᓐ ᐃᒡᓚᖃᑎᖃᖅᐳᖅ ᐊᓯᖏᓪᓕ ᐃᒡᓚᒐᓚᑐᐃᓐᓇᖅᖢᑎᒃ.

Howard-Browne laughed with her as others in the audience laughed softly.


“ᖁᕕᐊᓱᒃᑐᐊᐃᓐᓄᒃ.


"ᖁᕕᐊᓱᒃᓗᓯ ᐃᒪᕐᒥ ᐱᔪᓐᓇᖅᐳᓯ, ᒪᑯᓇᙵᑦ ᐃᒪᖃᕐᕕᒃᓂᑦ ᐃᓱᖃᙱᑦᑐᒧᑦ.”"

"With joy shall you draw forth water, out of the wells of salvation.”"


ᐋᕆᐊᒃ ᐃᒡᓚᖅᑕᖓ ᖃᑕᐃᒡᓕᑳᓪᓚᒃᑲᒥ ᐊᑭᐅᖅᐸᓵᖅᖢᓂ ᐃᒡᓘᑉ ᖁᓛᓂᑦ.

Arreak’s laughter hit a shrill pitch and echoed off the ceiling.


ᑭᓇᑐᐃᓐᓇᖅ ᑎᒍᔭᐅᔾᔮᙱᑦᑐᖅ ᐅᓐᓅᔪᖅ.”


"ᐋᕆᐊᒃ, ᓄᓇᑦᓯᐊᕐᒥ ᐱᕙᓪᓕᐊᔪᓄᑦ ᐅᖃᕐᓯᒪᔪᖅ ᑐᓴᒐᒃᓴᓕᐅᕐᑎᓄᑦ ᐅᖃᕈᒪᙱᓐᓂᕋᖅᖢᓂ, ᐃᒡᓚᕆᐊᓪᓚᒃᑲᓐᓂᖅᐳᖅ."

"Arreak, who told Nunatsiaq News she refused to speak to media, whooped with more laughter."


"ᕼᐊᐅᕙᑦ-ᐳᕋᐅᓐ ᐊᒻᒪ ᐅᖃᓪᓚᓚᐅᕐᒥᔪᖅ ᑐᑭᓯᓇᙱᑦᑐᓂᒃ ᐅᖃᐅᓯᒃᑯᑦ, ᐅᖃᖅᖢᓂ ᐅᖃᐅᓯᖅ ᑐᑭᓯᐅᒪᔭᐅᓚᐅᕐᓯᒪᓂᖓᓂᒃ ᓄᓇᖃᖅᑳᖅᑐᑦ ᐅᖃᐅᓯᖓᒍᑦ ᐆᒪ ᐸᐳᐊ ᓂᐅ ᒋᓂ ᐊᔪᕆᕐᓱᐃᔨᐅᑉ."

"Howard-Browne also spoke in tongues, which he claimed was once understood in the obscure native dialect of a Papua New Guinea pastor."


‘ᒪᓐ-ᒐ-ᓄ-ᕋ-ᐸ-ᑕ.


"ᐅᕌᓐ-ᐸᒻ-ᒎ-ᐸ-ᑕ,” ᐅᖃᖅᑐᖅ."


ᐅᕌᑦᓂ ᕼᐊᐅᕗ-ᐳᕋᐅᓐ ᖃᐃᓯᒪᔪᓂ ᖃᐃᖁᔨᕗᖅ ᑐᒃᓯᐊᖅᑎᐅᑉ ᑭᐳᖓᑕ ᐊᕙᓗᐊᓄ ᖃᐅᒪᔪᒥᑦ ᐊᓂᕐᓂᕐᒥ ᐱᓂᐊᕐᒪᑕ.

Rodney Howard-Browne calls the audience around the altar to receive the fire of the Holy Ghost.


ᐃᓚᖏᑦ ᐃᒡᓚᙱᑦᑐᑦ


ᑭᓯᐊᓂᓕ ᐊᒥᓱᑦ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᒍᑎᖏᓐᓂᒃ ᑐᓴᕐᓂᕈᓱᙱᓚᑦ ᐃᒡᓚᕐᓇᕆᙱᖢᓂᔾᔪᒡᓗ.

But not everyone found Howard-Browne’s sermon captivating or funny.


ᓱᑯᑳᓪᓚᖃᑦᑕᓚᐅᕐᑐᑦ ᐊᓂᒋᐊᖅᑐᓂᒃ ᐊᔪᕆᕐᓱᐃᕌᓂᙱᑎᓪᓗᒍ.

He lashed out at those who tried to leave before the end of his sermon.


"ᐊᒃᑐᕐᓯᓚᐅᕋᓂ ᐅᓂᙱᑦᑐᓂᒃ ᐅᐸᒍᑎᓯᒪᔪᓂᒃ, ᕼᐊᐅᕙᑦ-ᐳᕋᐅᓐ ᒪᕐᕉᖕᓂ ᐃᓅᖕᓂ ᐅᖃᕐᓂᕐᓗᑲᑕᒻᒪᕆᓚᐅᕐᐳᖅ ᐊᓂᓚᐅᙱᓐᓂᖏᓐᓂᒃ."

"Before he lay hands on a few audience members, Howard-Browne harangued two people as they left."


“ᓇᒧᙵᐊᓕᕋᕕ ᐳᕋᑕ?


ᕼᐊᐅᕙᑦ-ᐳᕋᐅᓐ ᐅᖃᖅᑐᖅ ᐊᑕᐅᓯᕐᒧᑦ ᐊᖑᑎᒧ ᓂᐱᖃᕋᓂ ᐊᓂᓕᕐᑎᓪᓗᒍ ᑐᒃᓯᐊᕐᕕᒃᒥᑦ.

Howard-Browne said to one man as he quietly left the church.


"“ᖃᐃᓚᐅᖅᖢᑎ, ᐊᔾᔨᓕᐅᕆᑲᑖᓪᓚᓚᐅᖅᖢᑎᒃ ᐅᖄᓚᐅᑎᒃᑯᑦ ᐊᓂᓕᕐᖢᑏ?"

"“You come in here, you were filming with your phone and then you leave?"


ᑐᓴᒐᒃᓴᓕᐅᕐᑎᐅᒐᕕᑦ ᖃᐅᑕᒫᑦ ᑐᓴᒐᒃᓴᓄᑦ ᐅᕙᓃ?”

Are you the reporter for the daily newspaper here?”


ᐅᐸᒍᑎᓯᒪᔪᑦ ᐃᒡᓚᕐᓯᔪᑦ.


"“ᖃᓄᐃᓐᓇᔭᕐᐸᑭᐊᖅ ᐅᒡᓚᒡᓗᖓ ᑎᒍᐊᓪᓚᒃᑯᒃᑯ ᐅᑎᕐᑎᓪᓗᒍᓗ… ᖃᐅᔨᓗᒍ ᑭᓇᐅᔭᕆᐊᒃᓴᖓᓂ ᐊᒻᒪ ᖃᓄᐃᒻᒪᓐ ᐊᔾᔨᓕᐅᕆᔭᕆᐊᒃᓴᖓᓂ ᐊᒻᒪ ᖃᓄᐃᒻᒪ ᐊᓂᔭᕆᐊᒃᓴᖓᓂᒃ,” ᐅᖃᖅᑐᖅ ᐃᖅᑲᓇᐃᔭᖅᑎᖓᑦᑕ ᐃᓚᖓᓄᑦ."

"“I wonder what he would do if I would run and grab him and bring him back in…. Find out who he is and why he’s filming and why he left,” he said to one of his staff."


"ᐊᔪᕆᕐᓱᐃᕝᕕᐅᑉ ᐃᓂᖓᓄᐊᖁᐊᓪᓚᓚᐅᖅᖢᓂᒋᑦ ᖃᐃᔪᑦ ᐊᔪᕆᕐᓱᐃᕌᓂᒃᑎᓪᓗᒍ, ᕼᐊᐅᕙᑦ-ᐳᕋᐅᓐ ᑎᒍᓯᑳᓪᓚᒃᐳᖅ ᒫᕐᕉᖕᓂ ᐊᕐᓈᖕᓂ ᐃᒃᓯᕙᐅᑕᓃᑦᑐᓂᒃ ᑭᖑᓪᓕᕐᓂᒃ ᑕᐅᑐᖕᓂᖏᑦ ᐱᐅᒋᙱᓐᓇᒥᒋᒃ."

"As he called the audience to the altar at the end of his sermon, Howard-Browne seized on two women sitting in the second row because he didn’t like the looks on their faces."


“ᐆᒪᒃᑲᓐᓂᕐᓯᒪᓕᕋᔅᓰ?


"ᑭᓲᒐᔅᓯ, ᔨᕼᐆᕙ ᕗᐃᑦᓂᔅ?”"


ᐅᐸᒃᓯᒪᔪᑦ ᐃᒡᓚᕐᓯᕗᑦ.


“ᑕᑯᓚᐅᕐᓯᒪᙱᓐᓇᒪ ᐃᓄᖕᓂ ᑭᒡᓕᑦᑎᐊᖓᓂ ᐃᒃᓯᕚᖅᑐᓂᒃ ᓱᖁᓯᕈᓐᓇᙱᑦᑐᓂᒃ.

“I’ve never seen people so indifferent sitting in the second row.


"ᑕᐃᒪᓕ ᕿᒡᒋᑲᑕᒍᓐᓇᖅᐳᓯ ᐊᓯᔅᓯᑎᒍᑦ, ᐅᕝᕙᓘᓐᓃᑦ ᐱᐅᓂᕐᓴᐅᒐᔅᓯᖃᐃ ᐊᓯᔅᓯᓐᓂ.”"

"So you can either jump in with the rest, or you may be better than everybody else.”"


ᑖᒃᑯᐊᒃ ᐊᕐᓈᒃ ᓇᖏᕐᓯᒐᒥᒃ ᐊᓂᔭᖅᑐᓕᖅᖢᑎᒃ.

The two women stood up and began walking out of the church.


“ᐊᐱᕆᓇᓱᑐᐃᓐᓇᖅᑐᖓ.


"ᑕᐃᒪᐃᓕᐅᖃᑦᑕᕋᒪ, ᐱᔭᒃᓴᕆᒐᒃᑯ."


ᖃᐅᔨᒪᒐᒪ ᐃᓅ ᑎᒥᖓ ᖃᓄᐃᓕᖓᓂᖓᒍᑦ.


ᐅᕙᓐᓂ ᑭᓲᒃᓴᙱᓐᓇᓱᙱᓗᓯ.


ᐅᑭᐅᕐᑕᖅᑐᓕᒫᖅ ᒫᓐᓇ ᐊᒃᑐᐊᓂᖃᖅᐳᖅ ᖃᓄᐃᓕᐅᕐᓂᐅᔪᒧᑦ ᐅᓐᓄᒃ.”

The whole of the Arctic depends on what is happening here tonight.”


ᖃᓄᐃᓕᐅᕐᓂᕐᒧ ᐃᖅᑲᓇᐃᔭᖅᑎᐅᔪᑦ ᐅᐸᒍᑎᔪᓂᒃ ᐅᖃᐅᔾᔨᔪᑦ ᐊᔾᔨᓕᐅᕆᖁᔨᙱᖢᑎᒃ ᓂᐱᓕᐅᕆᙱᓪᓗᑎᒡᓗ.

Event staff told the audience not to take pictures or recordings.


"ᑭᓯᐊᓂᓕ, ᑖᒃᑯᐊ ᐊᔾᔨᓕᐅᕆᓚᐅᕐᑐᑦ ᖃᓄᐃᓕᐅᕈᓯᓕᒫᒥᒃ."

"Meanwhile, they photographed the entire event."


ᐅᑯᓂᖓᓘᓐᓃᑦ ᐃᓄᖕᓄᑦ ᐅᓪᓚᒃᑐᓂᒃ ᕿᐊᔪᓄᙵᐅᔪᓂᒃ ᐅᓇ ᕼᐊᐅᕙᑦ-ᐳᕋᐅᓐ ᐊᒃᑐᓯᔭᕌᖓᑦ ᑖᒃᑯᓂᖓ ᐊᒻᒪ ᐊᔾᔨᓕᐅᖅᑕᐅᕙᒃᖢᑎᒃ ᖃᓂᒋᔭᐅᒻᒪᕆᒃᖢᑎᒃ.

That included running up to people who were sobbing as Howard-Browne laid hands on them and taking close-up pictures.


"ᐊᔾᔨᙳᐊᖁᑎᒋᔭᐅᔪᑦ ᐅᑯᓇᙵᑦ ᕆᕙᐃᕗᓪ ᑐᒃᓯᐊᕐᕕᖕᓂᑦ ᐃᓐᑐᓈᓴᓄᑯᓐᓂ ᖃᕋᓴᐅᔭᒃᑯᑦ ᓴᖅᑭᔮᒐᒐ ᓴᖅᑭᔮᖅᑎᑦᑎᔪᖅ ᐊᒥᓱᕈᓘᔭᕐᓂ ᐅᐸᒍᑎᓂᑯᓂᒃ ᑭᓲᒍᓐᓃᕐᓯᒪᓗᐊᖅᑎᓪᓗᒋ—ᑮᓇᖏ ᐋᓐᓂᕐᓯᒪᓂᖓ ᓴᕿᔮᖅᑐᑦ, ᓯᑯᙱᖓᔪᓂᒃ, ᖃᓂᖏᑦ ᒪᑐᖏᖓᔪᑦ, ᐅᕝᕙᓘᓐᓃᑦ ᓇᑎᕐᒦᑐᐃᓐᓇᓕᖅᑐᓂᒃ."

"A photo album on Revival Ministries International’s website shows pictures of nameless audience members at their most vulnerable—pained facial expressions, eyes closed, mouths wide open, or collapsing to the floor."


ᐊᕐᓇᖅ ᕼᐋᐅᕙᑦ-ᐳᕋᐅᓐ ᐊᒡᒐᒥᓄᑦ ᐊᒃᑐᓵᖅᑕᖓ ᓇᑎᕐᒥ ᕿᐊᕗᖅ ᐊᑖᓃᖢᓂ ᓵᑦᑑᑉ ᐊᓪᓕᓂᐅᑉ.

A woman on whom Howard-Browne just laid hands lies crying on the floor beneath a thin blanket.


"ᓵᑦᑎᐊᖓᓂ, ᕼᐊᐅᕗᑦ-ᐳᕋᐅᓐ ᐊᒻᒪ ᐃᖅᑲᓇᐃᔭᖅᑎᖏ ᐅᐸᒍᑎᕗᑦ ᐊᒃᑐᕐᓯᓂᐊᕐᒪᑕ ᐃᓅᖕᓂ ᐊᐃᑉᐸᕇᖕᓂᒃ."

"In front of her, Howard-Browne and his staff advance to lay hands on an Inuit couple."


ᐅᓇ ᖃᓄᐃᓕᐅᕐᓇᖅ ᑐᕌᖓᖄᕐᓂᑰᒐᓗᐊᖅ ᓴᐃᓐᑦ ᔫᑦᒧᑦ

Event originally scheduled for St. Jude’s


"ᐅᓇ ᖃᓄᐃᓕᐅᕐᓇᖅ ᓯᕗᓪᓕᕐᒥ ᑐᕌᖓᓚᐅᕐᓯᒪᔪᑦ ᐅᕙᓃᓐᓂᐊᕐᓗᓂ ᓴᐃᓐᑦ ᔫᑦ ᐋᖕᓕᑲᓐ ᑐᒃᓯᐊᕐᕕᒃᒥᑦ ᐃᖃᓗᖕᓂᑦ, ᑭᓯᐊᓂᓕ ᐊᓯᔾᔨᖅᑕᐅᓚᐅᕐᓯᒪᔪᖅ."

"The event was originally scheduled to be held at St. Jude’s Anglican Cathedral in Iqaluit, but was changed at the last minute."


"ᑖᓐᓇ ᐊᓯᔾᔨᕈᑎᐅᔪᖅ ᐊᓯᙳᖅᑎᑕᐅᓚᐅᕐᑐᖅ ᖃᐃᖁᔨᓯᒪᔪᓂᒃ ᕼᐊᐅᕙᑦ-ᐳᕋᐅᓐᒥᓐ, ᑎᑎᕋᖅᑎᒋᔭᐅᔪᖅ ᓴᐃᓐᑦ ᔫᒥ ᐅᖃᖅᑐᖅ."

"That change came from those who invited Howard-Browne, a receptionist at St. Jude’s said."


"ᑕᐃᕕᑦ ᐹᓴᓐᔅ, ᐋᖕᓕᑲᓐᑯᑦ ᐊᔪᕆᕐᓱᐃᔨᕐᔪᐊᖓᑦ ᐅᑭᐅᕐᑕᖅᑐᕐᒧᑦ, ᐅᖃᓚᐅᕐᑐᖅ ᖃᐅᔨᒪᓚᐅᙱᓐᓂᕋᖅᖢᓂ ᐅᓇ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᓂᐊᕐᓂᖓᓂᒃ ᓴᐃᓐᑦ ᔫᑦᒥ."

"David Parsons, the Anglican bishop for the Arctic, said he was not aware that Howard-Browne was set to preach at St. Jude’s."


"ᖃᐅᔨᒪᓚᐅᕈᓂᓕ, ᐅᖃᖅᑐᖅ ᓄᖃᖅᑎᒐᔭᓚᐅᕋᔭᕐᓂᕋᖅᑕᖓ ᓲᖃᐃᒻᒪ ᕼᐊᐅᕙᑦ-ᐳᕋᐅᓐ ᐱᓗᐊᒫᔮᖅᑐᐊᓘᓂᕋᖅᖢᒍ."

"And if he had known, he said he would have stopped the event because Howard-Browne is an extremist."


"ᑕᐃᒪᐃᓐᓂᖓᓄᑦ, ᓄᓇᓕᖕᓂᑦ ᐋᖕᓕᑲᓐᑯᑦ ᒪᓕᓚᐅᙱᑦᑐᑦ ᐊᑐᕆᐊᖃᖅᑕᖏᓐᓂᒃ ᐊᖏᖅᑕᐅᖄᕆᐊᖃᕐᓂᕐᒥᒃ ᐊᔪᕆᕐᓱᐃᔨᕐᔪᐊᒧᑦ ᖃᓄᐃᓕᐅᕐᓇᒧᑦ, ᐹᓴᓐᔅ ᐅᖃᖅᑐᖅ."

"In this case, local Anglican officials failed to follow protocol by getting the bishop’s approval before such an event, Parsons said."


"ᐋᖕᓕᑲᓐᑯᑦ ᑐᒃᓯᐊᕐᕕᖓ ᐱᓕᕆᐊᖃᕐᓂᖏᑦ ᖃᐅᔨᒪᓇᕐᒥᑦ ᐃᒃᐱᒍᓱᑦᑎᐊᕐᓂᕐᒥᒃ, ᐊᒻᒪ ᐱᓕᕆᐊᖃᖅᐸᒃᖢᑎᒃ ᐊᓯᖏᓐᓂᒃ ᑐᒃᓯᐊᕈᓯᖃᖅᐸᒃᑐᓂᒃ, ᐹᓴᓐᔅ ᐅᖃᖅᑐᖅ."

"The Anglican church has a reputation as a caring, compassionate church and, at times, works closely with other denominations, Parsons said."


"“ᑭᓯᐊᓂᓕ ᐅᒃᐱᕈᓱᖃᑦᑕᐅᑎᑦᑎᐊᕐᓂᖅᑕᖃᕐᒪ, ᐊᒻᒪᓗ ᐱᓕᕆᐊᖃᕐᓇᙱᖢᓂ ᓈᒻᒪᒐᔭᙱᑦᑐᓂᒃ ᐅᒃᐱᕐᓂᕐᒥᒃ ᐊᒻᒪ ᑐᒃᓯᐊᕆᐊᖅᐸᒃᑐᓂᒃ ᑕᐃᑯᖓ.”"

"“But there’s a lot of trust there, that you’re not going to be doing things that would, first of all discredit Christianity or the ministry of the people who are there.”"


ᕼᐊᐅᕙᑦ-ᐳᕋᐅᓐ ᐱᓕᕆᐊᖓᒍᑦ ᐊᓯᐊᒎᖓᖂᔨᕗᖅ.

Howard-Browne appears to take a different approach.


“ᐅᕙᓃᙱᑦᑐᖓ ᐅᒃᐱᖅᑐᓂᒃ ᐱᔪᒪᔭᖏᓐᓂᒃ ᐱᓇᓱᖕᓂᕐᒧᑦ.

“I’m not here to appease religious people.


"ᐅᒃᐱᖅᑐᓕᕆᓂᖅ ᐅᑭᐅᕐᑐᖅᒥ ᖃᓄᐃᓕᐅᕈᑎᐅᓂᐊᕐᓂᖅᐸᑦ, ᖃᓄᐃᓕᐅᕈᑎᐅᓯᒪᓕᕋᔭᖅᐳᖅ ᐅᑭᐅᕐᑕᖅᑐᕐᒥ,” ᐅᖃᖅᑐᖅ ᐅᐸᒃᑐᓄᑦ."

"If religion was going to shake the Arctic, it would’ve shaken the Arctic,” he told the audience."


“ᖃᐃᖁᔭᐅᓂᕐᒧᑦ ᖃᐃᕙᙱᓚᖓ.

"“I don’t go by invitation, I go by commandment."


"ᐱᔭᕆᐊᖃᕐᓂᕐᒧᑦ… ᖃᐅᒪᖃᑦᑎᐊᕈᕕᑦ, ᑐᙵᓴᐅᑎᖃᕆᐊᖃᒋᓚᑎ.”"

"… When you have the fire, you don’t need an invitation.”"